****

**ASOCIAȚIA GRUPUL DE ACȚIUNE LOCALĂ** **”INIMA GIURGIULUI-ȚARA NEAJLOVULUI ȘI A CÂLNIȘTEI”**

**STRATEGIA DE DEZVOLTARE LOCALĂ**

**2014 - 2020**

**GHIDUL SOLICITANTULUI**

**pentru Măsura 2.1/2A**

**„Sprijinirea fermelor mici din teritoriu”**

 **PROGRAMUL NAȚIONAL DE DEZVOLTARE RURALĂ 2014-2020**

**Program finanțat de Uniunea Europeană și Guvernul României**

**prin FONDUL EUROPEAN AGRICOL PENTRU DEZVOLTARE RURALĂ, măsura LEADER**

**Ghidul Solicitantului
pentru accesarea Măsurii M 2.1/2A
„Sprijinirea fermelor mici din teritoriu”**

**Sesiunea 2023**

**Ghidul Solicitantului** este un material de informare tehnică a potențialilor beneficiari ai finanțărilor din Fondului European Agricol pentru Dezvoltare Rurală (FEADR) implementat prin Programul Național de Dezvoltare Rurală (PNDR) 2014-2020 - măsura LEADER și se constituie în suport informativ complex pentru întocmirea proiectelor conform cerințelor PNDR 2014-2020 și Strategiei de Dezvoltare Locală GAL INIMA GIURGIULUI-ȚARA NEAJLOVULUI ȘI A CÂLNIȘTEI 2014-2020.

Ghidul solicitantului reprezintă detalierea tehnică şi financiară ce cuprinde setul de informaţii necesare solicitantului pentru pregătirea, derularea şi implementarea proiectului elaborat. Ghidul solicitantului prezintă regulile pentru pregătirea, întocmirea și depunerea proiectului, precum și modalitatea de verificare, selecţie, aprobare şi derulare a proiectului dumneavoastră. De asemenea, conţine documentele, avizele şi acordurile pe care trebuie să le prezentaţi, modelul Cererii de finanţare, al Planului de afaceri, ale Deciziei de finanţare, precum și alte informaţii utile realizării proiectului şi completării corecte a documentelor.

Ghidul Solicitantului, precum și documentele anexate pot suferi rectificări ca urmare a actualizării legislației naționale și comunitare sau procedurale, modificarea Strategiei de Dezvoltare Locală 2014-2020 aferentă teritoriului GAL INIMA GIURGIULUI-ȚARA NEAJLOVULUI ȘI A CÂLNIȘTEI – vă recomandăm să consultați periodic pentru varianta actualizată a acestor documente pagina de internet [[[[[<http://www.galinimagiurgiului.ro/>](http://www.galdobrogeaverde.ro/)](http://www.galdobrogeaverde.ro/)](http://galsudulgorjului.ro/)](http://www.valeaclanitei.ro/)](http://www.galstefancelmare.ro).

**Pentru a obţine informaţiile cu caracter general, consultaţi pliantele şi îndrumarele editate de MADR și AFIR, disponibile la sediile AFIR din fiecare judeţ și din regiunile de dezvol­tare ale României, precum și pe paginile de internet** [**www.afir.info**](http://www.afir.info) **și** [**www.madr.ro**](http://www.madr.ro)**.**

Pentru a obține informații și clarificări legate de completarea și depunerea cererii de finanțare, sau alte informații, ne puteți contacta direct la sediul nostru, prin telefon, prin e-mail sau prin pagina de internet:

**ASOCIAȚIA GRUPUL DE ACȚIUNE LOCALĂ INIMA GIURGIULUI-ȚARA NEAJLOVULUI ȘI A CÂLNIȘTEI**

Comuna Ghimpați, sat Ghimpați, Șoseaua București-Alexandria, nr. 162, Biroul nr. 1, Județul Giurgiu

Telefon: 0742371889

Email: gal.inimagiurgiului@gmail.com

[[**http://www.galinimagiurgiului.ro/**](http://www.galinimagiurgiului.ro/)](http://www.galdobrogeaverde.ro/)

**FOARTE IMPORTANT:  termenul de finalizare a proiectelor (inclusiv efectuarea ultimei plăți) va fi data de 31.12.2025 (cu respectarea instrucțiunilor de plată - anexă la Contractul de finanțare, privind depunerea ultimei cereri de plată aferentă proiectului – 30.09.2025).**

**Pentru proiectele care se supun ajutorului de minimis, contractarea se va efectua până la data de 31.12.2023.**

|  |
| --- |
| C U P R I N S |
| 1f1.21 | CAPITOLUL 1. DEFINIȚII ȘI ABREVIERI | 4 |
| 1.1 | Definiții | 4 |
| 1.2 | Abrevieri | 9 |
| 2 | CAPITOLUL 2. PREVEDERI GENERALE | 10 |
| 2.1 | Contribuția MĂSURII M 2.1/2A „Sprijinirea fermelor mici din teritoriu” la domeniile de intervenție și obiective | 10 |
| 2.2 | Contribuția publică totală aferentă MĂSURII 2.1/2A | 11 |
| 2.3 | Tipul sprijinului | 11 |
| 2.4 | Sume aplicabile și rata sprijinului | 11 |
| 2.5 | Aria de aplicabilitate a MĂSURII 2.1/2A | 11 |
| 2.6 | Legislația națională și europeană aplicabilă MĂSURII 2.1/2A | 12 |
| 3 | CAPITOLUL 3. DEPUNEREA PROIECTELOR | 14 |
| 4 | CAPITOLUL 4. CATEGORIILE DE BENEFICIARI ELIGIBILI | 15 |
| 5 | **CAPITOLUL 5. CONDIȚII MINIME OBLIGATORII PENTRU ACORDAREA SPRIJINULUI** | 17 |
| 6 | CAPITOLUL 6. CHELTUIELI ELIGIBILE ȘI NEELIGIBILE | 24 |
| 6.1 | Tipuri de investiții și cheltuieli eligibile | 24 |
| 6.2 | Tipuri de investiții și cheltuieli neeligibile | 24 |
| 7 | CAPITOLUL 7. SELECȚIA PROIECTELOR | 26 |
| 7.1 | Criterii de selecție | 26 |
| 7.2 | Procedura de evaluare și selecție | 29 |
| 8 | CAPITOLUL 8. VALOAREA SPRIJINULUI NERAMBURSABIL | 30 |
| 9 | CAPITOLUL 9. COMPLETAREA, DEPUNEREA ȘI VERIFICAREA DOSARULUI CERERII DE FINANȚARE LA GAL | 31 |
| 9.1 | Completarea Dosarului cererii de finanțare | 31 |
| 9.2 | Depunerea Dosarului cererii de finanțare | 33 |
| 9.3 | Verificarea Dosarului cererii de finanțare | 34 |
| 9.3.1 | Verificarea conformității | 35 |
| 9.3.2 | Verificarea eligibilității  | 36 |
| 9.3.3 | Verificarea pe teren  | 37 |
| 9.3.4 | Verificarea criteriilor de selecție | 38 |
| 9.4 | Selecția proiectelor | 38 |
| 10 | CAPITOLUL 10. DEPUNEREA ȘI VERIFICAREA DOSARULUI CERERII DE FINANȚARE LA NIVELUL OJFIR | 41 |
| 10.1 | Depunerea Dosarului cererii de finanțare la OJFIR | 41 |
| 10.2 | Verificarea Dosarului cererii de finanțare la OJFIR | 42 |
| 11 | CAPITOLUL 11. CONTRACTAREA FONDURILOR | 48 |
| 11.1 | Semnarea deciziilor de finanțare | 48 |
| 11.2 | Modificarea deciziilor de finanțare | 49 |
| 11.3 | Încetarea deciziilor de finanțare | 49 |
| 12 | **CAPITOLUL 12. ACHIZIȚIILE** | 50 |
| 13 | **CAPITOLUL 13. TERMENE LIMITĂ ȘI CONDIȚIILE PENTRU DEPUNEREA CERERILOR DE PLATĂ**  | 51 |
| 13.1 | Plata | 51 |
| 13.2 | Verificare dosarelor cererilor de plată la nivel de GAL ”INIMA GIURGIULUI-ȚARA NEAJLOVULUI ȘI A CÂLNIȘTEI” | 52 |
| 13.3 | Verificarea dosarelor cererilor de plată la structurile teritoriale ale AFIR | 53 |
| 1458 | **CAPITOLUL 14. MONITORIZAREA PROIECTULUI** | 54 |
| 15 | **CAPITOLUL 15. INFORMAȚII UTILE** | 55 |
| 15.1 | Documente necesare întocmirii cererii de finanțare | 55 |
| 15.2 | Lista documentelor și formularelor disponibile pe site-ul GAL ”INIMA GIURGIULUI-ȚARA NEAJLOVULUI ȘI A CÂLNIȘTEI” | 59 |

**CAPITOLUL 1. DEFINIȚII ȘI ABREVIERI**

**1.1. Definiții**

**Cerere de finanțare** ‐ document depus de către un solicitant în vederea obținerii sprijinului financiar nerambursabil;

**Dosarul cererii de finanţare** – cererea de finanţare împreună cu documentele anexate.

**Evaluare** – acţiune procedurală prin care documentaţia ce însoţeşte cererea de finanţare este analizată pentru verificarea îndeplinirii criteriilor de eligibilitate şi pentru selectarea proiectului în vederea contractării;

**Implementare proiect** – totalitatea activităților derulate de beneficiarul FEADR de la semnarea deciziei de finanțare până la data depunerii ultimei tranșe de plată;

**Eligibilitate** – suma criteriilor pe care un beneficiar trebuie să le îndeplinească în vederea obținerii finanțării prin Măsurile din FEADR;

**Fișa măsurii**– reprezintă documentul care descrie motivația sprijinului financiar nerambursabil oferit, obiectivele măsurii, aria de aplicare și acțiunile prevăzute, tipul de investiții/servicii, menționează categoriile de beneficiari și tipul și intensitatea sprijinului;

**Grup de Acțiune Locală (GAL)** – parteneriat public‐privat alcătuit din reprezentanți ai sectoarelor public, privat și societatea civilă;

**LEADER** – Măsură din cadrul PNDR ce are ca obiectiv dezvoltarea comunităților rurale ca urmare a implementării strategiilor elaborate de către GAL. Provine din limba franceză „Liaisons Entre Actions de Developpement de l’Economie Rurale” – „Legături între Acțiuni pentru Dezvoltarea Economiei Rurale”; Măsură – definește aria de finanțare prin care se poate realiza cofinanțarea proiectelor (reprezintă o sumă de activități cofinanțate prin fonduri nerambursabile);

**Reprezentantul legal –** reprezentant al beneficiarului care semnează angajamentele legale, desemnat conform actelor constitutive/statutului beneficiarului;

**Strategie de Dezvoltare Locală** ‐ Document ce trebuie transmis de potențialele GAL‐uri către Autoritatea de Management și care va sta la baza selecției acestora. Prin acest document se stabilesc activitățile și resursele necesare pentru dezvoltarea comunităților rurale și măsurile specifice zonei LEADER;

**Zi –** zi lucrătoare.

**Activitatea agricolă** – reprezintă:

1. producția, creșterea sau cultivarea de produse agricole, inclusiv recoltarea, mulgerea, reproducerea animalelor și deținerea acestora în scopuri agricole;
2. menținerea unei suprafețe agricole într-o stare care o face adecvată pentru pășunat sau pentru cultivare, fără nicio acțiune pregătitoare care depășește cadrul metodelor și al utilajelor agricole uzuale, pe baza criteriilor definite de statele membre în cadrul stabilit de Comisie;
3. efectuarea unei activități minime definite de către statele membre, pe suprafețele agricole menținute în mod natural într-o stare adecvată pentru pășunat sau pentru cultivare.

**Agenţia de Plaţi şi Intervenţie pentru Agricultură (APIA)** – reprezintă instituţia publică subordonată MADR care care este responsabilă cu derularea şi gestionarea fondurilor privind plăţile directe şi măsurile de piaţă şi unele măsuri finanţate din fonduri europene pentru agricultură, dezvoltare rurală şi pescuit, stabilite prin ordin al ministrului agriculturii, pădurilor şi dezvoltării rurale.

**Agenţia Naţională pentru Zootehnie (ANZ)** – reprezintă autoritatea naţională din subordinea MADR, competentă în domeniul zootehnic privind exploatarea, ameliorarea şi reproducţia animalelor, inspecţia de stat în zootehnie, controlul la producătorii şi prim-cumpărătorii de lapte, conservarea şi managementul durabil al resurselor genetice la animale.

**Agenţia pentru Finanţarea Investiţiilor Rurale (AFIR)** – reprezintă instituţia publică subordonată MADR prin care se derulează Fondul European Agricol pentru Dezvoltare Rurală (FEADR).

**Anul „0” din Planul de afaceri** – reprezintă anul in care se realizează înregistrarile în nume propriu din ultima perioadă de depunere (înregistrare/ actualizare) a cererii unice de plată pe suprafaţă în IACS stabilită conform prevederilor legislatiei nationale în vigoare, şi/sau în Registrul exploatatiilor la ANSVSA/ ANZ, precum și în Registrul agricol, conform situaţiei existente in exploataţie la momentul depunerii Cererii de finantare.

**Anul „țintă” din Planul de afaceri** – reprezintă anul propus de beneficiar pentru îndeplinirea obiectivelor prevăzute în Planul de afaceri.

**Autoritatea de Management (AM PNDR)** – reprezintă structura din cadrul MADR responsabilă cu elaborarea strategiilor și politicilor specifice în domeniul dezvoltării rurale, precum și implementarea programelor de dezvoltare rurală 2007-2013 și 2014-2020 cu finanțare din Fondul European Agricol pentru Dezvoltare Rurală.

**Autoritatea Naţională Sanitară Veterinară şi pentru Siguranţa Alimentelor (ANSVSA)** – reprezintă autoritatea de reglementare şi control în domeniul sanitar-veterinar şi pentru siguranță bunăstării animalelor, a unităţilor implicate în depozitarea şi neutralizarea subproduselor de origine animală care nu sunt destinate consumului uman şi a produselor procesate.

**Beneficiarul** – reprezintă persoana juridică (persoana fizică autorizată, întreprinderea individuală, întreprinderea familială, societate cu răspundere limitată) care a luat la cunoştinţă o Decizie de finanţare cu AFIR pentru accesarea fondurilor europene în cadrul Măsurii 2.1/2A

**Carnetul de stupină** – reprezinta documentul elaborat de forma asociativă şi aprobat de Autoritatea Naţională Sanitară Veterinară şi pentru Siguranţa Alimentelor, care conţine informaţii cu privire la mişcarea efectivului, starea de sănătate şi întreţinere a fiecărei familii de albine, tratamentele efectuate, deplasările în pastoral, precum şi alte operaţiuni din domeniul apicol.

**Cedentul** – reprezintă fermierul care cedează integral/ parțial o exploatație agricolă înregistrată în Registrul agricol prin acte de proprietate și/ sau arendă/ concesiune unui alt fermier.

**Centrul Regional Pentru Finanţarea Investiţiilor Rurale (CRFIR)** - reprezintă structura organizatorică la nivelul regional a AFIR (la nivel naţional există 8 regiuni).

**Cesionarul** – reprezintă fermierul căruia i se transferă integral/ parțial o exploatație agricolă înregistrată în Registrul agricol prin acte de proprietate și/ sau arendă/ concesiune.

**Condiţia artificială** – reprezintă condiţia creată de solicitant/ beneficiar în vederea obţinerii unor avantaje care contravin obiectivelor legislaţiei în vigoare şi care conduce fie la neacordarea sprijinului, fie la recuperarea sumelor plătite până la momentul descoperirii acesteia, conform prevederilor art. 60 din Regulamentul nr 1306/ 2013, cu modificările și completările ulterioare.

**Decizia de finanţare** – reprezintă documentul juridic încheiat în condiţiile legii între Agenţia pentru Finanţarea Investiţiilor Rurale, denumită în continuare AFIR şi beneficiar, prin care se stabilesc obiectul, drepturile şi obligaţiile părţilor, durata de execuţie, valoarea, plata, precum şi alte dispoziţii şi condiţii specifice, prin care se acordă asistenţă financiară nerambursabilă din FEADR şi de la bugetul de stat, în scopul atingerii obiectivelor măsurilor cuprinse în PNDR 2014 – 2020.

**Derularea proiectului** – reprezintă totalitatea activităților efectuate de beneficiarul FEADR de la semnarea Deciziei de finanțare până la finalul perioadei de monitorizare a proiectului.

**Direcţia Sanitară Veterinară şi pentru Siguranţa Alimentelor (DSVSA)** – reprezintă structura organizatorică la nivel judeţean a ANSVSA.

**Domeniul agricol/ agro-alimentar/ veterinar/ economie agrară** – reprezintă, pentru studiile universitare încadrarea conform prevederilor HG nr 580/ 2014, cu modificările şi completările ulterioare iar pentru studiile liceale încadrarea conform prevederilor HG nr 844/ 2002, cu modificările şi completările ulterioare.

**Dreptul de creanţă** – reprezintă, conform prevederilor Legii nr. 50/ 1991, cu modificările şi completările ulterioare, dreptul asupra construcţiei şi/sau terenului care conferă titularului dreptul de a obţine, potrivit legii, din partea autorităţii competente, autorizaţia de construire/desfiinţare şi este dobândit prin: concesiune, comodat, locaţiune. Emiterea autorizaţiei de construire în baza unui contract de comodat/ locaţiune se poate face numai pentru construcţii cu caracter provizoriu şi acordul expres al proprietarului de drept.

**Dreptul real principal** – reprezintă, conform prevederilor Legii nr. 50/ 1991, cu modificările şi completările ulterioare, dreptul asupra construcţiei şi/sau terenului care conferă titularului dreptul de a obţine, potrivit legii, din partea autorităţii competente, autorizaţia de construire/desfiinţare şi este: dreptul de proprietate, uz, uzufruct, superficie, servitute (dobândit prin: contract de vânzare- cumpărare, de schimb, de donaţie, certificat de moştenitor, act administrativ de restituire, hotărâre judecătorească).

**Durata de execuție** a proiectului aferentă Deciziei de finanţare (implementare proiect) - reprezintă perioada de la data aprobarii Deciziei de finanţare şi include termenul de 90 de zile calendaristice de la data înregistrării cererii pentru tranşa a doua de sprijin, aferente plăţii acestei tranşe.

**Durata de monitorizare** a proiectului aferentă Deciziei de finanţare – reprezintă perioada de 3 ani calculată de la data efectuarii plăţii tranșei a doua de sprijin.

**Durata de valabilitate** a Deciziei de finanţare (derulare proiect) – cuprinde durata de execuţie a obiectivelor din Planul de afaceri şi durata de monitorizare a proiectului

**Exploatația agricolă (ferma)** – reprezintă unitatea tehnico-economică de sine stătătoare, cu o gestiune unică și care desfășoară activități agricole prin utilizarea suprafețelor agricole și/sau creșterea animalelor sau activități de menținere a terenurilor agricole în bune condiții agricole și de mediu, fie ca activitate principală, fie ca activitate secundară.

**Exploataţia comercială de tip A** – reprezintă exploataţia de animale deţinută de persoane fizice autorizate, întreprinderi individuale, întreprinderi familiale sau persoane juridice organizate în condiţiile legii, înregistrate şi autorizate de oficiul registrului comerţului, înregistrată în Sistemul naţional de identificare şi înregistrare a animalelor, care îndeplineşte condiţiile prevăzute în anexa nr. 50 la Ordinul Preşedintelui ANSVSA nr. 16/ 2010 pentru aprobarea Normei sanitare veterinare privind procedura de înregistrare /autorizare sanitar-veterinară a unităţilor/ centrelor de colectare/ exploataţiilor de origine şi a mijloacelor de transport din domeniul sănătăţii şi al bunăstării animalelor, a unităților implicate în depozitarea și neutralizarea subproduselor de origine animal care nu sunt destinate consumului uman și a produselor procesate.

**Fărâmițarea exploatației agricole** – reprezintă preluarea unei exploatații agricole de către cel puțin doi fermieri, în vederea creării în mod artificial de condiții pentru obținerea sprijinului prin Măsura 2.1/2A.

**Ferma de familie** – reprezintă exploataţia agricolă aparţinând întreprinderii familiale sau persoanei juridice ai cărei asociaţi sunt exclusiv membri ai aceleiaşi familii. Dimensiunea economică a fermei de familie în accepțiunea acestei măsuri este cuprinsă între 4.000 - 7.999

S.O. Prin membrii aceleiaşi familii se înţelege soţul/ soţia şi rudele până la gradul III inclusiv.

**Ferma mică** - reprezintă exploataţia agricolă cu o dimensiune economica între 4.000 – 7.999 S.O. (valoarea producției standard).

**Fondul European Agricol pentru Dezvoltare Rurală (FEADR)** – reprezintă instrumentul de finanţare creat de Uniunea Europeană pentru implementarea Politicii Agricole Comune.

**Întreprinderea** – reprezintă conform prevederilor orice formă de organizare a unei activităţi economice, autorizată potrivit legilor în vigoare să facă activităţi de producţie, comerţ sau prestări de servicii, în scopul obţinerii de venituri, în condiţii de concurenţă, respectiv: societăţi reglementate de Legea societăţilor nr. 31/ 1990, republicată, cu modificările şi completările ulterioare, societăţi cooperative, persoane fizice autorizate, întreprinzători titulari ai unei întreprinderi individuale şi întreprinderi familiale, autorizate potrivit dispoziţiilor legale în vigoare, care desfăşoară activităţi economice.

**Întreprinderea autonomă** – reprezintă orice întreprindere care nu este clasificată ca întreprindere legată sau ca întreprindere parteneră, și care deţine mai puţin de 25% din capitalul social sau din drepturile de vot (oricare dintre acestea este mai mare) în una ori în mai multe întreprinderi sau dacă una ori mai multe întreprinderi nu deţin mai mult de 25% din capitalul social sau din drepturile de vot ale întreprinderii în cauză.

**Întreprinderile legate** – reprezintă întreprinderile între care există oricare dintre următoarele raporturi: o întreprindere deţine majoritatea drepturilor de vot ale acţionarilor sau ale asociaţilor celeilalte întreprinderi;

1. o întreprindere are dreptul de a numi sau de a revoca majoritatea membrilor consiliului de administraţie, de conducere ori de supraveghere a celeilalte întreprinderi;
2. o întreprindere are dreptul de a exercita o influenţă dominantă asupra celeilalte întreprinderi, în temeiul unui contract încheiat cu această întreprindere sau al unei clauze din statutul acesteia;
3. o întreprindere este acţionară sau asociată a celeilalte întreprinderi şi deţine singură, în baza unui acord cu alţi acţionari ori asociaţi ai acelei întreprinderi, majoritatea drepturilor de vot ale acţionarilor sau asociaţilor întreprinderii respective.

**Întreprinderea mică** – reprezintă întreprinderea care are între 10 şi 49 de salariaţi şi realizează o cifră de afaceri anuală netă sau deţin active totale de până la 10 milioane euro, echivalent în lei. Calculul numarului mediu de salariati si a cifrei de afaceri ai solicitantului se stabileşte conform prevederilor art.4 din Legea nr. 346/ 2004, cu modificările şi completările ulterioare şi Ghidului IMM de pe pagina de internet: <http://ec.europa.eu/enterprise/policies/sme/files/sme_definition/sme_user_guide_en.pdf>

**Întreprinderile partenere** – reprezintă toate întreprinderile care nu sunt clasificate ca întreprinderi legate şi între care există următoarea relaţie: întreprinderea (din amonte) deţine, individual sau în comun cu una ori mai multe întreprinderi legate, 25% sau mai mult din capitalul social ori din drepturile de vot ale unei alte întreprinderi (din aval).

**Ministerul Agriculturii şi Dezvoltării Rurale (MADR)** – reprezintă autoritatea publică centrală responsabilă cu aplicarea strategiei şi programului de guvernare, cu rol în elaborarea şi implementarea strategiilor naţionale sectoriale în domeniile agriculturii şi producţiei alimentare, dezvoltării rurale, îmbunătăţirilor funciare, precum şi în domeniile conexe: cercetare ştiinţifică de specialitate, conservarea şi managementul durabil al solurilor şi al resurselor genetice vegetale şi animale.

**Microîntreprindere** – reprezintă întreprinderea care are până la 9 salariaţi şi realizează o cifră de afaceri anuală netă sau deţin active totale de până la 2 milioane euro, echivalent în lei; Calculul numarului mediu de salariati si a cifrei de afaceri ai solicitantului se stabileşte conform prevederilor art.4 din Legea nr. 346/ 2004, cu modificările şi completările ulterioare şi Ghidului IMM de pe pagina de internet: <http://ec.europa.eu/enterprise/policies/sme/files/sme_definition/sme_user_guide_en.pdf>

**Microîntreprinderea înfiinţată de întreprinzătorul debutant („societate cu răspundere limitată - debutant” sau „S.R.L. - D.”)** – reprezintă microîntreprinderea nou-înfiinţată, condusă de un întreprinzător debutant în afaceri, care desfăşoară pentru prima dată activitate economică, prin intermediul unei societăţi cu răspundere limitată.

**Oficiul Judeţean pentru Finanţarea Investiţiilor Rurale (OJFIR)** – reprezintă structura organizatorică la nivel judeţean a AFIR (la nivel naţional există 41 Oficii Judeţene).

**Pragul minim** – reprezintă pragul sub care niciun proiect nu poate primi finanţare în cadrul unei Măsuri din cadrul PNDR 2014-2020.

**Preluarea integrală a exploatației agricole** – reprezintă trecerea tuturor terenurilor aflate în proprietate/ folosinţă şi/ sau animalelor existente într-o/ la o gospodărie/ exploatație agricolă individuală/ persoană fizică autorizată/ întreprindere individuală/ întreprindere famială înregistrate în Registrul agricol de la cedent la cesionar, cu excepția locuinței și a terenului aferent acesteia (anexa gospodărească).

**Preluarea parțială a exploatației agricole** – reprezintă trecerea unei părți din terenurile aflate în proprietate/ folosinţă şi/sau animalele existente într-o/ la o gospodărie/ exploatație agricolă individuală/ persoană fizică autorizată/ întreprindere individuală/ întreprindere famială înregistrate în Registrul agricol de la cedent la cesionar, cu excepția locuinței și a terenului aferent acesteia (anexa gospodărească).

**Programul Naţional Apicol (PNA) 2017-2019** – reprezintă programul al cărui scop de bază este realizarea sistemului informatic pentru identificarea stupilor, sprijinirea apicultorilor pentru achiziţionarea de medicamente, funduri de stupi pentru control sau funduri de stupi antivarooa, de mătci, roiuri pe faguri şi/ sau familii de albine, de stupi în vederea reformării stupilor uzaţi în urma deplasării acestora în pastoral, precum şi pentru decontarea analizelor fizico-chimice care să ateste calitatea mierii.

**Programul Naţional de Dezvoltare Rurală (PNDR) 2014-2020** aprobat prin Decizia Comisiei de punere în aplicare nr. C(2015) 3508 final din data de 26.05.2015 – reprezintă documentul pe baza căruia va putea fi accesat Programul FEADR şi care respectă liniile directoare strategice de dezvoltare rurală ale Uniunii Europene.

**Programul Naţional de Sprijin al României în sectorul vitivinicol (PNS) 2014-2018** – reprezintă documentul în baza căruia se acordă sprijinul financiar pentru sectorul vitivinicol din România care respectă în totalitate liniile directoare aferente măsurilor de restructurare/reconversie, investiţii şi promovare a vinurilor pe pieţele ţărilor terţe.

**Registrul agricol** – reprezintă documentul oficial de evidenţă primară unitară, în care se înscriu datele cu privire la gospodăriile/ exploatațiile agricole individuale/ persoanele fizice autorizate/întreprinderile individuale/ întreprinderile famiale care au terenuri în proprietate/ folosinţă şi/ sau animale.

**Registrul exploataţiei** – reprezintă colecţia de date în format de hârtie şi/ sau electronic care cuprinde informaţii despre animalele identificate din exploataţia respectivă şi despre mişcarea acestora, resgistrul fiind gestionat de către ANSVSA; la exploataţiile nonprofesionale, registrul exploataţiei este reprezentat de colecţia exemplarelor documentelor care se remit proprietarului exploataţiei la consemnarea mişcării animalelor, inclusiv la identificarea iniţială, prin arhivarea respectivelor exemplare, în ordine cronologică, îndosariate în mod corespunzător şi păstrate prin grija proprietarului, pentru o perioadă de minimum 3 ani de la data închiderii exploataţiei.

**Registrul naţional al exploataţiilor (RNE)** – reprezintă colecţia de date în format electronic care cuprinde informaţiile de identificare a fiecărei exploataţii din România, registrul fiind gestionat de către ANSVSA.

**Registrul Unic de Identificare (RUI)** – reprezintă un element component al Sistemului integrat de administrare şi control şi care cuprinde informaţii referitoare la:

1. identificarea agricultorilor;
2. identificarea solicitanţilor care depun cereri de ajutor, inclusiv a solicitanţilor care depun cereri de finanţare pentru măsurile din PNDR;
3. identificarea solicitanţilor pentru măsurile de piaţă, cota de lapte, comerţul exterior cu produse agricole şi promovarea acestora pe piaţa internă şi în ţări terţe;
4. identificarea solicitanţilor pentru ajutoarele de stat, alţii decât cei prevăzuţi la lit. a)-c).

**Sistemul Integrat de Administrare şi Control (IACS)** – reprezintă sistemul de administrare şi control al cererilor de plată ale fermierilor, gestionat de către APIA.

**Solicitantul** – reprezintă persoana juridică (persoana fizică autorizată, întreprinderea individuală, întreprinderea familială, societate cu răspundere limitată), potenţial beneficiar al sprijinului nerambursabil din FEADR.

**Sprijinul nerambursabil** – reprezintă suma alocată proiectelor, asigurată prin contribuţia Uniunii Europene şi a Guvernului României.

**Unitatea Administrativ Teritorială (UAT)** - este reprezentată de comune, oraşe, municipii.

**Valoarea producţiei standard (S.O.)** – se determină pe baza producției standard totale a exploatației agricole, exprimată în euro.

**Vatra de stupină** – reprezinta locul/ suprafaţa de teren pentru amplasarea unei stupine, în sistem staţionar, permanentă sau în sistem pastoral ori temporară. Vatra poate fi permanentă, dacă stupii sunt amplasaţi în acelaşi loc pe toată perioada anului sau cel puţin pe perioada iernării, ori temporară, atunci când stupii sunt transportaţi şi amplasaţi pe o perioadă limitată de timp în vederea valorificării unui cules.

**Zona limitrofă** – reprezintă zona constituită din UAT-urile aflate la o distanţă de maxim 75 km (conform hartă rutieră) față de UAT în care este înregistrată exploataţia agricolă.

**„/”** – în accepțiunea acestui document, **bara oblica reprezintă un semn de punctuație echivalentul conjucției „sau”** (se va intrepreta ca inlocuitor al cuvantului „sau”) pentru a indica alternative sau mai multe opțiuni (exemplu: „modernizare**/** extindere” este echivalent cu „modernizare **sau** extindere”); în enunțarea numărului actelor normative bara oblică este echivalentă cu prepoziția „din” (Legea 544**/** 2001 este echivalent cu Legea 544 **din** 2001), iar în enunțarea unităților de măsură, este echivalentă cu prepoziția „pe” (kilometri**/** oră este echivalent cu kilometri **pe** oră);

**Exploataţie apicolă comercială pentru material biologic** - unitate de stupi delimitată, cu vatră permanentă şi cu organizare specifică, în care se desfăşoară activităţi de creştere şi selecţie a mătcilor şi/ sau coloniilor/ familiilor - roiurilor de albine, în vederea comercializării;

**Stabulația** – procedeu de întreținere a animalelor prin menținerea lor în grajd pe perioada de iarnă sau pe întreaga perioadă de creștere, de îngrășare, de mulgere.

Sisteme de întreținere a animalelor:

- întreținerea animalelor în stabulație tot timpul anului- întreținere în incinta fermei (adăposturi și padocuri) cu furajarea animalelor la iesle;

- întreținerea animalelor în stabulație pe timpul iernii și pe pășune în timpul verii, caz în care iarna animalele sunt furajate la iesle, iar vara prin păscut pe pășune.

În perioada de stabulație animalele pot fi întreținute în boxe comune, cu mișcare liberă în boxe și în padocul aferent adăpostului sau pot fi întreținute legate la iesle cu limitarea posibilitații de

mișcare. Întreținerea în stabulație legată, poate fi în sistem legat permanent sau în sistem legat în timpul nopții și al mulgerii și sistem liber, în padocuri, în timpul zilei. Singura specie de animale care poate fi întreținută în stabulație legată este specia taurin, dar care din motive de bunăstare și pentru această specie se recomandă întreținerea în stabulație liberă.

**1.2. Abrevieri**

**SDL GAL ”INIMA GIURGIULUI-ȚARA NEAJLOVULUI ȘI A CÂLNIȘTEI”** - Strategia de Dezvoltare Locală elaborată de Asociația Grupul de Acțiune Locală **”**INIMA GIURGIULUI-ȚARA NEAJLOVULUI ȘI A CÂLNIȘTEI”;

**CDRJ** - Compartiment de Dezvoltare Rurală Județean;

**OJFIR** – Oficiul Judeţean pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii Judeţene);

**SLIN – OJFIR** – Serviciul LEADER și Investiții Non‐agricole din cadrul Oficiului Județean pentru Finanțarea Investițiilor Rurale;

**ANCA** – Agenția Națională de Consultanță Agricolă.

**CAPITOLUL 2. PREVEDERI GENERALE**

**2.1. Contribuția MĂSURII *M 2.1/2A „Sprijinirea fermelor mici din teritoriu*” la domeniile de intervenție și obiective**

Prin sprijinirea operațiunilor vizate de prezenta măsură se urmărește obținerea unei îmbunătățiri a managementului fermelor, precum și transformarea acestora în exploatații comerciale, capabile să identifice noi oportunități de valorificare a producției.

Valoarea adăugată a acestei măsuri este generată, în primul rând de **impactul generat (a)** la nivelul teritoriului și în al doilea rând de **caracterul inovator și integrat (b)** al intervenției.

**(a)** Sprijinul se va concentra pe realizarea de investiţii în domeniul producţiei agricole, a procesării, ceea ce va avea ca efect ameliorarea performanţei economice a exploataţiilor și obținerea de produse procesate cu valoare adaugată mare. În acest sens, prin intermediul măsurii se dorește răspândirea utilizării la scara cât mai largă a tehnologiilor eficiente şi moderne, și a instalaţiilor inovatoare.

Proiectele ce vor fi finanțate în cadrul măsurii vor aduce un plus de valoare teritoriului prin prisma orientării capacității productive a fermelor în concordanţă cu potenţialul resurselor naturale existente cât și prin promovarea producţiei, cu efecte imediate în ceea ce privește creşterea productivităţii muncii şi a gradului de ocupare a forţei de muncă din teritoriu.

Caracterul **inovator** al măsurii este dat de faptul că, prin sprijinirea exploatațiilor de dimensiuni mici se va facilita accesul acestora pe piață și se va favoriza utilizarea de către acestea de tehnici, procese și tehnologii noi, inovatoare.

Operațiunile sprijinite în cadrul măsurii vor contribui la o utilizare eficientă a terenurilor agricole de la nivelul teritoriului, conducând la o activitatea agricolă sustenabilă. De asemenea, măsura propusă promovează utilizarea surselor regenerabile de energie, favorizând reducerea efectelor schimbărilor climatice și contribuind la atingerea obiectivelor transversale **„mediu și climă.”**

Măsura își dovedește relevanța în cadrul strategiei de dezvoltare locală prin capacitatea de a genera un nivel crescut al calităţii produselor agricole, precum şi prin îmbunătăţirea proceselor de producţie.

**(b)** Pentru a evidenția **valoarea adăugată** a măsurii menționăm faptul că, modul de stabilire a condițiilor de eligibilitate și selecție a avut la bază ***specificul local*** al teritoriului. După identificarea aspectelor ce conturează specificitatea locală în cadrul analizei diagnostic a teritoriului, au fost propuse condiții de eligibilitate și selecție relevante și adecvate spațiului, în concordanță cu obiectivele stabilite.

Criteriile de selecție propuse vizează asigurarea tratamentului egal al solicitanților, o bună utilizare a resurselor financiare și direcționarea măsurilor în conformitate cu prioritățile SDL în materie de dezvoltare locală.

**Relevanța măsurii** în cadrul SDL

Operațiunile propuse în cadrul măsurii răspund în mod integrat tututor necesităților identificate la nivelul teritoriului. Astfel, măsura integrează soluții eficiente la toate problemele semnalate la nivelul parteneriatului în ceea ce privește creșterea performanțelor exploatațiilor agricole.

Prin complementaritatea intervențiilor propuse în cadrul prezentei măsuri cu operațiunile aferente altor măsuri din SDL se obține caracterul integrat al acesteia în definirea răspunsurilor concertate la problemele identificate în domeniul agriculturii.

**Măsura 2.1/2A „Sprijinirea fermelor mici din teritoriu**” contribuie la domeniul de intervenție 2A.Îmbunătățirea performanței economice a tuturor exploatațiilor agricole și facilitarea restructurării și modernizării exploatațiilor, în special în vederea creșterii participării pe piață și a orientării spre piață, precum și a diversificării activităților agricole. (*Art. 5, al. 2, lit. a din Reg. (UE) nr. 1305/2013*) și corespunde obiectivelor articolului 19, alin. (1) lit. (a) pct. (iii) „Dezvoltarea exploatațiilor și a întreprinderilor” din Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltarea rurală acordat din Fondul European Agricol pentru Dezvoltare Rurală (FEADR) și de abrogare a Regulamentului (CE) nr. 1698/2005 al Consiliului, cu modificările și completările ulterioare.

Măsura contribuie la prioritatea prevăzută la art. 5, Reg. (UE) nr. 1305/2013:

* P2 - Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor.

**Obiectivul de dezvoltare rurală al Măsurii 2.1/2A** estefavorizarea competitivității agriculturii.

**Obiectivele specifice ale Măsurii 2.1/2A sunt**:

* diversificarea producției fermelor de la nivelul teritoriului în funcție de cerințele pieței;
* creșterea calității produselor obținute și diversificarea producției agricole;
* promovarea procesării produselor la nivelul fermei și comercializarea directă a acestora fară ajutorul intermediarilor;
* reducerea emisiilor cu efect de seră prin o mai bună gestionare a deșeurilor rezultate din activitatea de producție.

**Măsura contribuie la obiectivele transversale ale Reg. (UE) nr. 1305/2013**: mediu, climă și inovare în conformitate cu art. 5, Reg. (UE) nr. 1305/2013.

**Tipul măsurii/sprijinului: FORFETAR**

Cererile de finanțare utilizate de solicitanți vor fi cele disponibile pe site-ul GAL la momentul lansării apelului de selecție (format editabil).

Încadrarea cererii de finanțare se va face pe domeniul de intervenție DI 2A – „Îmbunătățirea performanței economice a tuturor exploatațiilor agricole și facilitarea restructurării și modernizării exploatațiilor, în special în vederea creșterii participării pe piață și a orientării spre piață, precum și a diversificării activităților agricole”.

**2.2. Contribuția publică totală aferentă Măsurii 2.1/2A**

Contribuția publică totală pentru Măsura 2.1/2A „Sprijinirea fermelor mici din teritoriu” este de 60.000,00 euro din care:

* 85% contribuție europeană - FEADR;
* 15% contribuție națională de la bugetul de stat pentru regiunile de dezvoltare ale României.

Alocarea financiară pentru apelul de selecție aferent Măsurii 2.1/2Aeste de 60.000,00 Euro (fonduri disponibile).

**2.3. Tipul sprijinului**

Sprijinul se va acorda sub formă de sumă forfetară pentru implementarea planului de afaceri.

**2.4. Sume aplicabile și rata sprijinului**

Sprijinul nerambursabil nu va depăși 15.000,00 euro/proiect.

Sprijinul pentru dezvoltarea fermelor mici se va acorda sub formă de primă, în doua tranșe, astfel:

* 75% din cuantumul sprijinului la semnarea deciziei de finanțare;
* 25% din cuantumul sprijinului se va acorda cu condiția implementării corecte a planului de afaceri, fără a depași trei\*/cinci ani\* (perioada de cinci ani\* se aplică doar la sectorul pomicol) de la semnarea deciziei de finanțare.

Intensitatea sprijinului pentru această măsură va fi de 100%.

Intenstitatea și valoarea sprijinului țin cont de obiectivele și prioritățile SDL și de specificul local, respectiv necesitățile în domeniul agricol identificate în teritoriu.

**FOARTE IMPORTANT:  termenul de finalizare a proiectelor (inclusiv efectuarea ultimei plăți) va fi data de 31.12.2025 (cu respectarea instrucțiunilor de plată - anexă la Contractul de finanțare, privind depunerea ultimei cereri de plată aferentă proiectului – 30.09.2025).**

**Pentru proiectele care se supun ajutorului de minimis, contractarea se va efectua până la data de 31.12.2023.**

**2.5. Aria de aplicabilitate a Măsurii 2.1/2A**

Potențialii solicitanți vor realiza investiția propusă prin proiect și vor implementa proiectele în teritoriul GAL “INIMA GIURGIULUI–ȚARA NEAJLOVULUI ȘI A CÂLNIȘTEI”. Spațiul eligibil în accepțiunea acestei măsuri cuprinde teritoriul GAL “INIMA GIURGIULUI–ȚARA NEAJLOVULUI ȘI A CÂLNIȘTEI” care include 8 UAT-uri din județul Giurgiu și 2 UAT-uri din județul Teleorman.

**Teritoriul GAL “INIMA GIURGIULUI–ȚARA NEAJLOVULUI ȘI A CÂLNIȘTEI” acoperă următoarele unități administrativ teritoriale (comune și orașe):** comuna Bulbucata, comuna Găiseni, comuna Ghimpați, comuna Iepurești, comuna Letca Nouă, comuna Mârșa, comuna Roata de Jos, comuna Vânătorii Mici din **județul Giurgiu** și comuna Mereni, orașul Videle din **județul Teleorman.**

**2.6. Legislația națională și europeană aplicabilă Măsurii 2.1/2A**

* **Regulamentul (CE) nr. 1242/2008** de stabilire a unei tipologii comunitare pentru exploatații agricole;
* **Ordonanță de urgență nr. 44/2008** privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare.
* **Ordin nr. 22/2011** al Ministrului Agriculturii și Dezvoltării Rurale privind reorganizarea Registrului fermelor, care devine Registrul unic de identificare, în vederea accesării măsurilor reglementate de Politica Agricolă Comună;
* **Recomandarea 2003/362/CE** din 6 mai 2003 privind definirea micro-întreprinderilor și a întreprinderilor mici și mijlocii;
* **Legea nr. 346/2004** privind stimularea înființării și dezvoltării întreprinderilor mici și mijlocii cu modificările și completările ulterioare;
* **Ordonanță de urgență nr. 43/2013** privind unele măsuri pentru dezvoltarea și susținerea fermelor de familie și facilitarea accesului la finanțare al fermierilor;
* **Reg. (UE) nr. 1305/2013**;
* **Reg. (UE) nr. 1303/2013**;
* **Reg. (UE) nr. 807/2014**;
* **Reg. (UE) nr. 808/2014**.
* **Documentul EUROSTAT CPSA/ SB/ 714/ 2013** – Formatul de transmitere a S.O. 2010;
* **Regulamentul de punere în aplicare (UE) nr. 385/2012** al Comisiei din 30 aprilie 2012 privind fişa exploataţiei care urmează a fi utilizată în scopul determinării veniturilor exploataţiilor agricole şi analizării activităţii economice a acestor exploataţii;
* **Regulament(UE) nr. 1198 din 1 august 2014** de completare a Regulamentului (CE) nr. 1217/2009 al Consiliului privind crearea unei reţele de colectare de informaţii contabile agricole privind veniturile şi activitatea economică a exploataţiilor agricole în Uniunea Europeană;
* Regulamentul (UE) nr. 1306/ 2013 al Parlamentului European Și al Consiliului privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/ 78, (CE) nr. 165/ 94, (CE) nr. 2799/ 98, (CE) nr. 814/ 2000, (CE) nr. 1290/ 2005 și (CE) nr. 485/ 2008 ale Consiliului, cu modificările şi completările ulterioare;
* **Regulamentul (UE) nr. 1307/ 2013** al Parlamentului European și al Consiliului de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/ 2008 al Consiliului și a Regulamentului (CE) nr. 73/ 2009 al Consiliului, cu modificările şi completările ulterioare;
* **Regulamentul (UE) 2020/2220** al Parlamentului European și al Consiliului din 23 decembrie 2020 de stabilire a anumitor dispoziții tranzitorii privind sprijinul acordat din Fondul european agricol pentru dezvoltare rurală (FEADR) și din Fondul european de garantare agricolă (FEGA) în anii 2021 și 2022, de modificare a Regulamentelor (UE) nr. 228/2013 și (UE) nr. 229/2013, de modificare a Regulamentelor (UE) nr. 1305/2013, (UE) nr. 1306/2013 și (UE) nr. 1307/2013 în ceea ce privește resursele și aplicarea regulamentelor respective în anii 2021 și 2022 și de modificare a Regulamentului (UE) nr. 1308/2013 în ceea ce privește resursele și repartizarea unui astfel de sprijin pentru anii 2021 și 2022;
* **Regulamentul (UE) 2020/2094** al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19.
* **Hotărârea Guvernului nr. 522/2003** pentru aprobarea Normelor metodologice de aplicare a prevederilor Ordonanţei Guvernului nr. 129/2000 privind formarea profesională a adulţilor, cu modificările şi completările ulterioare;
* **Hotărârea Guvernului nr. 918/ 2013** privind aprobarea Cadrului naţional al calificărilor, cu modificările şi completările ulterioare;
* **Hotărârea Guvernului nr. 1050/ 2013** pentru aprobarea Programului naţional apicol pentru perioada 2014-2016, a normelor de aplicare, precum şi a valorii sprijinului financiar, cu modificările şi completările ulterioare;
* **Hotărârea Guvernului nr. 218/ 2015** privind registrul agricol pentru perioada 2015-2019, cu modificările şi completările ulterioare;
* **Hotărârea Guvernului nr. 226/ 2015** privind stabilirea cadrului general de implementare a măsurilor programului naţional de dezvoltare rurală cofinanţate din Fondul European Agricol pentru Dezvoltare Rurală şi de la bugetul de stat, cu modificările şi completările ulterioare;
* **Legea nr. 31/ 1990** privind societăţile – Republicare, cu modificările şi completările ulterioare;
* **Legea nr. 571/ 2003** privind Codul Fiscal, cu modificările şi completările ulterioare;
* **Legea nr. 346/ 2004** privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare;
* **Legea nr. 383/ 2013** a apiculturii, cu modificările şi completările ulterioare;
* Ordinul comun al ministrului educației și cercetării și al ministrului muncii și solidarității sociale nr. 3228/ 2002 privind echivalarea nivelurilor de calificare din învăţământul profesional, liceal - filiera tehnologică şi vocaţională - şi postliceal, cu modificările şi completările ulterioare;
* **Ordinul ministrului agriculturii și dezvoltării rurale nr. 107/2017** privind aprobarea schemei de ajutor de minimis "Sprijin pentru implementarea acţiunilor în cadrul strategiei de dezvoltare locală", cu modificările și completările ulterioare;
* **Ordinul ministrului economiei și finanțelor nr. 858/ 2008** privind depunerea declaraţiilor fiscale prin mijloace electronice de transmitere la distanţă, cu modificările şi completările ulterioare;
* **Ordinul președintelui Autorității Sanitare Veterinare și pentru Siguranța Alimentelor nr. 16/ 2010** pentru aprobarea Normei sanitare veterinare privind procedura de înregistrare/autorizare sanitar- veterinară a unităţilor/centrelor de colectare/exploataţiilor de origine şi a mijloacelor de transport din domeniul sănătăţii şi al bunăstării animalelor, a unităţilor implicate în depozitarea şi neutralizarea subproduselor de origine animală care nu sunt destinate consumului uman şi a produselor procesate, cu modificările şi completările ulterioare;
* **Ordinul nr. 251/2017** pentru aprobarea Sistemului unitar de identificare a stupinelor și stupilor;
* **Ordinul președintelui Autorității Sanitare Veterinare și pentru Siguranța Alimentelor nr. 40/ 2010** privind aprobarea Normei sanitare veterinare pentru implementarea procesului de identificare şi înregistrare a suinelor, ovinelor, caprinelor şi bovinelor, cu modificările şi completările ulterioare;
* **Ordinul ministrului agriculturii, pădurilor și dezvoltării rurale nr. 119/ 2011** pentru aprobarea sistemului unitar de identificare a stupinelor şi stupilor, cu modificările şi completările ulterioare;
* **Ordinul nr. 4.268/2022** al ministrului finanțelor privind principalele aspecte legate de întocmirea și depunerea situațiilor financiare anuale și a raportărilor contabile anuale ale operatorilor economici la unitățile teritoriale ale Ministerului Finanțelor, precum și pentru reglementarea unor aspecte contabile.;
* **Ordinul MADR nr 763/ 2015** privind aprobarea Regulamentului de organizare și funcționare al procesului de selecție și al procesului de verificare a contestațiilor pentru proiectele aferente măsurilor din Programul Național de Dezvoltare Rurală 2014-2020 (PNDR), cu modificările și completările ulterioare;
* **Ordonanţa de urgenţă a Guvernului nr. 66/ 2011** privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare;
* **Ordonanţă de urgenţă a Guvernului nr.43/2013** privind unele măsuri pentru dezvoltarea dezvoltarea şi facilitarea accesului la finanţare al fermierilor, al beneficiarilor PNDR 2014-2020 şi POP-AM 2014-2020, precum şi pentru dezvoltarea afacerilor în domeniul producţiei vegetale, zootehnice şi acvaculturii, cu modificările şi completările ulterioare;
* **Programul Național de Dezvoltare Rurală 2014 – 2020;**
* **Hotărârea Guvernului nr. 443/din 30.06.2017** privind aprobarea Programului naţional apicol pentru perioada 2017 - 2019, a normelor de aplicare, precum şi a valorii sprijinului financiar, publicată în Monitorul Oficial Partea I. nr. 516 din data de 04.07.2017.

**CAPITOLUL 3. DEPUNEREA PROIECTELOR**

Sesiunea de depunere a proiectelor pentru Măsura 2.1/2A „Sprijinirea fermelor mici din teritoriu”, va fi lansată conform *Calendarului estimativ al lansării măsurilor prevăzute în SDL INIMA GIURGIULUI-ȚARA NEAJLOVULUI ȘI A CÂLNIȘTEI”* Calendarul estimativ poate fi modificat cu cel puțin 5 zile lucrătoare înaintea de începerea sesiunii. Calendarul estimativ, respectiv Calendarul estimativ modificat va fi postat pe pagina web [[[[[<http://www.galinimagiurgiului.ro/>](http://www.galdobrogeaverde.ro/)](http://www.galdobrogeaverde.ro/)](http://galsudulgorjului.ro/)](http://www.valeaclanitei.ro/)](http://www.galstefancelmare.ro) și la sediile primăriilor partenere din teritoriul GAL *”*INIMA GIURGIULUI-ȚARA NEAJLOVULUI ȘI A CÂLNIȘTEI”.

Data lansării apelului de selecție este data deschiderii sesiunii de depunere a proiectelor la GAL*”*INIMA GIURGIULUI-ȚARA NEAJLOVULUI ȘI A CÂLNIȘTEI”. Deschiderea sesiunii de primire a proiectelor va fi publicată / afișată:

* Pe site-ul propriu [[[[[<http://www.galinimagiurgiului.ro/>](http://www.galdobrogeaverde.ro/)](http://www.galdobrogeaverde.ro/)](http://galsudulgorjului.ro/)](http://www.valeaclanitei.ro/)](http://www.galstefancelmare.ro) – varianta simplificată, detaliată;
* La sediul GAL – varianta detaliată, pe suport tipărit;
* La sediile primăriilor partenere din teritoriul GAL INIMA GIURGIULUI - ȚARA NEAJLOVULUI ȘI A CÂLNIȘTEI - varianta simplificată;
* Prin mijloace de informare mass-media - varianta simplificată.

Apelurile se adresează solicitanților eligibili, care sunt interesați de elaborarea și implementarea unor proiecte care răspund obiectivelor și priorităților din SDL GAL INIMA GIURGIULUI-ȚARA NEAJLOVULUI ȘI A CÂLNIȘTEI.

Perioada de depunere a proiectelor va fi menționată în cadrul Apelului de selecție. În vedere depunererii de proiecte pe Măsura 2.1/2A, GAL INIMA GIURGIULUI-ȚARA NEAJLOVULUI ȘI A CÂLNIȘTEI va lansa apelul de selecție cu minimum 30 de zile calendaristice înainte de data limită de depunere a proiectelor.

Apelurile de selecție pot fi prelungite cu aprobarea Adunării Generale a GAL/Consiliului Director al GAL. Anunțul privind prelungirea trebuie să se facă numai în timpul sesiunii în derulare, nu mai târziu de ultima zi a acestei sesiuni. Publicitatea prelungirii apelurilor de selecție se va face în aceleași condiții în care a fost anunțat apelul de selecție pentru Măsura 2.1/2A

În cazul în care se impune modificarea unor condiții de accesare pe perioada de derulare a unei sesiuni de depunere GAL INIMA GIURGIULUI-ȚARA NEAJLOVULUI ȘI A CÂLNIȘTEI poate emite o Erată aprobată de organele de decizie conform prevederilor statutare. După postarea Eratei pe site-ul GAL, perioada aferentă sesiunii de depunere va fi prelungită cu cel puțin 10 zile calendaristice pentru a permite solicitanților depunerea proiectelor în conformitate cu cerințele apelului de selecție adaptate noilor prevederi legislative.

Alocarea financiară pentru apelul de selecție proiecte aferent *Măsurii 2.1/2A* „Sprijinirea fermelor mici din teritoriu” este de 60.000,00 Euro.

**Punctajul MINIM pe care trebuie să-l obțină un proiect pentru a fi finanțat este de 25 de puncte** **și reprezintă pragul sub care nici un proiect nu poate intra la finanțare.**

**Depunerea dosarului Cererii de finanțare pentru Măsura 2.1/2A se va face la sediul ASOCIAȚIEI GRUPUL DE ACȚIUNE LOCALĂ INIMA GIURGIULUI-ȚARA NEAJLOVULUI ȘI A CÂLNIȘTEI** – **Comuna Ghimpați, sat Ghimpați, Șoseaua București-Alexandria, nr. 162, Biroul nr. 1, Județul Giurgiu**, în intervalul orar specificat în apelul de selecție.

**Potențialii beneficiari vor depune dosarul cererii în trei exemplare pe suport hârtie și 3 exemplare pe suport electronic (CD) – un exemplar original, un exemplar copie și un exemplar solicitant/beneficiar, care va fi restituit după realizarea conformității.**

**CAPITOLUL 4. CATEGORIILE DE BENEFICIARI ELIGIBILI**

**Beneficiari direcți:**

• **Entități private:** fermieri care au drept de proprietate și/sau drept de folosință pentru o exploatație agricolă care intră în categoria de fermă mică după definiția dată de regulamentul UE, cu excepția persoanelor fizice neautorizate.

**Beneficiari indirecți:**

* Entități publice sau private (inclusiv ONG-uri) care activează în domeniul formării profesionale a adulților;
* Populația din teritoriul GAL INIMA GIURGIULUI-ȚARA NEAJLOVULUI ȘI A CÂLNIȘTEI.

Solicitanţii (reprezentanții legali) eligibili pentru sprijinul financiar nerambursabil acordat prin această măsură trebuie să îndeplinească următoarele condiţii obligatorii:

* să fie fermieri care au drept de proprietate și/ sau drept de folosinţă pentru o exploatație agricolă care intră în categoria de fermă mică cu excepția persoanelor fizice neautorizate;
* să fie persoane juridice române;
* să acţioneze în nume propriu;
* să aibă vârsta de cel puţin 18 ani împliniţi la data depunerii Cererii de finanţare;
* să aibă studii minime de 8 ani clase;
* să se încadreze într-una din formele de organizare de mai jos la data depunerii Cererii de finanțare, indiferent de data înființării formei respective de organizare:
* persoană fizică înregistrată şi autorizată în conformitate cu prevederile OUG nr. 44/ 2008, privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare:
* ca persoană fizică autorizată;
* ca întreprinzător titular al unei întreprinderi individuale;
* ca întreprindere familială;
* societate cu răspundere limitată cu asociat unic/majoritar (majoritate absolută 50%+1) înfiinţată în baza Legii nr. 31/ 1990 privind societăţile, republicată, cu modificările şi completările ulterioare reprezentată prin:
* asociat unic care are şi calitatea de administrator al societăţii;
* asociat majoritar (majoritate absolută 50%+1) care are și calitatea de administrator al societăţii. În cazul persoanei juridice cu acţionariat multiplu, asociatul majoritar trebuie să exercite controlul efectiv pe întreaga durată de valabilitate1 a Deciziei de finanțare.

În categoria SRL-uri este inclusă și microîntreprinderea înfiinţată de întreprinzătorul debutant („societate cu răspundere limitată - debutant” sau „S.R.L. - D.”) în baza prevederilor OUG nr. 6/ 2011 din 2 februarie 2011 pentru stimularea înfiinţării şi dezvoltării microîntreprinderilor de către întreprinzătorii debutanţi în afaceri, cu modificările și completările ulterioare, cu condiția respectării criteriilor prevăzute de legislația europeană și națională în vigoare pentru schema de minimis, pe durata de valabilitate a Deciziei de finanțare;

* să respecte încadrarea în categoria de microîntreprinderi sau întreprinderi mici, indiferent de forma de organizare economică;
* să nu creeze condiţii pentru a obţine în mod necuvenit un avantaj, în sensul prevederilor art. 60 din Regulamentul (UE) nr. 1306/ 2013, cu modificările şi completările ulterioare, în orice etapă de derulare a proiectului.

**Solicitantul nu poate fi acţionar într-o altă microîntreprindere/ întreprindere mică agricolă care accesează/ a accesat Submăsura 6.3 Sprijin pentru dezvoltarea fermelor mici sau SM 19.2.**

Pentru evitarea creării de condiţii artificiale, verificarea se face atât pentru solicitant/ beneficiar, cât şi pentru cedenţi. Nu este admisă fărâmițarea exploatațiilor agricole, în scopul creării în mod artificial de condiții necesare pentru a beneficia de sprijin.

Se vor verifica, începând cu momentul înregistrării solicitantului, istoricul şi continuitatea activităţii microîntreprinderii/ întreprinderii mici pentru a se evita fărâmițarea exploataţiilor, în vederea accesării fondurilor FEADR, prin prezentarea de către acesta a documentelor solicitate de AFIR.

Exploataţia agricolă trebuie să îndeplinească următoarele condiţii obligatorii:

* are o dimensiune economică cuprinsă între 4.000 – 7.999 € S.O.
* este înregistrată ca microîntreprindere/ întreprindere mică;
* este înregistrată de solicitant, în nume propriu sau sub forma de organizare eligibilă pentru accesarea sprijinului cu cel puțin 24 de luni înainte de solicitarea sprijinului prin intermediul Măsurii 2.1/2A, în Registrul Unic de Identificare – APIA și/ sau în Registrul Național al Exploatațiilor – ANSVSA, precum şi la Primărie în Registrul agricol.

În cadrul unei familii (soț/ soție) doar unul dintre membri poate beneficia de sprijin indiferent de forma de organizare a membrilor familiei aferentă accesării Măsurii 2.1/2A (PFA, II, IF, SRL).

Contractele care conferă dreptul de folosință asupra terenurilor agricole trebuie să fie încheiate în numele solicitantului şi să fie valabile la momentul depunerii cererii de finanţare. În ceea ce privește clădirile asupra cărora se intervine cu modernizări/ extinderi și a terenurilor pe care se vor realiza proiecte ce presupun lucrări de contrucții montaj, contractele care conferă dreptul de folosință vor fi încheiate pe o perioadă egală cu perioada de implementare și monitorizare a proiectelor.

În cazul exploataţiilor care deţin animale, acestea vor fi în proprietatea persoanei autorizate/ societăţii.

Beneficiarii acestei măsuri au obligaţia: de a menţine cel puţin dimensiunea economică (S.O.) pentru care s-a acordat sprijinul (cu respectarea marjei de fluctuație de diminuare de maxim 15% cu excepția pepinierelor unde marja de fluctuație de maximum 15% a dimensiunii economice poate fi mai mare și fără a scădea, în nicio situație, sub pragul minim de 4.000 S.O. stabilit prin condițiile de eligibilitate), pentru perioada de derulare a proiectului.

Pe întreaga durată de execuție și monitorizare a proiectului se va păstra sectorul dominant pentru care proiectul a fost selectat şi contractat.

Categoriile de solicitanţi ai măsurilor de sprijin forfetar derulate prin PNDR 2014-2020, restricţionate de la finanţare, sunt, după caz:

* Solicitanții/ beneficiarii, după caz, înregistrați în registrul debitorilor AFIR, atât pentru Programul SAPARD, cât și pentru FEADR, care NU achită integral datoria față de AFIR, inclusiv dobânzile și majorările de întârziere până la semnarea deciziilor de finanțare.
* Beneficiarii măsurilor 112 - „Instalarea tinerilor fermieri” și/ sau 411-112 din PNDR 2007- 2013;
* Beneficiarii măsurilor 141 - „Sprijinirea fermelor agricole de semi-subzistenţă” și/ sau 411- 141 care nu și-au finalizat Deciziile de finanţare din PNDR 2007-2013 (Decizia de finanțare se consideră finalizată după acordarea ultimei tranșe de plată);
* Beneficiarii submăsurilor 6.1 - „Sprijin pentru instalarea tinerilor fermieri” și/ sau 19.2 din PNDR 2014-2020 (proiecte similare finantate prin sub-măsura 19.2 ”Sprijin pentru implementarea acțiunilor în cadrul Strategiei de Dezvoltare Locală”);
* Beneficiarii submăsurilor 6.3 - „Sprijin pentru dezvoltarea fermelor mici”, și/ sau 19.2, din PNDR 2014-2020 (proiecte similare finantate prin sub-măsura 19.2 ”Sprijin pentru implementarea acțiunilor în cadrul Strategiei de Dezvoltare Locală”).

Beneficiarii Măsurii 2.1/2A nu pot depune proiecte pentru oricare dintre celelalte măsuri care privesc activități agricole (de exemplu: sM 4.1, sM 4.1a, sM 4.2, sM 4.2a) din cadrul PNDR 2014 – 2020, respectiv Măsura 2.2/2B din SDL GAL ”INIMA GIURGIULUI-ȚARA NEAJLOVULUI ȘI A CÂLNIȘTEI” până la acordarea celei de-a doua tranșe de sprijin. Este permisă accesarea submăsurii non-agricole 6.2/ 6.4 din cadrul PNDR 2014 – 2020, respectiv măsurile 3.1/6A, 3.5/6A din SDL GAL INIMA GIURGIULUI-ȚARA NEAJLOVULUI ȘI A CÂLNIȘTEI în același timp cu Măsura 2.1/2A, dar prin Cereri de finanțare diferite.

O exploataţie agricolă nu poate primi sprijin decât o singură dată în cadrul Măsurii 2.1/2A, din PNDR 2014-2020, în sensul că exploataţia nu poate fi transferată între 2 sau mai mulţi fermieri, beneficiari ai sprijinului prin această submăsură.

În conformitate cu prevederile art. 60 din Regulamentul (CE) nr. 1306/2013**, nu sunt eligibili beneficiarii** care au creat în mod artificial condițiile necesare pentru a beneficia de finanțare în cadrul măsurilor PNDR 2014 ‐ 2020. În cazul constatării unor astfel de situații, în orice etapă de derulare a proiectului, acesta este declarat neeligibil și se procedează la recuperarea sprijinului financiar, dacă s‐au efectuat plăți.

**CAPITOLUL 5. CONDIȚII MINIME OBLIGATORII PENTRU ACORDAREA SPRIJINULUI**

Pentru a putea primi sprijin în cadrul Măsurii 2.1/2A, se verifică următoarele condiții de eligibilitate:

**Verificarea eligibilității solicitantului:**

1.1 Solicitantul este înregistrat în Registrul debitorilor AFIR, atât pentru Programul SAPARD cât și pentru FEADR?

1.2.1 Solicitantul are contract de finanțare aflat în implementare și finanțat pentru măsura 112 „Instalarea tinerilor fermieri”/411.112 “Instalarea tinerilor fermieri” din LEADER, din PNDR 2007-2013 şi/sau pentru submăsura 6.1 „Sprijin pentru instalarea tinerilor fermieri” sau proiecte similare finantate prin submăsura 19.2 ”Sprijin pentru implementarea acțiunilor în cadrul Strategiei de Dezvoltare Locală” din PNDR 2014-2020?

1.2.2 Exploataţia/parte din exploataţia care solicită sprijin a mai beneficiat de sprijin prin intermediul măsurii 112 „Instalarea tinerilor fermieri”/ 411.112 “Instalarea tinerilor fermieri” din LEADER, din PNDR 2007-2013 şi/sau prin intermediul submăsurii 6.1 „Sprijin pentru instalarea tinerilor fermieri” sau proiecte similare finantate prin submăsura 19.2 ”Sprijin pentru implementarea acțiunilor în cadrul Strategiei de Dezvoltare Locală” din PNDR 2014-2020?

1.2.3 Solicitantul are decizie de finanțare pentru proiect aflat în implementare și finanțat prin intermediul măsurii 141 „Sprijinirea fermelor agricole de semisubzistenta”/411.141 Sprijinirea fermelor agricole de semisubzistenta” din LEADER, din PNDR 2007-2013, și/sau prin intermediul submăsurii 6.3 „Sprijin pentru dezvoltarea fermelor mici” sau proiecte similare finantate prin submăsura 19.2 ”Sprijin pentru implementarea acțiunilor în cadrul Strategiei de Dezvoltare Locală” din PNDR 2014-2020?

1.2.4 Exploatația/parte din exploataţia pentru care s-a solicitat sprijin aparține unui proiect aflat în implementare și finanțat prin intermediul măsurii 141 „Sprijinirea fermelor agricole de semisubzistenta ”/411.141 Sprijinirea fermelor agricole de semisubzistenta” din LEADER, din PNDR 2007-2013, și/sau prin intermediul submăsurii 6.3 „Sprijin pentru dezvoltarea fermelor mici” sau proiecte similare finantate prin submăsura 19.2 \_ ”Sprijin pentru implementarea acțiunilor în cadrul Strategiei de Dezvoltare Locală” din PNDR 2014-2020?

1.2.5 Solicitantul are în derulare un proiect pe submăsura 4.1 "Investiţii în exploataţii agricole", 4.1a „Investiţii în exploataţii pomicole” 4.2 ”Investiții pentru procesarea/marketingul produselor agricole”, 4.2a ”Investiții în procesarea/marketingul produselor din sectorul pomicol” sau proiecte similare finantate prin submăsura 19.2 ”Sprijin pentru implementarea acțiunilor în cadrul Strategiei de Dezvoltare Locală” din PNDR 2014-2020?

1.3 Solicitantul şi-a însuşit în totalitate angajamentele luate în Declaraţia pe proprie raspundere secțiunea (F) din CF?

1.4 În cadrul unei familii (soț și soție) doar unul dintre membri beneficiază de sprijin?

**Verificarea condițiilor de eligibilitate ale proiectului:**

**EG1. Solicitantul să se încadreze în categoria micro-intreprinderilor și întreprinderilor mici;**

***Documente verificate:*** *Copiile situaţiilor financiare pentru anii “n” și “n-1”, unde “n” este anul anterior anului în care solicitantul depune Cererea de Finantare, înregistrate la Administraţia Financiară, și/sau Declarația de inactivitate* ***în cazul societăților comerciale*** *și Declaraţia privind veniturile realizate și/sau Declaraţia privind veniturile din activităţi agricole - impunere pe normele de venit și/sau Declaraţia unică privind impozitul pe venit și contribuțiile sociale datorate de persoanele fizice****, în cazul******persoanelor fizice autorizate, întreprinderi individuale şi întreprinderi familiale; (****În cazul în care solicitantul este înființat în anul depunerii Cererii de finanțare, nu este cazul depunerii niciunuia din documentele mai sus menționate), Planul de afaceri, Cererea de finanțare,**Copia actului de identitate al reprezentantului legal de proiect (asociat unic/asociat majoritar și administrator), Hotărârea Adunării Generale a Asociaților (AGA) a persoanei juridice, Documente care atestă forma de organizare a solicitantului, Certificat constatator emis de Oficiul Registrului Comerțului.*

Se va verifica inclusiv condiția de întreprinderi partenere sau legate pentru încadrarea în categoria de microîntreprindere sau întreprindere mică. Vor fi eligibili solicitanții care, indiferent de activitatea desfășurată și în alte întreprinderi agricole sau non-agricole, respectă statutul de microîntreprindere/ întreprindere mică.

**EG2. Solicitantul deține o exploatație agricolă cu dimensiunea economică cuprinsă între 4.000 – 7.999 SO (valoarea producției standard);**

***Documente verificate:*** *Planul de afaceri, Cererea de finanțare – tabel calcul SO, Extras din Registrul Exploatației emis ANSVSA/DSVSA, ANZ, Adeverință de la APIA depusă de solicitant cu situația înscrierilor în APIA și codul unic de înregistrare și data atribuirii acestui cod, Copia registrului agricol emis de Primării* *cu ştampila primăriei şi menţiunea "Conform cu originalul", Documente de proprietate/folosință pentru exploatația agricolă, Fișa Măsurii 2.1/2A din SDL GAL ”INIMA GIURGIULUI-ȚARA NEAJLOVULUI ȘI A CÂLNIȘTEI”, Copia adeverinţei emise de ANZ din care să rezulte codul de identificare a stupinei şi stupilor, numărul familiilor de albine, Paşaportul emis de ANZ pentru ecvideele (cabalinele) cu rasă şi origine – dacă este cazul.*

Stabilirea dimensiunii economice se face conform situaţiei existente la momentul depunerii Cererii de finanţare, aşa cum este înregistrată în IACS – APIA din perioada de depunere stabilită conform legislaţiei naţionale și/ sau în Registrul exploatațiilor – ANSVSA, precum şi la Primărie în Registrul Agricol.

Astfel, dimensiunea economică se va calcula pe baza înregistrărilor în nume propriu din ultima perioadă (campanie) de depunere (înregistrare/ actualizare) a cererii unice de plată pe suprafaţă în IACS stabilită conform prevederilor legislației naționale în vigoare şi/ sau în Registrul Exploataţiei la ANSVSA, precum şi în Registrul agricol, efectuată înainte cu cel mult 30 de zile faţă de data depunerii Cererii de finanţare.

Pentru calculul dimensiunii economice la data data depunerii Cererii de finanţare, se va considera ultima perioadă (campanie) de depunere (înregistrare/ actualizare) a cererii unice de plată pe suprafaţă în IACS ca fiind anul în care au fost înregistrate suprafeţele de teren la APIA, în numele formei de organizare a solicitantului (PF, PFA, II, IF, SRL).

Calculul S.O. se realizează astfel, în funcţie de perioada de desfăşurare a sesiunii de proiecte. Pentru sesiunea de proiecte curentă derulată după începerea sesiunilor de înregistrare a cererilor de plată pe suprafață (APIA) se consultă și listează înregistrările din IACS - APIA din anul curent depunerii cererilor de finanțare.

Prin excepţie, în cazul exploataţiilor consolidate după închiderea campaniei de depunere a cererii unice de plată pe suprafaţă în Registrul unic de identificare de la APIA din perioada de depunere aferentă anului 2023, se vor accepta şi înscrierile în APIA în afara campaniei respective, prin cererea de transfer definitiv a exploatației (suprafeţelor) din anul 2023 înregistrată la APIA cu precizarea implicit a transferului drepturilor de plată aferente. Documentele mai sus menţionate, vor fi însoţite de o adeverinţă APIA din care să reiasă structura exploataţiei.

**Atenţie!** În cazul în care, în sistemul electronic APIA nu se pot vizualiza înregistrările efectuate de solicitant în timpul campaniei de depunere a cererilor unice de plată APIA, acesta poate depune o adeverinţă de la APIA din care să reiasă toate datele necesare îndeplinirii condiţiilor de eligibilitate şi criteriilor de selecţie care implică înscrieri la APIA. Calculul S.O. se realizează pe baza coeficienţilor de producţie standard pentru vegetal/ zootehnie prevăzuţi în Anexa nr. 5 la Ghidul solicitantului.

**Toate exploataţiile agricole pentru care în calculul S.O. se ține cont și de stupi, trebuie să introducă sistemul de identificare şi înregistrare a stupinelor și a stupilor, a panourilor de identificare a stupinelor, în conformitate cu prevederile Ordinului MADR nr. 251/ 2017, cu modificările și completările ulterioare.**

**EG3. Exploatația agricolă este înregistrată, conform prevederilor legislative naționale, cu cel puțin 24 de luni înainte de solicitarea sprijinului și este situată majoritar pe teritoriu GAL ”INIMA GIURGIULUI-ȚARA NEAJLOVULUI ȘI A CÂLNIȘTEI”;**

***Documente verificate:*** *Cererea de finanțare, Planul de afaceri, Extras din Registrul Exploatației emis ANSVSA/DSVSA, ANZ, Adeverință de la APIA depusă de solicitant cu situația înscrierilor în APIA, Copia Registrului agricol emis de Primării.*

În cazul în care proiectul este amplasat atât pe teritoriul GAL, cât și în zona adiacentă acestuia, finanțarea proiectului este eligibilă cu condiția ca solicitantul să aibă sediu sau punct de lucru pe teritoriul acoperit de GAL și investiția să se realizeze pe teritoriul GAL.

Se va ţine cont de înregistrarea exploataţiei, indiferent de forma de organizare economică cu care figurează în Registrul Unic de Identificare (RUI)/ Registrul Național al Exploatațiilor (RNE), ANZ, precum şi/ sau la Primărie în Registrul Agricol, cu cel puţin 24 de luni înaintrea depunerii Cererii de finanţare.

Condiţia de 24 de luni cu privire la înregistrarea exploataţiei se aplică tuturor exploataţiilor deținute de solicitant/ persoana fizică aferentă solicitantului, indiferent dacă exploatația respectivă îndeplinea sau nu dimensiunea minimă eligibilă la momentul înregistrării solicitantului/ persoanei fizice aferente solicitantului, conform legislaţiei naţionale în vigoare la data respectivă (condiția de a fi înregistrat cu cel puțin 24 de luni înainte se aplică doar primului cod atribuit vreodată exploatației fermierului fără obligativitatea înregistrării continue).

Condiția de 24 de luni cu privire la înregistrarea exploatației se aplică indiferent de forma de organizare economică a solicitantului pe care acesta o avea la momentul respectiv (cu cel puțin 24 de luni înainte de solicitarea sprijinului).

Solicitantul/ persoana fizică aferentă solicitantului poate modifica structura fermei în cadrul celor 24 de luni înainte de solicitarea sprijinului, cu condiția ca o dată cu accesarea sprijinului, acesta să mențină condițiile de eligibilitate și selecție în baza cărora a fost aprobat proiectul.

Statutul de microîntreprindere/ întreprindere mică trebuie să fie respectat la data depunerii cererii de finanțare, indiferent de momentul înregistrării solicitantului conform prevederilor OUG nr. 44/ 2008, privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările și completările ulterioare/ Legii nr. 31/ 1990 privind societăţile, republicată, cu modificările și completările ulterioare, OUG nr. 6/ 2011 pentru stimularea înfiinţării şi dezvoltării microîntreprinderilor de către întreprinzătorii debutanţi în afaceri, cu modificările și completările ulterioare.

Îndeplinirea condiției de eligibilitate privind dimensiunea minimă a exploatației trebuie respectată începând cu momentul depunerii cererii de finanțare. (Nu constituie creare de condiții artificiale consolidarea exploatației înainte de depunerea Cererii de finanțare).

**EG4. Solicitantul prezintă planul de afaceri;**

***Documente verificate:*** *Planul de afaceri, Cererea de finanțare și anexele la aceasta, Copia actului de identitate al reprezentantului legal de proiect (asociat unic/ administrator), Certificat constatator emis de Oficiul Registrului Comerțului, Registrul General de Evidență a Salariaților, Anexa aferentă Subprogramului Tematic Pomicol (Anexa 6 la Ghidul solicitantului).*

Se verifică dacă în Planul de Afaceri se menționează acordarea sprijinului în cel puțin două rate. Plata ultimei rate pentru începerea activității acordate pentru dezvoltarea micilor exploatații agricole este condiționată de implementarea corectă a planului de afaceri.

Solicitantul prin planul de afaceri trebuie să demonstreze îmbunătățirea performanței generale a exploatației agricole. Expertul va verifica dacă se demonstrează în planul de afaceri modul în care exploatația agricolă se va dezvolta/ moderniza, va asigura creșterea productivității și toate aspectele legate de realizarea obiectivelor propuse prin proiect, în funcţie de tipul şi necesităţile exploataţiei vizate pentru sprijin.

**Planul de afaceri va conține cel puțin:**

(i) situația inițială a exploatației agricole;

(ii) etapele și obiectivele pentru dezvoltarea activităților exploatației agricole;

(iii) detalii privind acțiunile, inclusiv cele legate de sustenabilitatea mediului și de utilizarea eficientă a resurselor, necesare pentru dezvoltarea activităților exploatației agricole, cum ar fi investițiile, formarea sau consilierea.

Planul de afaceri va fi întocmit conform modelului din Anexa nr. 3 la Ghidul solicitantului şi trebuie să cuprindă cel puțin următoarele:

* Prezentarea situației inițiale a exploatației agricole (de ex: datele solicitantului, aria de cuprindere a activității, forma juridică a solicitantului, abilități profesionale, istoricul întreprinderii agricole, facilități de producție, dotarea exploatației);
* Prezentarea ţintelor şi obiectivelor de etapă propuse pentru dezvoltarea exploatației agricole (de ex: obiectivul general, obiectivele operaționale, suplimentare – planificarea îndeplinirii acestora, riscurile de implementare, standarde și norme europene legate de protecția muncii și de mediu și normele sanitare-veterinare, în cazul exploatațiilor agricole care vizează creşterea de animale, planul de amenajări pentru gestionarea gunoiului de grajd (inclusiv dejecţiile de origine animală), conform normelor de mediu precum și previziunea bugetului de venituri – cheltuieli);
* Prezentarea detaliată a acțiunilor, inclusiv cele legate de sustenabilitatea mediului și de utilizarea eficientă a resurselor, necesare pentru dezvoltarea exploatației agricole, formarea sau consilierea (îmbunătățirea economică propusă a exploatației, planul propus pentru formare şi consiliere – pentru a îmbunătăți aptitudinile beneficiarilor și eficacitatea exploatației, restructurarea și diversificarea activităţilor agricole (evaluarea riscurilor de mediu și planificarea implementării).

Gestionarea eficientă a Planului de afaceri este condiționată de stabilirea domiciliului beneficiarului în UAT-ul în care este înregistrată exploataţia, precum și de existența locului de muncă în același UAT sau zona limitrofă a UAT-ului în care este înregistrată exploataţia (dacă este cazul). Sediul social va fi localizat în același UAT în care este înregistrată exploataţia vizată pentru sprijin. Aceste condiții trebuie îndeplinite în maximum 9 luni de la data semnării Deciziei de finanțare.

În cazul în care solicitantul este încadrat într-o activitate salarizată, locul de muncă trebuie să fie în acelaşi UAT sau zona limitrofă a UAT-ului în care este înregistrată exploataţia vizată pentru sprijin. Nu este obligatoriu ca solicitantul să fie încadrat într-o activitate salarizată, această condiţie se aplică doar solicitanților care se află într-o astfel de situaţie. Locul de muncă poate fi considerat sediul social sau punctul de lucru al angajatorului, care trebuie să fie în acelaşi UAT din teritoriul GAL ”INIMA GIURGIULUI-ȚARA NEAJLOVULUI ȘI A CÂLNIȘTEI” sau zona limitrofă a UAT-ului în care este înregistrată exploataţia. În cazul în care solicitantul va fi încadrat într-o activitate salarizată, ulterior termenului de maxim 9 luni de la data semnării deciziei de finanțare, acesta va notifica AFIR cu privire la locul de muncă, în termen de 10 zile calendaristice de la data angajării.

Planul de afaceri nu poate cuprinde alte acțiuni din cadrul PNDR 2014-2020, în afara celor specifice Măsurii 2.1/2A şi care nu sunt în acord cu obiectul de activitate efectiv al întreprinderii. Nu pot fi finanțate atât din PNDR cât şi din PNA respectiv PNS, aceleaşi tipuri de acţiuni.

În cazul exploataţiilor care presupun consolidarea plantațiilor viticole, materialul săditor utilizat trebuie să fie din categoria biologică certificat, condiție care va fi justificată la a doua tranșă de sprijin. Încadrarea materialului săditor în categorii biologice se va face în conformitate cu prevederile *Ordinului 550/ 2002 emis de Ministerul Agriculturii,* cu modificările și completările ulterioare.

Acțiunile cuprinse în planul de afaceri pentru atingerea obiectivelor/ condițiilor minime și suplimentare vor fi consistente astfel încat sa se asigure rezonabilitatea Planului de afaceri propus raportat la exploatație și cuantumul sprijinului.

**Solicitantul va descrie în planul de afaceri contribuția proiectului la obiectivele transversale ale Reg. (UE) nr. 1305/2013: mediu, climă și inovare.** Se va detalia caracterul inovativ al investiției, respectiv componentele de mediu și climă la care contribuie proiectul.

**Se va prezenta modul în care planul de afaceri și investițiile propuse contribuie la atingerea obiectivelor prevăzute în Strategia de Dezvoltare Locală GAL INIMA GIURGIULUI-ȚARA NEAJLOVULUI ȘI A CÂLNIȘTEI. În cazul înfiinţării/ reconversiei plantaţiilor pomicole, sunt eligibile pentru sprijin doar speciile eligibile și suprafeţele incluse în Anexa aferentă Subprogramului Tematic Pomicol, exceptând culturile din sectorul pomicol în sere si solarii şi pepinierele, care pot fi realizate pe întreg teritoriul naţional.**

În acest caz, se aplică nota de favorabilitate, conform metodologiei de calcul din cadrul Anexei aferente Subprogramului Tematic Pomicol (Anexa nr. 6 la Ghidul solicitantului). Aceasta se aplică doar în cazul acțiunilor de plantare. În cazul proiectelor din sectorul pomicol se aplică „nota de favorabilitate potențată”, iar în cazul plantațiilor afini „nota de favorabilitate potențată pH și precipitații” prevăzută în Anexa nr. 6 indiferent dacă exploatațiile respective dețin (vizează) sau nu sisteme de irigații. În cadrul acestei măsuri sunt eligibile pentru sprijin proiectele implementate în UAT-urile care au nota de favorabilitate potenţată ≥2.

În cazul UAT-urilor care au nota de favorabilitate potenţată <2 pot fi eligibile amplasamentele din cadrul UAT-ului dacă solicitantul sprijinului furnizează AFIR un studiu avizat de ICDP Mărăcineni, efectuat prin metodologia studiului privind zonarea speciilor pomicole, conform căruia se demonstrează că amplasamentul respectiv are o notă de favorabilitate naturală sau potențată ≥2. Informațiile privind obținerea studiului necesar recalculării notelor de favorabilitate pe amplasamentele din cadrul UAT-urilor care au o notă de favorabilitate potențată <2 se regăsesc pe pagina web a Institutului de Cercetare - Dezvoltare pentru Pomicultura Pitești – Mărăcineni la următoarea adresa web: <http://icdp.ro/anunturi/Pasi%20recalculare.pdf>.

Semnificaţia notelor din tabelul privind gradul de favorabilitate al unui amplasament pentru o specie pomicolă se regăsește în Anexa nr. 6 la Ghidul solicitantului.

În cazul exploataţiilor care presupun înfiinţarea şi/ sau reconversia plantaţiilor pomicole, precum și a pepinierelor, materialul săditor (de plantare)/ de înmulțire utilizat trebuie să fie din categoria biologică certificat sau dintr-o categorie superioară, cu excepția nucului și alunului, care poate fi material de plantare CAC (conformitas agraria communitatis) condiție care va fi justificată la a doua tranșă de sprijin. Acest document va fi prezentat obligatoriu la solicitarea celei de-a doua cereri de plată) şi vor respecta condiţiile prevăzute prin prezentul Ghid.

În cazul în care prin intermediul Planului de afaceri solicitantul propune dezvoltarea unei exploatații pomicole, se vor respecta condițiile prevăzute în Legea pomiculturii nr.348/ 2003, cu modificările și completările ulterioare.

În cazul proiectelor care vizează acţiuni de plantare şi/sau defrişare, la momentul acordării celei de-a doua tranşe de plată, se va prezenta autorizația de plantare / autorizația de defrișare, documente conform legislaţiei în vigoare.

În cazul producătorilor de seminţe şi material săditor, la momentul depunerii Cererii de Finanțare se va prezenta autorizația pentru producerea, prelucrarea și comercializarea semințelor certificate și a materialului săditor, documente conform legislaţiei în vigoare.

Expertul verifica in planul de afaceri in cazul exploataţiilor de viţă de vie pentru vin din arealele vitiocole nominalizate prin OMADR 1205/2018, daca acestea se regăsesc în arealele viticole şi încadrarea localităţilor pe regiuni viticole, podgorii şi centre viticole.

Solicitanții care dețin exploatații de viţă de vie sunt verificati in baza de date APIA, după CNP-ul dacă suprafaţa corespunde cu cea din proiect.

**Foarte important!**

Solicitanţii acestei submăsuri care deţin exploataţii zootehnice/ mixte şi care fac parte dintr-o asociaţie/ cooperativă care are concesionate/ închiriate suprafeţe agricole reprezentând pajişti, în conformitate cu Ordinul MADR nr. 45/2021, vor ţine cont în elaborarea planului de afaceri de toate angajamentele luate ca urmare a aderării la acea asociaţie/ cooperativă şi vor prezenta în cadrul acestuia, în secţiunea dedicată fluxului tehnologic, detaliile privind modalitatea de creştere a animalelor atât în perimetrul gospodăriei cât şi în afara acesteia având în vedere că o perioadă importantă de timp animalele nu se regăsesc în exploataţia solicitantului.

În cadrul planului de afaceri trebuie demonstrată sustenabilitatea şi viabilitatea activităţii pentru care se solicită sprijin (inclusiv obţinerea producţiei de către fermier şi comercializarea acesteia şi în perioada de păşunat). Atât în Planul de afaceri cât şi în cadrul cererii de finanţare trebuie menţionate codurile ANSVSA (al solicitantului şi asociaţiei/cooperativei) în vederea verificării transferului animalelor.

**EG5. Solicitantul nu a beneficiat de sprijin anterior pentru operațiuni sprijinite prin această sub-măsură din PNDR 2014-2020;**

***Documente verificate:*** *Secțiunea C din Cererea de Finanțare, dacă solicitantul a mai beneficiat de sprijin nerambursabil prin Submasura 6.3 „Sprijin pentru dezvoltarea fermelor mici” sau Submăsura 19.2 din PNDR 2014-2020; Anexa 20. Declarația pe propria răspundere privind eligibilitatea solicitantului;*

**EG6. O exploatație agricolă nu poate primi sprijin decât o singură dată în cadrul acestei măsuri prin strategia de dezvoltare locală, în sensul că exploatația nu poate fi transferată între doi sau mai mulți fermieri, beneficiari ai sprijinului prin această sub-măsură;**

***Documente verificate:*** *Copia Registrului agricol emis de Primării care să confirme dreptul de folosinţă (proprietate/arendă/concesionare) al terenului, dreptul de proprietate asupra animalelor (toate categoriile de animale domestice si sălbatice aflate în captivitate aflate în cadrul exploataţiei), cu ştampila primăriei şi menţiunea "Conform cu originalul", Planul de afaceri.*

Se verifică în Registrului agricol și în Planul de afaceri, istoricul exploatației, respectiv dacă exploatația nu a fost preluată de la un alt beneficiar al Măsurii 2.1/2A, Submăsura 6.3 din PNDR 2014-2020, (cedentul) beneficiar.

**EG7. Implementarea planului de afaceri trebuie să înceapă în termen de cel mult nouă luni de la data deciziei de acordare a sprijinului;**

***Documente verificate:*** *Cererea de finanțare, Planul de afaceri.*

Se va verifica Secțiunea F - Declarație pe propria răspundere a solicitantului din Cererea de finanțare privind respectarea acestei condiții, precum și dacă este prevăzută această condiție în Planul de afaceri.

**EG8. Înaintea solicitării celei de-a doua tranță de plată, solicitantul face dovada creșterii performanțelor economice ale exploatației, prin comercializarea producției proprii în procent de minimum 5% din valoarea primei tranșe de plată (cerință va fi verificată în momentul finalizării implementării planului de afaceri);**

***Documente verificate:*** *Planul de afaceri.*

Pentru justificarea condiției privind comercializarea producţiei proprii în procent de minim 5% din valoarea primei tranşe de sprijin, se ia în calcul producția comercializată pe parcursul duratei de execuție a Deciziei de finanțare, respectiv de la data semnării Deciziei de finanțare și până la data depunerii celei de a doua tranșe de sprijin.

**EG9. În cazul în care exploatația agricolă vizează creșterea animalelor, planul de afaceri trebuie să prevadă platforme de gestionare a gunoiului de grajd sau un alt sistem de gestionare a gunoiului de grajd, conform normelor de mediu (cerința va fi verificată în momentul finalizării implementării planului de afaceri);**

***Documente verificate:*** *Planul de afaceri, Cererea de finanțare, Copia Contractului de colectare a gunoiului de grajd încheiat între solicitant și deținătorul platformei sau Copia Adeverinței emisă de Primăria Comunei pe teritoriul căreia se regăsește platforma comunală, din care să rezulte faptul că aceasta va prelua gunoiul de grajd din exploatația solicitantului, Anexa 9. Codul de bune practici agricole, Anexa 9a.* *Ghidul depozitării gunoiului de grajd în fermele individuale, Anexa 10. Calculatorul capacităților de stocare și de împrăștiere a gunoiului de grajd, Copia documentului care să certifice dreptul real principal (proprietate, uz, uzufruct, superficie, servitute)/dreptul de creanță asupra construcției, în cazul în care solicitantul îşi propune ca obiectiv în Planul de afaceri înființarea/ adaptarea platformei de gestionare a gunoiului de grajd și are terenul pe care se construiește/ există platforma, conform prevederilor Legii nr. 50/ 1991, cu modificările şi completările ulterioare*

în cazul în care exploatația agricolă vizează creșterea animalelor, Planul de afaceri va prevede în mod obligatoriu platforme/ amenajări pentru gestionarea gunoiului de grajd, conform normelor de mediu (cerința va fi verificată la momentul finalizării implementării Planului de afaceri, respectiv înainte de acordarea tranșei a doua); **în cazul în care în cadrul exploatației** **agricole există o platformă/ amenajare privind gestionarea gunoiului de grajd care respect** **normele de mediu/ care trebuie adaptată la normele de mediu, în Planul de Afaceri se va** **detalia acest aspect.**

**În cazul exploatațiilor agricole mixte, cu pondere majoritar vegetală la momentul depunerii Cererii de finanțare, solicitantul nu are obligația de a deține o platformă de gestionare a gunoiului de grajd sau un alt sistem de gestionare a gunoiului de grajd, dacă prin Planul de afaceri - își propune renunțarea la componenta zootehnică în primul an de implementare a proiectului.**

Pentru calculul stabilirii capacitații maxime de stocare a gunoiului de grajd, în vederea respectării condițiilor de bune practici agricole pentru gestionarea gunoiului de grajd (în conformitate cu Anexa nr. 10 la Ghidul solicitantului), este necesar ca fiecare beneficiar care îşi va propune acțiuni în sectorul zootehnic, să-și calculeze și să-și prevadă capacitatea de stocare aferentă a gunoiului de grajd. Acest calcul se va întocmi prin introducerea datelor specifice în calculatorul capacităţilor de stocare a gunoiului de grajd - fila „Producție gunoi”.

În ceea ce privește calculul standardului privind cantitatea maximă de îngrăşăminte cu azot care pot fi aplicate pe terenul agricol, acestea se vor calcula prin introducerea datelor specifice în calculatorul privind cantitatea maximă de îngrăşăminte care pot fi aplicate pe teren agricol din fila „PMN” (Anexa nr. 10 la Ghidul solicitantului).

Excepţie de la calculul privind cantitatea maximă de îngrăşăminte cu azot care pot fi aplicate pe terenul agricol, sunt beneficiarii care fac dovada încheierii unui contract cu Primăria Comunei care dispune de o platformă comunală de gunoi de grajd/ un agent economic care dispune de platforme autorizate de gestionare a gunoiului de grajd. Rubricile în care pot fi completate datele în Anexa nr. 10 la Ghidul solicitantului sunt marcate cu gri.

În situația fermelor mici care dețin suprafețe de teren agricol, iar prin Planul de afaceri își propun

să utilizeze gunoiul de grajd ca îngrășământ natural, acestea nu sunt obligate să încheie contract cu o platformă de gunoi de grajd autorizată, comunală, dacă dimensionarea platformei temporare respectă prevederile Codului de bune practici agricole pentru protecția apelor împotriva poluării cu nitrați din surse agricole aprobat prin Ordinul nr. 1270/ 2005, cu modificările și completările ulterioare.

**În cazul înființării/ adaptării platformelor/ amenajării de gestionare a gunoiului de grajd se vor respecta prevederile *Codului de bune practici agricole pentru protecția apelor împotriva* *poluării cu nitrați din surse agricole* aprobat prin Ordinul nr. 1270/ 2005, cu modificările și completările ulterioare.**

Platformele pentru gestionarea gunoiului de grajd se pot face în sistem:

* individual (gospodăresc), caz în care solicitantul trebuie să aibă/ prevadă platforme individuale conform prevederilor Codului de bune practici agricole pentru protecția apelor împotriva poluării cu nitrați din surse agricole, fiind acceptate și amenajările individuale de tip grămezi de compost cu pat de paie sau întăritură de pământ și grămezile de compost pe folii de plastic ,

 și/ sau

* *comunal* – platforme comunale.

De asemenea, pentru fermele zootehnice mici şi medii pot fi folosite ca sistem individual (gospodăresc) pentru depozitarea gunoiului de grajd, modelele tehnice prezentate în Ghidul depozitării gunoiului de grajd în fermele individuale - Anexa 9a la Ghidul solicitantului.

În cazul în care în UAT-ul respectiv sau în zonele limitrofe există o platformă autorizată de gunoi de grajd comunală/ a unui agent economic, solicitanții au obligația de a atașa la Cererea de finanțare:

* Contractul de colectare a gunoiului de grajd încheiat între solicitant și deținătorul platformei

sau

* Adeverință emisă de Primăria Comunei pe teritoriul căreia se regăsește platforma comunală, din care să rezulte faptul că aceasta va prelua gunoiul de grajd din exploatația solicitantului.

În ambele cazuri se va menționa atât cantitatea de gunoi de grajd ce va fi preluată cât și periodicitatea.

În cazul în care solicitantul îşi propune ca obiectiv în Planul de afaceri înființarea/ adaptarea platformei de gestionare a gunoiului de grajd, pentru terenul pe care se construiește platforma acesta trebuie să prezinte, după caz, în conformitate cu prevederile Legii nr. 50/ 1991, cu modificările şi completările ulterioare:

* dacă solicitantul are deja terenul pe care se va construi/ există platforma: la Cererea de finanțare se va prezenta copia documentului care să certifice dreptul real principal (proprietate, uz, uzufruct, superficie, servitute)/ dreptul de creanță asupra construcției;
* dacă solicitantul prevede în Planul de afaceri ca și acțiune pentru îndeplinirea obiectivului, procurarea terenului pe care va construi platforma/ amenajarea : la a doua tranșă de plată se va prezenta copia documentului care să certifice dreptul real principal (proprietate, uz, uzufruct, superficie, servitute)/ dreptul de creanță asupra terenului și copia Autorizației de construire (doar în cazul în care din Certificatul de urbanism rezultă obligativitatea obţinerii acesteia).

În cazul amenajărilor de gestionare a gunoiului de grajd care nu necesită emiterea autorizației de construire, la a doua tranșă de plată se va atașa o adeverință emisă de Primăria Comunei care să ateste că amenajarea de gestionare a gunoiului de grajd se realizează în conformitate cu legislația în vigoare privind regimul construcțiilor.

În situația Fermelor zootehnice sprijinite prin intermediul acestei submăsuri, respectarea cerințelor privind depozitarea/gestionarea adecvată a gunoiului de grajd și a altor dejecții de origine animală este obligatorie la finalul investiției și trebuie validată la tranșa a 2-a de plată printr-o Notă de Constatare emisă de Garda de Mediu, conform Protocolului de colaborare AFIR

ANPM-GM și legislației naționale în vigoare

**EG 10 Solicitantul prin planul de afaceri demonstrează îmbunătățirea performanței generale a exploatației agricole**

***Documente verificate:*** *Planul de afaceri,*

Se verifica daca se demonstrează modul în care exploatația agricolă se va dezvolta/ moderniza, va asigura creșterea productivității și toate aspectele legate de realizarea obiectivelor propuse prin proiect, în funcţie de tipul şi necesităţile exploataţiei vizate pentru sprijin.

Implementarea planului de afaceri trebuie să înceapă în termen de cel mult nouă luni de la data deciziei de acordare a sprijinului.

Gestionarea eficientă a Planului de afaceri este condiționată de stabilirea domiciliului beneficiarului în UAT-ul în care este înregistrată exploataţia, precum și de existența locului de muncă în același UAT sau zona limitrofă a UAT-ului în care este înregistrată exploataţia (dacă este cazul). Sediul social va fi localizat în același UAT în care este înregistrată exploataţia vizată pentru sprijin. Aceste condiții trebuie îndeplinite în maximum 9 luni de la data semnării Deciziei de finanțare.

În cazul în care solicitantul este încadrat într-o activitate salarizată, locul de muncă trebuie să fie în acelaşi UAT sau zona limitrofă a UAT-ului în care este înregistrată exploataţia vizată pentru sprijin. Nu este obligatoriu ca solicitantul să fie încadrat într-o activitate salarizată, această condiţie se aplică doar solicitanților care se află într-o astfel de situaţie.

Locul de muncă poate fi considerat sediul social sau punctul de lucru al angajatorului, care trebuie să fie în acelaşi UAT din teritoriul Asociației GAL Inima Giurgiului – Țara Neajlovului și a Cîlniștei sau zona limitrofă a UAT-ului în care este înregistrată exploataţia.

În cazul în care solicitantul va fi încadrat într-o activitate salarizată, ulterior termenului de maxim 9 luni de la data semnării deciziei de finanțare, acesta va notifica AFIR cu privire la locul de muncă, în termen de 10 zile calendaristice de la data angajării.

Planul de afaceri nu poate cuprinde alte acțiuni din cadrul PNDR 2014-2020, în afara celor specifice Măsurii 2.1/2A şi care nu sunt în acord cu obiectul de activitate efectiv al întreprinderii. Nu pot fi finanțate atât din PNDR cât şi din PNA respectiv PNS, aceleaşi tipuri de acţiuni.
În cazul exploataţiilor care presupun consolidarea plantațiilor viticole, materialul săditor utilizat trebuie să fie din categoria biologică certificat, condiție care va fi justificată la a doua tranșă de sprijin. Încadrarea materialului săditor în categorii biologice se va face în conformitate cu prevederile Ordinului 550/ 2002, cu modificările și completările ulterioare.

Acțiunile cuprinse în planul de afaceri pentru atingerea obiectivelor/ condițiilor minime și suplimentare vor fi consistente astfel încat sa se asigure rezonabilitatea Planului de afaceri propus raportat la exploatație și cuantumul sprijinului.

Solicitantul va descrie în planul de afaceri contribuția proiectului la obiectivele transversale ale Reg. (UE) nr. 1305/2013: mediu, climă și inovare. Se va detalia caracterul inovativ al investiției, respectiv componentele de mediu și climă la care contribuie proiectul.

Se va prezenta modul în care planul de afaceri și investițiile propuse contribuie la atingerea obiectivelor prevăzute în Strategia de Dezvoltare Locală a Asociației GAL Inima Giurgiului – Țara Neajlovului și a Cîlniștei

**EG 11 Proiectul prevede acordarea sprijinului în cel puțin două rate pe o perioadă de maximum cinci ani**

*Documente verificate: Planul de afaceri.*

Se verifică dacă în Planul de Afaceri se menționează acordarea sprijinului în cel puțin două rate pe o perioadă de maximum cinci ani. Plata ultimei rate, în cazul ajutoarelor pentru demararea unei activități neagricole în zonele rurale și pentru începerea activității acordate pentru dezvoltarea micilor exploatații agricole este condiționată de implementarea corectă a planului de afaceri.

**CAPITOLUL 6. CHELTUIELI ELIGIBILE ȘI NEELIGIBILE**

**6.1. Tipuri de investiții și cheltuieli eligibile**

Sprijinul va fi utilizat pentru realizarea Planului de afaceri şi activitatea economică desfăşurată de beneficiar. Cheltuielile propuse în Planul de afaceri, inclusiv capitalul de lucru, achiziția de teren sau material biologic, efectuare de studii precum cel pentru sectorul pomicol, sau privind potenţialul agricol precum şi activităţile relevante pentru implementarea corectă a Planului de afaceri aprobat pot fi eligibile, indiferent de natura acestora.

**Cheltuieli eligibile generale** vor respecta prevederile din **Cap. 8.1 din PNDR 2014‐2020 –** Dispoziții privind eligibilitatea cheltuielilor și **H.G. nr. 226/2015.**

**Cheltuielile necesare pentru implementarea proiectului sunt eligibile dacă:**

1. sunt realizate efectiv după data semnării contractului de finanţare şi sunt în legătură cu îndeplinirea obiectivelor investiţiei;
2. sunt efectuate pentru realizarea investiţiei cu respectarea rezonabilităţii costurilor;
3. sunt efectuate cu respectarea prevederilor contractului de finanţare semnat cu AFIR;
4. sunt înregistrate în evidenţele contabile ale beneficiarului, sunt identificabile, verificabile şi sunt susţinute de originalele documentelor justificative, în condiţiile legii.

**6.2. Tipuri de investiții și cheltuieli neeligibile**

În vederea modernizării/ dezvoltării exploataţiei nu sunt permise acţiuni care să prevadă cheltuieli cu echipamente sau utilaje second-hand.

**Demarcarea cu M02 - Servicii de consiliere, servicii de gestionare a fermei și servicii de înlocuire în cadrul fermei**

**În cazul în care solicitantul decide să beneficieze de consultanţă gratuită finanţată prin Măsura (M) 02 din PNDR 2014-2020, acesta va specifica în Planul de Afaceri dacă întocmirea Planului de afaceri și/ sau implementarea acestuia (după caz) se finanţează prin intermediul M02.** În acest caz, se va urmări ca sprijinul acordat să nu vizeze decontarea ulterioară a acestor servicii.

**Demarcarea cu Programul Naţional Apicol (PNA) şi Programul Național de Sprijin al sectorului Vitivinicol (PNS).**

Conform prevederilor PNDR 2014-2020, cu privire la evitarea dublei finanțări din Capitolul 14 „Informații privind complementaritatea”, nu pot fi finanțate atât din PNDR cât şi din PNA respectiv PNS, aceleaşi tipuri de acţiuni, însă este permisă accesarea simultană a PNDR cu celelalte două programe.

Acțiunile eligibile prin Programul Național de Sprijin al sectorului Vitivinicol în vigoare (www.madr.ro) nu sunt eligibile prin PNDR şi nu pot fi cuprinse în obiectivele din Planul de afaceri. În ceea ce priveşte demarcarea cu Programul Naţional Apicol în vigoare (www.madr.ro), solicitanţii PNDR şi PNA pot accesa simultan sprijin prin ambele programe cu condiţia ca acţiunile sprijinite şi/ sau planificate şi propuse spre finanțare de apicultori prin PNA să nu fie solicitate și prin PNDR 2014-2020 (obiectivele din Planul de afaceri) şi viceversa.

Condiţia se aplică de la momentul solicitării sprijinului prin PNDR 2014-2020, iar lista cheltuielilor solicitate spre decontare de apicultor prin PNA (atât PNA 2017 - 2019 cât și PNA 2020 - 2022) nu este eligibilă prin PNDR 2014-2020, prin urmare nu se poate regăsi în Planul de afaceri depus la momentul Cererii de finanţare.

Restricția de mai sus nu se aplică solicitanților care accesează Măsura 2.1/2A, SM 19.2 din PNDR pentru cheltuieli care nu sunt eligibile prin PNA. Mai multe detalii se pot regăsi în modelul-cadru al Planului de afaceri aferent prezentului Ghid.

**În cadrul proiectului nu pot fi incluse cheltuieli neeligibile generale, conform prevederilor din Cap. 8.1 al PNDR 2014 - 2020:**

* cheltuielile cu achiziţionarea de bunuri și echipamente „second hand”;
* cheltuieli efectuate înainte de semnarea contractului de finanțare a proiectului cu excepţia: costurilor generale definite la art. 45, alin. 2 lit. c) din R (UE) nr. 1305 / 2013, cu modificările și completările ulterioare care pot fi realizate înainte de depunerea cererii de finanțare;
* cheltuieli cu achiziția mijloacelor de transport pentru uz personal şi pentru transport persoane;
* cheltuieli cu investițiile ce fac obiectul dublei finanțări care vizează aceleași costuri eligibile;
* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;
* cheltuieli neeligibile în conformitate cu art. 69, alin (3) din R (UE) nr. 1303/2013 și anume:
1. dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;
2. achiziţionarea de terenuri neconstruite şi de terenuri construite;
3. taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA‐ul sau a prevederilor specifice pentru instrumente financiare.

Lista investiţiilor şi costurilor neeligibile se completează cu prevederile Hotărârii de Guvern nr. 226/2 aprilie 2015 privind stabilirea cadrului general de implementare a Măsurilor Programului Naţional de Dezvoltare Rurală cofinanţate din Fondul European Agricol pentru Dezvoltare Rurală şi de la bugetul de stat pentru perioada 2014 - 2020, cu modificările şi completările ulterioare.

Cheltuielile neeligibile specifice sunt:

* Contribuția în natură;
* Costuri privind închirierea de mașini, utilaje, instalații și echipamente;
* Costuri operaționale inclusiv costuri de întreținere și chirie.

**CAPITOLUL 7. SELECȚIA PROIECTELOR**

 **7.1. Criterii de selecție a proiectului**

Proiectele prin care se solicită finanțare în cadrul GAL INIMA GIURGIULUI-ȚARA NEAJLOVULUI ȘI A CÂLNIȘTEI sunt supuse unui sistem de selecție, în baza căruia fiecare proiect este punctat conform criteriilor de selecție stabilite în conformitate cu specificul local din teritoriul GAL INIMA GIURGIULUI-ȚARA NEAJLOVULUI ȘI A CÂLNIȘTEI, astfel încât sprijinul financiar să fie canalizat către acele proiecte care corespund cu necesitățile identificate în analiza SWOT și cu obiectivele stabilite în SDL INIMA GIURGIULUI-ȚARA NEAJLOVULUI ȘI A CÂLNIȘTEI.

**Punctajul minim** pe care trebuie să-l obțină un proiect pentru a putea fi finanțat este **25 puncte**. Criteriile de selecție au în vederere prevederile art. 49 al Reg. (UE) nr. 1305/2013 referitoare la tratamentul egal al solicitanților, o mai bună utilizare a resurselor financiare și direcționarea acestora în conformitate cu obiectivele și prioritățile din SDL.

Toate proiectele eligibile vor fi punctate în acord cu următoarele criterii de selecție:

|  |  |
| --- | --- |
| **Criterii de selecție pentru Măsura 2.1/2A** | **Punctaj** |
| **CS1.Principiul calificării solicitantului în domeniul agricol**Criteriul va fi punctat dacă: | **25** puncte **maxim** dacă este îndeplinit criteriul CS1 |
| 1.Solicitantul a absolvit cu diplomă de studii superioare în domeniul agricol, agro-alimentar, veterinar sau economie agrară**.** | **25 puncte** |
| 2.Solicitantul a absolvit studii postliceale şi/ sau liceale în domeniul agricol, agro-alimentar, veterinar sau economie agrară.  | **20 puncte** |
| 3.Solicitantul prezintă dovada urmării unui curs de calificare de minimum Nivel I în domeniul agricol, agro-alimentar, veterinar sau economie agrară finalizat cu un certificat de competențe profesionale eliberat de un furnizor de formare profesională a adulților recunoscut de către Autoritatea Naţională pentru Calificări (ANC).saurecunoaşterea de către un centru de evaluare si certificare a competențelor profesionale obținute pe alte căi decât cele formale autorizat ANC a competenţelor dobândite ca urmare a experienţei profesionaleCompetenţele profesionale trebuie să fie în acord cu aria de activitate agricolă specifică exploatației vizate pentru sprijin. | **15 puncte** |
| 4.Solicitantul prezintă dovada de absolvire a unor cursuri de inițiere/ instruire/ specializare în domeniul agricol, agro-alimentar, veterinar sau economie agrară, care nu necesită un document eliberat de formatorii recunoscuţi de către ANC şi presupune un număr de ore sub numărul de ore aferent Nivelului I de calificare profesională.Competenţele profesionale trebuie să fie în acord cu aria de activitate agricolă specifică exploatației vizate pentru sprijin. | **10 puncte** |
| **Documente de verificat:** *Planul de afaceri, Cererea de finanțare, Copia diplomei de absolvire/ certificatului de calificare profesională/ certificatului de absolvire/ certificatului de competenţe profesionale/ documentului emis în urma absolvirii cursurilor de instruire.*Documentul care atestă formarea profesională a adulților, trebuie să fie un certificat de calificare emis de un furnizor de formare profesională a adulților recunoscut de Autoritatea Națională pentru Calificări, un certificat de competențe emis de un centru de evaluare si certificare a competențelor profesionale obținute pe alte căi decât cele formale**,** care trebuie de asemenea să fie autorizat de Autoritatea Națională pentru Calificări. În cazul acordării de punctaj la criteriul de selecţie nr. 3, se acceptă şi un certificat de absolvire a cursului de calificare emis de ANCA.Nivelul I de calificare profesională are o durată de minim 360 ore, pentru certificatele eliberate până la 1 ianuarie 2016 și 80 ore pentru cele eliberate ulterior, conform prevederilor legale în vigoare. | **0** puncte dacă nu este îndeplinit criteriul CS2 |
| **CS2.Principiul potențialului agricol al zonelor (determinat în baza studiilor de specialitate)**Criteriul va fi punctat în cazul în care: | **25** puncte maxim dacă este îndeplinit criteriul CS2 |
| 1.Proiectul este implementat într-o zonă cu potențial ridicat | **25 puncte** |
| 2.Proiectul este implementat într-o zonă cu potențial mediu | **15 puncte** |
| **Documente de verificat**: *Cererea de finanțare, Planul de afaceri, Anexa 11 Studiu privind zonarea potențialului de producție agricolă, Anexa 6 - Anexa aferentă Subprogramului Tematic Pomicol*;Încadrarea în tipul de potențial (ridicat sau mediu) se va face ținând cont de nota de bonitare a terenurilor din UAT-ul unde figurează cultura predominantă existentă/ înființată raportat la total valoare SO exploataţie), în baza Studiului ICPA - „Sinteza studiului privind Zonarea potențialului de producție agricolă şi a potenţialului de dezvoltare a investiţiilor în activităţile de procesare agro-alimentară, estimarea necesarului de stocare și procesare pe zone” din Anexa nr. 11 la Ghidul solicitantuluiSe va ține cont de precizările din legenda menţionată în Metodologia de realizare a Studiului, , prin care se face corelarea dintre culoare și potențial (ridicat = culoarea verde, mediu = culoarea galben, scăzut = culoarea rosu - pentru care nu se acordă punctaj).In cazul in care cultura propusa prin proiect nu este in foaia de lucru ”Vegetal„ din Anexa nr 11 la Ghidul solicitantului, solicitantul va consulta foaia 2 de lucru „Asimilari culturi” pentru incadrarea pe potential. În cazul în care apar discrepanţe între valoarea medie a notei de bonitare la nivel de UAT şi capacitatea de producţie a solului din ferma solicitantului, la solicitarea fermierului, OSPA poate evalua nota de bonitare medie pentru amplasamentul solicitantului utilizând studiile existente conform metodologiei actualizate de modificare a notei de bonitare din Anexa nr 11 la Ghidul solicitantului. Studiul OSPA județean privind nota de bonitare a terenurilor agricole va fi însoțit de avizul ICPA. Dacă exploatația este prevăzută cu sistem de irigații sau prin proiect este prevăzut un astfel de sistem, atunci se va încadra în potentialul agricol conform notei de bonitare aferentă culturilor pentru terenurile irigate.Pentru spaţiile protejate (sere, solarii, ciupercării se va acorda punctajul aferent zonelor cu potenţial agricol ridicat.În cazul exploataţiilor ce vizează creşterea albinelor, se va acorda punctajul aferent zonelor cu potențial ridicat.Pentru reconversia/înfiinţarea exploataţiilor pomicole în zonele cu nota de favorabilitate potențată între 2,5 şi 3,5, acestea vor fi încadrate în zonele cu potenţial agricol mediu, iar cele din zonele cu nota de favorabilitate potențată mai mare de 3,5 vor fi încadrate în zonele cu potenţial agricol ridicat.Pentru exploataţiile viticole pentru soiurile de struguri de vin din soiuri nobile din arealele cu Denumire de Origine Controlată (DOC) şi Indicaţie Geografică (IG), aşa cum sunt nominalizate şi identificate în Anexa nr. 7 la Ghidul solicitantului, conform prevederilor Ordinului nr 247/2012, cu modificările şi completările ulterioare, acestea vor fi încadrate în investiţii din zonele cu potenţial agricol ridicat.Referitor la creşterea animalelor, încadrarea în tipul de potențial (ridicat sau mediu) conform Anexei nr.11 la Ghidul solicitantului se va face ținând cont de nota de bonitare acordată UAT-ului în care este amplasat punctul de lucru vizat de proiect, în funcţie de modul de creştere a animalelor, în sistem închis sau liber, şi de existenţa sau nu a acţiunii de procesare în cadrul fermei.  Se va lua în calcul specia de animale predominantă din total efectiv de animale, exprimate în SO.  (potențial ridicat = culoarea verde, mediu= culoarea galben, culoarea rosu reprezinta potențial scăzut și nu se acordă punctaj).În cazul exploataţiilor mixte dacă proiectul a fost încadrat pe sectorul vegetal/ zootehnic (acesta reprezentând componenta majoritară măsurată în SO din total exploataţie), analiza SO a grupei de cultură/ speciei de animale se va face comparativ cu totalul SO al sectorului vegetal/ zootehnic, şi nu cu totalul SO al întregii exploataţii.În cazul speciilor de plante şi de animale care nu se regăsesc în Anexele la Ghidul solicitantului menţionate anterior şi pentru care nu sunt aduse precizări suplimentare nu se acordă punctaj la acest principiu de selecţie.  | **0** puncte dacă nu este îndeplinit criteriul CS2 |
| **CS3.Principiul încadrării solicitantului într-o formă asociativă** recunoscută conform legislației naționale în vigoare (de exemplu: grup de producători, cooperativa, asociatie relevanta pentru obiectul de activitate principal al fermei, etc.)Criteriul va fi punctat dacă solicitantul demonstrează că este membru într-o formă asociativă. Se verifică dacă obiectul de activitate al formei asociative corespunde cu obiectul principal de activitate al exploatației pentru care se solicită sprijin.**Documente de verificat:** *Document care atestă că solicitantul este înregistrat într-o formă asociativă ca membru, Documente justificative pentru demonstrarea obiectului de activitate al formei asociative, Cererea de finanțare, Planul de afaceri* | **25** puncte |
| **CS4.Principiul stimulării dezvoltării durabile** prin măsuri de îmbunătățire a calității mediului înconjurător și de creștere a eficienței energetice**.**Criteriul va fi punctat dacă solicitantul a prezentat și justificat în planul de afaceri, utilizarea unor măsuri de îmbunătățire a calității mediului înconjurător și de creștere a eficienței energetice în cadrul exploatației agricole și modul în care acestea contribuie la dezvoltarea durabilă, respectiv protecția mediului.„Dezvoltarea durabilă” – satisfacerea nevoilor prezentului fără a le compromite pe cele ale generaţiilor viitoare. Dezvoltarea durabilă include protecţia mediului, iar protecţia mediului condiţionează dezvoltarea durabilă.**Documente de verificat:** *Planul de afaceri, Cererea de finanțare.* | **25** puncte |
| **Total: 100 puncte** |
| **Punctajul minim** pe care trebuie să-l obțină un proiect pentru a putea fi finanțat: **25 puncte** |
| **CRITERII PENTRU DEPARTAJAREA PROIECTELOR CU PUNCTAJ EGAL**În cazul în care vor exista mai multe proiecte cu același punctaj, vor fi aplicate următoarele criterii pentru departajare (proiecte care au obținut punctaj pentru criteriile):1. **Principiul repartizării** **echilibrate a fondurilor în teritoriu** – vor fi prioritizate proiectele din comunități ce nu au accesat fonduri în cadrul acestei măsuri; dacă acest principiu nu se poate aplica atunci se trece la departajare conform criteriului CS3
2. **CS3.Principiul încadrării solicitantului într-o formă asociativă** recunoscută conform legislației naționale în vigoare;dacă proiectele supuse departajării au același punctaj la CS3, atunci se trece la departajare conform criteriului CS4:
3. **CS4. Principiul stimulării dezvoltării durabile** prin măsuri de îmbunătățire a calității mediului înconjurător și de creștere a eficienței energetice.

În situația în care după departajarea conform criteriilor menționate mai sus, vor exista proiecte cu punctaj egal, departajarea finală se va face în ordine descrescătoare a dimensiunii economice a exploatației agricole exprimate prin standard output (S.O.). |

În cadrul Planului de afaceri va fi demonstrată modalitatea de îndeplinire a criteriilor de selecție. Proiectele eligibile vor fi punctate în acord cu criteriile de selecție menționate anterior, pe baza informațiilor din Cererea de finanțare și documentelor anexate.

Verificarea criteriilor de selecție se realizează pe baza Fișei de verificare a criteriilor de selecție și metodologia de aplicat, aferentă Măsurii 2.1/2A, elaborată de GAL INIMA GIURGIULUI-ȚARA NEAJLOVULUI ȘI A CÂLNIȘTEI, anexă la Ghidul solicitantului, disponibilă pe site-ul [[[[[<http://www.galinimagiurgiului.ro/>](http://www.galdobrogeaverde.ro/)](http://www.galdobrogeaverde.ro/)](http://galsudulgorjului.ro/)](http://www.valeaclanitei.ro/)](http://www.galstefancelmare.ro). Rezultatele verificării și evaluării criteriilor de selecție se consemnează în Fișa de verificare.

**Atenție!**

**Toate activităţile** pe care solicitantul se angajează să le efectueze în cadrul Planului de afaceri și pentru care a primit punctaj de selecție, devin condiţii obligatorii pentru menținerea sprijinului și pe toată perioada de valabilitate a Deciziei de finanțare.

**7.2. Procedura de evaluare și selecție**

Evaluarea proiectelor se realizează după închiderea sesiunii. Procesul de evaluare și selecție a proiectelor se realizează în prima etapă la nivelul GAL INIMA GIURGIULUI- ȚARA NEAJLOVULUI ȘI A CÂLNIȘTEI de către experții angajați GAL cu atribuții în acest sens, experți externalizați dacă este cazul, Comitetul de Selecție a proiectelor și Comisia de Contestații. Angajații din cadrul echipei de implementare a SDL verifică, pentru proiectele depuse la nivel de GAL INIMA GIURGIULUI-ȚARA NEAJLOVULUI ȘI A CÂLNIȘTEI, conformitatea, eligibilitatea și îndeplinirea criteriilor de selecție. Proiectele selectate la nivel de GAL INIMA GIURGIULUI-ȚARA NEAJLOVULUI ȘI A CÂLNIȘTEI, vor fi supuse verificării finale și de către OJFIR.

Evaluarea și selecția proiectelor se va face respectând o procedură de selecție nediscriminatorie și transparentă a proiectelor, stabilită în SDL de către GAL INIMA GIURGIULUI-ȚARA NEAJLOVULUI ȘI A CÂLNIȘTEI și aprobată de AM PNDR prin selecția strategiei, respectiv pe baza Procedurii de evaluare și selecție a proiectelor publicată pe site-ul [[[[<http://www.galinimagiurgiului.ro/>](http://www.galdobrogeaverde.ro/)](http://www.galdobrogeaverde.ro/)](http://galsudulgorjului.ro/)](http://www.valeaclanitei.ro/). Procedura de evaluare și selecție face parte integrantă din Ghidul solicitantului pentru accesarea Măsurii 2.1/2A, conform Anexei 18.

În procesul de selecție, GAL INIMA GIURGIULUI-ȚARA NEAJLOVULUI ȘI A CÂLNIȘTEI va avea în vedere respectarea următoarelor aspecte:

* promovarea egalității dintre bărbați și femei și a integrării de gen, cât și prevenirea oricărei discriminări pe criterii de sex, origine rasială sau etnică, religie sau convingeri, handicap, vârstă sau orientare sexuală;
* stabilirea unor criterii obiective în ceea ce privește selectarea acțiunilor, care să evite conflictele de interese, care garantează că cel puțin 50% din voturile privind deciziile de selecție sunt exprimate de parteneri din mediul privat și societatea civilă.

**CAPITOLUL 8. VALOAREA SPRIJINULUI NERAMBURSABIL**

Sprijinul public nerambursabil se acordă pentru o perioadă de maximum 3/ 5\* ani (\*perioada de 5 ani se aplică doar pentru sectorul pomicol) și **este de 15.000,00 de euro**, procentul de finanțare nerambursabilă fiind de 100%.

Sprijinul pentru dezvoltarea fermelor mici se va acorda sub formă de primă în două tranșe, astfel:

* 75% din cuantumul sprijinului la semnarea Deciziei de finanțare;
* 25% din cuantumul sprijinului se va acorda în funcţie de IMPLEMENTAREA CORECTĂ a Planului de afaceri, fără a depăși trei/cinci\* ani (perioada de cinci ani se aplică doar la sectorul pomicol), de la semnarea Deciziei de finanțare.

**FOARTE IMPORTANT:  termenul de finalizare a proiectelor (inclusiv efectuarea ultimei plăți) va fi data de 31.12.2025 (cu respectarea instrucțiunilor de plată - anexă la Contractul de finanțare, privind depunerea ultimei cereri de plată aferentă proiectului – 30.09.2025).**

**Pentru proiectele care se supun ajutorului de minimis, contractarea se va efectua până la data de 31.12.2023.**

Intenstitatea și valoarea sprijinului țin cont de obiectivele și prioritățile SDL și de specificul local, respectiv necesitățile în domeniul agricol identificate în teritoriu.

**Acordarea sprijinului va fi proporțională cu gradul de îndeplinire a Planului de afaceri.**

**IMPLEMENTAREA CORECTĂ a Planului de afaceri**, presupune îndeplinirea în mod obligatoriu a următoarelor condiții:

* comercializarea producției proprii în procent de minimum 5% din valoarea primei tranșe de sprijin, aspect demonstrat prin documente justificative, în conformitate cu legislația în vigoare.
* înființarea platformelor/ amenajărilor privind gestionarea gunoiului de grajd conform normelor de mediu în vigoare cu respectarea condițiilor de bune practici prevăzute în Anexa nr. 9 la Ghidul solicitantului, în cazul în care exploatația vizează creșterea animalelor; în cazul în care în cadrul exploatației agricole există o platformă/ amenajare privind gestionarea gunoiului de grajd care respectă normele de mediu/ care trebuie adaptată la normele de mediu, în Planul de afaceri se va detalia acest aspect;
* stabilirea domiciliului/ sediului social a solicitantului în UAT-ul în care exploataţia este înregistrată;
* în cazul în care fermierul va fi încadrat într-o activitate salarizată, în termen de maximum 9 luni de la data semnării Deciziei de finanțare, locul de muncă al acestuia (sediul social/ punctul de lucru al angajatorului) trebuie să fie în acelaşi UAT sau zona limitrofă a UAT-ului în care este înregistrată exploataţia;
* din Planul de afaceri trebuie să reiasă dezvoltarea exploataţiei agricole; În cazul în care, se constată că beneficiarul nu respectă condiţiile de implementare corectă a planului de afaceri, respectiv nu sunt îndeplinite condițiile de eligibilitate și de selecție şi/ sau celelalte obiective prevăzute în Planul de afaceri, AFIR va proceda:
* fie la recuperarea integrală a ajutorului financiar nerambursabil plătit și neacordarea celei de a doua tranșe de sprijin (în cazul nerealizării a cel puțin unui obiectiv obligatoriu din Planul de afaceri);
* fie la plata parţială (din valoarea tranșei a doua, şi după caz de la beneficiar), respectiv proporțional cu ponderea obiectivului suplimentar nerealizat în totalul obiectivelor obligatorii și suplimentare din Planul de afaceri (în cazul nerealizării a cel puțin unuobiectiv suplimentar din Planul de afaceri). Suma va fi reținută din valoarea tranșei a doua de sprijin, și după caz de la beneficiar, în cazul în care se constată că trebuie recuperată și din valoarea acordată la prima tranșă de sprijin. Ponderea obiectivului suplimentar nerealizat se calculează ca procent din numărul total de obiective prevăzute în Planul de afaceri aprobat (obligatorii și suplimentare).
* Toate activităţile pe care solicitantul se angajează să le efectueze în cadrul Planului de afaceri şi pentru care a primit punctaj la selecţie, devin condiţii obligatorii pentru menţinerea sprijinului și pe toată perioada de valabilitate a Deciziei de finanțare.

**CAPITOLUL 9. COMPLETAREA, DEPUNEREA
ȘI VERICAREA DOSARULUI CERERII DE FINANȚARE LA GAL**

Dosarul Cererii de Finanţare conţine Cererea de Finanţare însoţită de anexele tehnice şi administrative, conform listei documentelor prezentată la Cap. 15 din prezentul Ghid, legate într‐un singur dosar, astfel încât să nu permită detaşarea şi/sau înlocuirea acestora**.**

**Atenţie!** Cererea de Finanţare trebuie însoţită de anexele obligatorii prevăzute în modelul standard. Anexele Cererii de Finanţare fac parte integrantă din aceasta.

**9.1. Completarea Dosarului cererii de finanțare**

Dosarul Cererii de finanţare conţine:

* Cererea de finanţare (Anexa nr. 2 la Ghidul solicitantului)
* Planul de afaceri (Anexa nr. 3 la Ghidul solicitantului)
* Alte documente justificative.

Cerererile de finanțare utilitizate de solicitanți vor fi cele disponibile pe site-ul GAL INIMA GIURGIULUI-ȚARA NEAJLOVULUI ȘI A CÂLNIȘTEI la momentul lansării apelului de selecție (format editabil). Formularul specific al Cererii de Finanțare va fi prezentat în Anexa 1 la Ghidul Solicitantului și va fi disponibil în format electronic, pe pagina de internet [[[[[<http://www.galinimagiurgiului.ro/>](http://www.galdobrogeaverde.ro/)](http://www.galdobrogeaverde.ro/)](http://galsudulgorjului.ro/)](http://www.valeaclanitei.ro/)](http://www.galstefancelmare.ro)

Se va utiliza Cererea de Finanțare, conform Anexei 1 la prezentul ghid, inclusiv anexele acesteia, aferente sub-Măsurii 6.3 din PNDR 2014 - 2020 și adaptată de GAL INIMA GIURGIULUI- ȚARA NEAJLOVULUI ȘI A CÂLNIȘTEI.

Pentru stabilirea dimensiunii economice a exploataţiei agricole se completează secţiunea „Stabilirea categoriei de fermă” din Cererea de finanţare, se completează tabelul cu Structura culturilor şi calculul S.O. În această secţiune a Cererii de finanţare se înscrie toată baza de producţie (suprafeţe, animale, păsări şi familii de albine) pentru care solicitantul are documente de proprietate şi/ sau arendă/ concesionare şi care sunt înregistrate în IACS la APIA și/ sau în Registrul Exploatațiilor de la ANSVSA/ ANZ, precum şi în Registrul Agricol înainte de solicitarea sprijinului.

Datele din Cererea de finanţare trebuie să corespundă cu cele menţionate în Registrul Unic de Identificare de la APIA, Registrul Exploatațiilor de la ANSVSA/ANZ, precum şi cu cele menţionate în Registrul Agricol. În cazul în care acestea nu corespund, iar în urma solicitării de informaţii suplimentare, solicitantul nu depune documentele justificative, atunci proiectul va fi declarat neeligibil.

**Speciile de plante şi de animale care nu se regăsesc în secţiunea privind calculul S.O.** „**Stabilirea categoriei de fermă”, în cadrul codului EUROSTAT, din Cererea de finanţare, nu sunt eligibile pentru calculul dimensiunii exploataţiei agricole.**

În vederea stabilirii dimensiunii economice a exploataţiei agricole se va ţine cont de următoarele aspecte:

* + - Pentru pui, găini ouătoare, alte păsări, valoarea S.O. se referă la 100 capete;
		- Pentru ciupercării valoarea S.O. se referă la 100 mp/ an (sunt incluse 4 cicluri pe an);
		- Pentru familii de albine valoarea S.O. este calculată pe stup.

În cazul exploataţiilor care vizează creșterea animalelor, solicitantul demonstrează existența unor construcţii zootehnice (adăposturi/ grajduri) în cadrul exploataţiei, corespunzător adaptate pentru creșterea animalelor și a pasărilor.

În cazul exploataţiilor care vizează creșterea animalelor, solicitantul are obligația de a respecta condițiile minime privind bunăstarea animalelor/ păsărilor prevăzute de legislația națională în vigoare, referitoare la adăposturi, hrană, apă etc.

La momentul depunerii Cererii de finanţare, solicitantul se va angaja ca, în cazul în care proiectul a fost selectat, să înregistreze exploataţia conform prevederilor Ordinului Preşedintelui ANSVSA nr. 16/ 2010, cu modificările şi completările ulterioare, respectiv ca fiind exploataţie comercială de tip A/ înregistrare sanitară veterinară pentu unitățile de vânzare directă de produse primare apicole,, urmând ca la data semnării de către AFIR a Deciziei pentru acordarea sprijinului, acesta să prezinte documentul care certifică această înregistrare. De asemenea, în cazul în care solicitantul are deja îndeplinită această condiţie, angajamentul nu mai este necesar, acesta prezentând direct documentul care certifică această înregistrare.

Solicitantul are obligaţia să declare la APIA toate parcelele agricole eligibile şi neeligibile pe care le utilizează, indiferent de suprafaţa acestora, în perioada de depunere a cererilor de ajutor/ de plată stabilită conform prevederilor legislaţiei nationale în vigoare.

În cazul exploatațiilor apicole care își propun să comercializeze material biologic se va prezenta documentul care certifică înregistrarea exploatației comerciale, conform legislației în vigoare.

Solicitanţii trebuie să facă dovada existenţei terenului ce reprezintă vatra stupinei, deşi terenul care formează această vatră nu este obligatoriu să fie înregistrat la APIA.

Solicitanţii care deţin exploataţii zootehnice (inclusiv apicole) nu au obligația să dețină baze de producţie vegetală.

Solicitantul trebuie să completeze în Cererea de finanțare următoarele rubrici, astfel:

* sectorul exploatației agricole:
	+ - * vegetal: culturi de câmp, horticultură, viticultură, culturi permanente (altele decât viticultura),
			* zootehnic: bovine pentru carne, bovine pentru lapte, ovine și caprine, porcine, păsări de curte,
			* mixte - culturi mixte,
			* mixte - animale mixte,
			* mixte - culturi și animale, cu excepția albinelor,
			* albine,
			* altele.
* sectorul obiectivului prevăzut în Planul de afaceri:
	+ - * vegetal: culturi de câmp, horticultură, viticultură, culturi permanente (altele decât viticultura),
			* zootehnic: bovine pentru carne, bovine pentru lapte, ovine și caprine, porcine, păsări de curte,
			* mixte - culturi mixte,
			* mixte - animale mixte,
			* mixte - culturi și animale, cu excepția albinelor,
			* albine,
			* altele.
* zona în care se află exploatația: conform (Anexa nr. 14 la Ghidul solicitantului);

Încadrarea în tipul de zonă (normală/ montană/ cu constrângeri specifice/ cu constrângeri semnificative) se va face în funcție de localizarea suprafeței majoritare (peste 50% din suprafața exploatației) a exploatației.

În dimensiunea economică a exploataţiei agricole culturile şi animalele care asigură consumul uman şi hrana animalelor trebuie să reprezinte peste 75% din total S.O., atât în anul „0” cât şi la solicitarea acordării celei de a doua tranşe de sprijin.

În dimensiunea economică a exploataţiei, S.O.-ul format din porumb zaharat şi/.sau pepeni (cumulativ sau separat) nu poate depăşi 50% din total S.O.

Cabalinele și produsele acestora nu sunt destinate consumului uman, ci acestea deservesc munca în exploatație.

Ciupercăriile înființate în beciurile/ pivnițele/ magaziile/ alte acareturi ale clădirilor, respectiv pe terenurile non-agricole care nu sunt înregistrate în IACS, nu sunt eligibile pentru sprijin.

Rezultatul calculului dimensiunii exploataţiei agricole la data depunerii Cererii de finanţare menţionat în secţiunea „Stabilirea categoriei de fermă” din Cererea de finanţare trebuie să coincidă cu anul „0” din Planul de afaceri.

Atenţie! Este necesar să se respecte formatele standard ale anexelor „Indicatori de monitorizare” şi „Factori de risc” care fac parte integrantă din Cererea de Finanțare, precum și conținutul acestora. Se vor completa numai informaţiile solicitate (nu se vor adăuga alte categorii de indicatori şi nici alţi factori de risc în afara celor incluşi în anexele menţionate mai sus ). Completarea celor două anexe la cererea de finanţare este obligatorie.

Cererea de Finanțare se va redacta pe calculator, în limba română și trebuie însoțită de anexele obligatorii prevăzute. Nu sunt acceptate Cereri de Finanţare completate de mână. Documentele obligatorii de anexat vor fi cele precizate în Secțiunea E, precum și alte documente care vor fi menționate de solicitant în cerere de finanțarea, secțiunea E - Alte documente justificative, la momentul depunerii cererii de finanțare și vor face parte integrantă din aceasta. Cererea de Finanţare trebuie completată într-un mod clar şi coerent pentru a înlesni procesul de evaluare a acesteia. În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsura proiectul contribuie la realizarea obiectivelor Strategiei de Dezvoltare Locală GAL INIMA GIURGIULUI-ȚARA NEAJLOVULUI ȘI A CÂLNIȘTEI.

Pentru documentele justificative necesare la momentul depunerii cererii de finanţare vor fi bifate căsuţele corespunzătoare documentelor justificative din cadrul Punctului E al cererii de Finanţare, LISTA DOCUMENTELOR ANEXATE PROIECTELOR AFERENTE MĂSURII 2.1/2A, din coloana DOCUMENTE DEPUSE LA CEREREA DE FINANŢARE, iar pentru cele obligatoriu a fi depuse după publicarea Raportului de selecţie, vor fi bifate căsuţele corespunzătoare documentelor justificative din coloana DOCUMENTE DEPUSE LA MOMENTUL CONTRACTĂRII.

Modificarea modelului standard de către solicitant (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare pe motiv de neconformitate administrativă.

Compartimentul tehnic din cadrul GAL INIMA GIURGIULUI-ȚARA NEAJLOVULUI ȘI A CÂLNIȘTEI va asigura suportul necesar solicitanților pentru completarea cererilor de finanțare, privind aspectele de conformitate pe care aceștia trebuie să le îndeplinească.

**Responsabilitatea completării cererii de finanțare în conformitate cu Ghidul aferent Măsurii 2.1/2A aparține solicitantului.**

**9.2. Depunerea Dosarului cererii de finanțare**

Solicitanții vor depune la sediul GAL INIMA GIURGIULUI - ȚARA NEAJLOVULUI ȘI A CÂLNIȘTEI dosarul Cererii de Finanţare ce cuprinde Cererea de Finanţare completată și documentele ataşate (conform Listei Documentelor - partea E din Cererea de Finanţare), legate într-un singur dosar, astfel încât să nu permită detaşarea şi/sau înlocuirea documentelor. Primirea proiectelor se va face pe toată perioada APELULUI de SELECȚIE lansat, în intervalul orar menționat în cadrul apelului.

Dosarul cererii de finanțare se depune în 3 (trei) exemplare pe suport hârtie, însoțite de copii electronice pe CD (scanul dosarului cererii de finanțare și cererea din finanțare în format editabil), astfel:

* Un exemplar pe suport hârtie (copie) și un exemplar pe suport electronic (CD), care rămâne la GAL pentru evaluare, selecție și monitorizare;
* Un exemplar pe suport hârtie (original) și un exemplar pe suport electronic (CD), pentru depunere la AFIR după selecția proiectului la GAL;
* Un exemplar pe suport hârtie (exemplar beneficiar) și un exemplar pe suport electronic (CD), care va rămâne în posesia solicitantului / beneficiarului.

Pentru acele documente care rămân în posesia solicitantului, copiile depuse în Dosarul cererii de finanțare (Original și Copie) trebuie să conţină menţiunea „Conform cu originalulʺ.

Solicitantul trebuie să prezinte originalul documentelor (pentru cele care au fost atasate în copie la dosar). Originale vor fi restituite după întocmirea conformității.

Dosarul Cererii de Finanțare se depune personal de către reprezentant legal sau de către un împuternicit, prin prezentarea unei procuri notariale în original din partea reprezentantului legal. Proiectul se va înregistra la GAL INIMA GIURGIULUI-ȚARA NEAJLOVULUI ȘI A CÂLNIȘTEI într-un registru special al proiectelor, fiecare beneficiar primind un număr de întregistrare pentru evidență la nivelul GAL INIMA GIURGIULUI-ȚARA NEAJLOVULUI ȘI A CÂLNIȘTEI. Numărul de înregistare al Cererii de finanțare se va completa la nivelul OJFIR.

**Atenţie!**

Dosarul Cerererii de Finanţare va fi paginat, cu toate paginile numerotate manual în ordine de la 1 la *n* în partea dreaptă sus a fiecărui document, unde *n* este numărul total al paginilor din dosarul complet, inclusiv documentele anexate. Opisul va fi numerotat cu pagina 0. Exemplarele vor fi marcate clar, pe copertă, în partea superioară dreapta, cu „ORIGINAL”, respectiv „COPIE”. Fiecare pagină va purta semnătura solicitantului în partea superioară dreaptă.

***Conform Ordonanței de urgență a Guvernului nr. 49/2017,*** dinMonitorul Oficial, Partea I, nr. 507 din 30 iunie 2017*,* persoanele fizice, persoanele juridice de drept privat, precum și entitățile fără personalitate juridică nu au obligația de a aplica ștampila pe declarații, cereri, contracte sau orice alte documente sau înscrisuri depuse la instituțiile sau autoritățile publice ori emise sau încheiate în relația cu instituțiile sau autoritățile publice.

Solicitantul realizează următorii pași în vederea depunerii dosarului cererii de finanțare la sediul GAL ”INIMA GIURGIULUI-ȚARA NEAJLOVULUI ȘI A CÂLNIȘTEI”:

* Realizează 2 exemplare (ORIGINAL și COPIE) al cererii de finanțare pe suport de hârtie;
* Realizează scan-ul cererii de finanțare și a documentelor administrative anexate (scanarea se va face după numerotarea, semnarea paginilor în colțul din dreapta sus, aplicarea mențiunii conform cu originalul, unde este cazul)
* Salvează pe suport electonic (CD):
1. scan-ul cererii de finanțare și a documentelor administrative anexate;
2. cererea de finanțare în format editabil.
* Dosarul cererii de finanțare va fi legat, sigilat și numerotat, astfel încât să nu permită detașarea și/sau înlocuirea documentelor;
* Solicitantul va face mențiunea la sfârșitul dosarului: ”Acest dosar conține …. Pagini, numerotate de la 1 la ……..”;
* Solicitantul va rămâne în posesia unui exemplar din dosarul cererii de finanțare care va conține documentele originale (în afara celor 2 exemplare depuse la GAL), pe care îl va prezenta la depunere pentru verificarea conformității documentelor.

**IMPORTANT!**

Va fi atașată o copie electronică (prin scanare) a tuturor documentelor atațate dosarului Cererii de finanțare, salvate ca fișiere distincte cu denumirea conform listei documentelor (secțiunea specifica E din Cererea de finanțare). Scanarea se va efectua dupa finalizarea dosarului înainte de a fi legat, cu o rezoluie de scanare de maxim 300 dpi (minim 200 dpi) în fișiere format PDF. Denumirea fisierelor nu trebuie sa conțina caractere de genul: “~ " # % & \* : <> ? / \ { |}”, sau să conțină două puncte succesive “..”. Numărul maxim de caractere ale denumirii unui fișier nu trebuie să fie mai mare de 128, la fel și pentru numărul maxim de caractere ale denumirii unui director de pe CD.

**9.3. Verificarea Dosarului cererii de finanțare**

Verificarea cererilor de finanțare se va face în prima etapă de angajații GAL INIMA GIURGIULUI-ȚARA NEAJLOVULUI ȘI A CÂLNIȘTEI cu atribuții în acest sens, experți externalizați (dacă este cazul), urmând ca proiectele selectate, potrivit Raportului de selecție / Raportului suplimentar (dacă este cazul )/Raportului de Contestații (dacă este cazul), să fie depuse de solicitant sau un reprezentant GAL la structurile teritoriale AFIR.

Pentru toate proiectele evaluate la nivelul GAL INIMA GIURGIULUI-ȚARA NEAJLOVULUI ȘI A CÂLNIȘTEI, evaluatorii, stabiliți cu respectarea prevederilor SDL, vor verifica conformitatea și eligibilitatea proiectelor depuse și vor acorda punctajele aferente fiecărei cereri de finanțare. Toate verificările se realizează în baza fișelor de verificare elaborate la nivelul GAL INIMA GIURGIULUI-ȚARA NEAJLOVULUI ȘI A CÂLNIȘTEI și a metodologiei aferente, datate și semnate de către cel puțin doi angajați ai GAL INIMA GIURGIULUI-ȚARA NEAJLOVULUI ȘI A CÂLNIȘTEI, cu atribuții în acest sens, pentru respectarea principiului de verificare ”4 ochi” și confidențialitatea datelor din cadrul proiectului. Dosarul cererii de finanțare se va verifica în baza următoarelor fișe de verificare:

* Fișa de verificare a conformității, întocmită de GAL (formular propriu);

• Fișa de verificare a eligibilității, întocmită de GAL (formular propriu);

• Fișa de verificare a criteriilor de selecție, întocmită de GAL (formular propriu);

• Fișa de verificare pe teren, întocmită de GAL (formular propriu) – dacă este cazul;

* Fișa de solicitare a informațiilor suplimentare (formular propriu) – dacă este cazul;

În urma procesului de evaluare și selecție vor fi întocmite următoarele documente:

• Raportul de evaluare/selecție, întocmit de GAL (formular propriu);

• Raportul de contestații, întocmit de GAL (formular propriu) ‐ dacă este cazul;

• Raportul suplimentar, întocmit de GAL (formular propriu) - dacă este cazul.

La dosarul administrativ al cererii de finanțare, întocmit de experții GAL, se vor depune doar fișele de verificare, fără partea de metodologie. Metodologia pentru verificarea va fi disponibilă pe site-ul GAL ”INIMA GIURGIULUI-ȚARA NEAJLOVULUI ȘI A CÂLNIȘTEI” și la sediu.

**Dosarul Cererii de finanțare nu va fi acceptat pentru verificare dacă:**

* Acelaşi solicitant a depus aceeaşi cerere de finanţare de două ori în perioada licitaţiei de proiecte şi a fost declarată neconformă de fiecare dată;
* Solicitantul care a renunțat, în cursul procesului de evaluare, la o cerere de finanțare conformă, nu o mai poate redepune în același apel de depunere a proiectelor.

**9.3.1. Verificarea conformității**

Verificarea conformităţii Cererii de Finanţare şi a anexelor acesteia se realizează pe baza Fişei de Verificare a Conformităţii specifică Măsurii 2.1/2A din SDL și a metodologiei aferente, elaborată de GAL INIMA GIURGIULUI-ȚARA NEAJLOVULUI ȘI A CÂLNIȘTEI și afișată pe site-ul [[[[[<http://www.galinimagiurgiului.ro/>](http://www.galdobrogeaverde.ro/)](http://www.galdobrogeaverde.ro/)](http://galsudulgorjului.ro/)](http://www.valeaclanitei.ro/)](http://www.galstefancelmare.ro).

**Experții GAL verifică dacă:**

* Dosarul Cererii respectă cerințele de conformitate menționate în cadrul Ghidului Solicitantului aferent măsurii este prezentat în format tipărit şi electronic, în numărul de exemplare solicitat și cu anexele tehnice solicitate în termen de valabilitate.
* Expertul GAL va verifica pe CD formatul electronic al documentelor atașate: Cererea de finanțare (scanată și formatul editabil), inclusiv documentația atașată acesteia și copia electronică a dosarului cererii de finanțare.
* Se va verifica dacă fiecare exemplar din Cererea de finanţare a fost legat, paginat, are opis, are toate paginile numerotate manual în ordine de la 1 la *n* în partea dreaptă sus a fiecărui document, unde *n* este numărul total al paginilor din dosarul complet, inclusiv documentele anexate, astfel încât să nu permită detaşarea şi/sau înlocuirea documentelor. Opisul se numerotează cu 0.
* Copiile documentelor originale care rămân în posesia solicitantului (ex: act de proprietate), trebuie să conţină menţiunea „Conform cu originalul”. Se verifică dacă documentele depuse în copie corespund cu documentele în original.
* Exemplarul Copie/Original va avea înscris pe copertă, în partea superioară dreaptă, menţiunea «**COPIE**», respectiv «**ORIGINAL**».
* Fiecare pagină din dosarul exemplar ORIGINAL, va purta semnătura în original, în partea dreapta sus a fiecărui document.

Termenul pentru emiterea fișei de conformitate este de maxim 2 zile lucrătoare de la înregistrarea proiectului la GAL.

În cazul în care în procesul de verificare a documentelor din dosarul Cererii de finanțare se constată erori de formă sau erori materiale (de ex.: omisiuni privind bifarea anumitor casete - inclusiv din cererea de finanțare, semnării anumitor pagini, atașării unor documente obligatorii specifice proiectului propus sau prezentarea unor documente neconforme, care nu respectă formatul standard), experții GAL pot solicita documente sau informații suplimentare.

În cazul în care se solicită **informații suplimentare**, *Fișa de solicitare a informațiilor suplimentare* se va emite în cel mult 2 zile lucrătoarede la data înregistrării proiectului la GAL. Termenul de răspuns la informații suplimentare privind conformitatea este de maxim 5 zile lucrătoare.

După finalizarea verificării conformității, solicitanul este înștiințat dacă cererea de finanțare este conformă sau i se explică cauzele neconformității.

Solicitantul are obligaţia de a lua la cunoştinţă prin semnătura fişa de verificare a conformităţii. În cazul în care solicitantul nu doreşte să semneze de luare la cunoştinţă, expertul va consemna acest fapt pe fişa de verificare a conformității în dreptul reprezentantului legal prin menţiunea “Solicitantul refuză să semneze”, va semna și va data această observație.

**După verificare conformității cererii de finanțare pot exista două variante:**

* **Cererea de Finanţare este declarată conformă**, solicitantul primește o copie după *Fișa de verificare a conformității*, se returnează documentele originale prin care expertul a verificat conformitatea documentelor copie cu documentele originale și se va trece la următoarea etapă de verificare, respectiv verificarea eligibilității;
* **Cererea de Finanţare este declarată neconformă** dacă nu este completată corect, nu respectă formatul disponibil pe site-ul GAL, lipsesc documente obligatorii și nu au fost prezentate în urma solicitării de informații suplimentare. Solicitantul primește o copie după *Fișa de verificare a conformității* care atestă neconformitatea. În baza procesului verbal de restituire, se va restitui solicitantului exemplarul Original al cererii de finanțare și CD-ul. Exemplarul Copie al Cererii de Finanțare și copia electronică este necesar să rămână la GAL INIMA GIURGIULUI-ȚARA NEAJLOVULUI ȘI A CÂLNIȘTEI pentru arhivare și pentru verificări ulterioare (Audit, Direcția Generală Control, Antifraudă și Inspecții – DGCAI, Curtea de Conturi, eventuale contestații, etc).

Cererile de Finanţare declarate neconforme pot fi corectate/completate și redepuse de către solicitanți în cadrul aceleiași sesiuni de finanțare – dacă sesiunea mai este deschisă – sau în cadrul următoarei sesiuni de finanțare lansate pentru aceeași măsură. *Aceeaşi cerere de finanţare poate fi declarată neconformă de maximum două ori pentru aceeaşi licitaţie de proiecte.*

**9.3.2. Verificarea eligibilității**

Verificarea eligibilității Cererii de Finanţare şi a anexelor acesteia realizează pe baza **Fișei de verificare a eligibilității** și a metodologiei aferente Măsurii 2.1/2A, elaborată de GAL INIMA GIURGIULUI-ȚARA NEAJLOVULUI ȘI A CÂLNIȘTEI și afișată pe site-ul [[[[[<http://www.galinimagiurgiului.ro/>](http://www.galdobrogeaverde.ro/)](http://www.galdobrogeaverde.ro/)](http://galsudulgorjului.ro/)](http://www.valeaclanitei.ro/)](http://www.galstefancelmare.ro)

Toate verificările se realizează pe evaluări documentate, în baza fișelor de verificare elaborate la nivelul GAL, datate și semnate de experții evaluatori și verificate de managerul GAL.

Verificarea eligibilităţii tehnice și financiare constă în:

* verificarea condiţiilor de eligibilitate ale solicitantului şi ale exploataţiei agricole;
* verificarea criteriilor de eligibilitate ale proiectului;
* verificarea conţinutului Planului de afaceri și a documentelor anexate Cererii de finanţare.

Dacă, în urma verificării documentației în birou, experții GAL consideră că unele documente prezentate nu conțin informații suficiente sau sunt incomplete, vor solicita informații suplimentare prin intermediul *Fișei de solicitare a informațiilor suplimentare*, care va fi transmisă solicitantului.

Pentru verificarea condițiilor de eligibilitate sunt solicitate informații suplimentare în următoarele cazuri:

* în cazul în care documentul tehnic (Planul de afaceri) conţine informaţii insuficiente pentru clarificarea unui criteriu de eligibilitate/ principiu de selecție sau există informaţii contradictorii în interiorul lui, ori, faţă de cele menţionate în Cererea de finanțare;
* în cazul în care există diferenţe de calcul al sprijinului;
* în cazul în care, în procesul de verificare a documentelor din dosarul Cererii de finanțare, se constată omisiuni privind bifarea anumitor casete (inclusiv din Cererea de finanțare) sau omiterea semnării anumitor pagini de către solicitant/reprezentantul legal, iar din analiza proiectului expertul constată că aceste carențe sunt cauzate de anumite erori de formă sau erori materiale.
* necesitatea prezentării unor clarificări sau documente suplimentare, fără înlocuirea documentelor obligatorii la depunerea cererii de finanțare. Se acceptă orice informații și alte documente care certifică o stare existentă la momentul depunerii cererii de finanțare, care vin în susținerea și clarificarea informațiilor solicitate din documentele obligatorii existente la dosarul cererii de finanțare;
* informațiile prezentate sunt insuficiente pentru clarificarea unor criterii de eligiblitate/ de selecție;
* prezentarea unor informații contradictorii în cadrul documentelor aferente cererii de finanțare;
* prezentarea unor documente obligatorii specifice proiectului, care nu respectă formatul standard (nu sunt conforme);
* în cazul în care expertul are o suspiciune legată de crearea unor condiții artificiale;
* în situații excepționale, prin această notificare se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial.

În cazul în care restul documentelor din Cererea de finanţare nu sunt în conformitate cu forma cerută la cap. 15 „Documentele necesare la depunerea Cererii de finanţare”, Cererea de finanţare va fi declarată neeligibilă.

Solicitantul va transmite răspunsul la informațiile suplimentare în termen de 5 zile lucrătoare de la data primirii *Fișei de solicitare a informațiilor suplimentare*, prin poștă sau poate să depună personal informațiile solicitate la sediul GAL INIMA GIURGIULUI-ȚARA NEAJLOVULUI ȘI A CÂLNIȘTEI. Răspunsul la informații suplimentare se va întocmi în 2 exemplare (origina și copie)

Informațiile transmise de solicitant în răspunsul la informaţii suplimentare, dar nesolicitate de expert, nu vor fi luate în considerare la evaluarea proiectului.

Procesul de evaluare a fiecărei cereri de finanțare presupune obligatoriu verificarea tuturor criteriilor de eligibilitate, chiar dacă, pe parcurs, experții verificatori constată neîndeplinirea unuia sau mai multor criterii.

*În cazul proiectelor neeligibile se va completa rubrica Observaţii cu toate motivele de neeligibilitate ale proiectului, inclusiv motivul neeligibilităţii din punct de vedere al verificării pe teren, dacă este cazul.*

Termenul pentru emiterea *Fișei de verificare a eligibilității* întocmită de GAL ”INIMA GIURGIULUI-ȚARA NEAJLOVULUI ȘI A CÂLNIȘTEI” este maxim de 45 zile lucrătoare de la data semnării Fișei de conformitate. În cazul solicitării de informații suplimentare, aceste termen poate fi prelungit cu cel mult 10 zile lucrătoare.

**IMPORTANT! Concluzia privind respectarea condițiilor de eligibilitate pentru Cererile de Finanțare pentru care s-a decis verificarea pe teren se va formula numai după verificarea pe teren.**

**DECIZIA REFERITOARE LA ELIGIBILITATEA PROIECTULUI**

În urma verificărilor privind eligibilitatea efectuate la nivel de GAL, pot exista următoarele situații:

* proiectul este eligibil, caz în care se trece la următoare etapă de verificare, respectiv verificarea criteriilor de selecție;
* proiectul este neeligibil, caz în care solicitantul va fi înștiințat cu privire la acest aspect.

Dacă Cererea de finanțare este declarată neeligibilă, după evaluarea tuturor proiectelor, solicitantul va fi notificat privind neeligibilitatea Cererii de finanțare cu precizarea condițiilor de eligibilitate care nu au fost îndeplinite și termenul pentru depunerea contestației.

 Dosarul original al Cererii de finanțare va fi restituit solicitantului, pe baza unui proces verbal, încheiat în 2 exemplare și semnat de ambele părți. Un exemplar al Cererii de finanțare (Copie și CD) se va arhiva la GAL INIMA GIURGIULUI-ȚARA NEAJLOVULUI ȘI A CÂLNIȘTEI, pentru verificări ulterioare. Solicitantul va putea redepune Cererea de finanțare corectată / completată în cadrul următorului Apel de selecție lansat de GAL INIMA GIURGIULUI-ȚARA NEAJLOVULUI ȘI A CÂLNIȘTEI, dacă fondurile disponibile pentru măsura respectivă nu vor fi epuizate.

**9.3.3. Verificarea pe teren**

În etapa de evaluare a proiectului, exceptând situația în care în urma verificării documentare a condițiilor de eligibilitate este evidentă neeligibilitatea cererii de finanțare, experții GAL INIMA GIURGIULUI-ȚARA NEAJLOVULUI ȘI A CÂLNIȘTEI pot realiza vizite pe teren, dacă se consideră necesar. Concluzia privind respectarea condițiilor de eligibilitate pentru Cererile de Finanțare pentru care s-a decis verificarea pe teren se va formula numai după verificarea pe teren.

Verificarea pe teren se realizează pe baza Fișei de Verificare pe teren și metodologiei de aplicat**,** aferentă Măsurii 2.1/2A, elaborată de GAL INIMA GIURGIULUI-ȚARA NEAJLOVULUI ȘI A CÂLNIȘTEI și afișată pe site-ul [[[[[<http://www.galinimagiurgiului.ro/>](http://www.galdobrogeaverde.ro/)](http://www.galdobrogeaverde.ro/)](http://galsudulgorjului.ro/)](http://www.valeaclanitei.ro/)](http://www.galstefancelmare.ro).

În cazul în care proiectul face obiectul controlului pe teren, solicitantul va fi notificat cu privire la acest aspect în scris (prin poștă sau email) și/sau telefonic. Scopul verificării pe teren este de a verifica datele și informațiile cuprinse în anexele tehnice și administrative cu elementele existente pe amplasamentul propus. Expertul compară verificarea anumitor criterii de eligibilitate pe baza documentelor (etapa verificării de birou) cu realitatea, pentru a se asigura de corectitudinea răspunsurilor.

În cazul în care, la data vizitei pe teren culturile existente nu sunt în perioada de vegetație și acestea nu pot fi constatate de către experții GAL, solicitantul va prezenta documente precum:

-documente prin care se va justifica înființarea culturii;

-facturi achiziționare sămânță;

-facturi vânzare producție;

-certificat de producător.

Rezultatul și concluziile verificării pe teren sunt finalizate prin completarea *Fișei de verificare pe teren*. Expertul GAL va bifa dacă cele observate în cursul verificării pe teren corespund sau nu corespund cu Cererea de finanţare. Se va completa rubrica Obervații dacă este cazul. Se vor realiza obligatoriu fotografii reprezentative din teren. La sfârșitul vizitei pe teren, solicitantul trebuie să semneze *Fișa de verificare pe teren*, iar expertul verificator are obligația de a înmâna o copie a fișei.

În cazul în care solicitantul nu este de acord cu rezultatele vizitei pe teren, acesta poate contesta rezultatele verificării. Contestația va fi depusă în maxim 3 zile lucrătoare de la data vizitei pe teren. În acest caz, se va face o nouă vizită pe teren de către alți angajați GAL stabiliți de către managerul GAL, care vor întocmi și completa formularele necesare. Acestea se vor atașa la dosarul administrativ împreună cu Contestația depusă și formularele întocmite inițial.

**9.3.4 Verificarea criteriilor de selecție**

Verificarea criteriilor de selecție se realizează pe baza Fișei de verificare a criteriilor de selecție și metodologia de aplicat pentru Măsura 2.1/2A,elaborată de GAL INIMA GIURGIULUI-ȚARA NEAJLOVULUI ȘI A CÂLNIȘTEI și afișată pe site-ul [[[[[<http://www.galinimagiurgiului.ro/>](http://www.galdobrogeaverde.ro/)](http://www.galdobrogeaverde.ro/)](http://galsudulgorjului.ro/)](http://www.valeaclanitei.ro/)](http://www.galstefancelmare.ro).

În funcție de puntajul stabilit pentru Măsura 2.1/2A și detaliat în ***Subcapitolul 7.1. Criterii de selecție a proiectului,*** se efectuează evaluarea criteriilor de selecție prin acordarea unui număr de puncte și apoi se calculează scorul atribuit fiecărui proiect.

Evaluarea criteriilor de selecție se face de către GAL, numai pentru cererile de finanțare declarate eligibile, pe baza Cererii de finanțare, inclusiv a anexelor tehnice și administrative depuse de solicitant și, după caz, a informațiilor suplimentare solicitate în urma verificării documentare de birou și a verificării pe teren (dacă este cazul).

Pe parcursul evaluării criteriilor de selecție se va analiza dacă elementele ce fac obiectul verificării / acordării de punctaj corespund nevoilor reale ale investiției propuse, conform precizărilor din cadrul Planului de afaceri și sunt necesare desfășurării activității.

Pentru proiectele cu același punctaj, departajarea se face conform criteriilor de departajare aferente Măsurii 2.1/2A, menționate la Subcapitoul 7.1. Criterii de selecție a proiectului.

*Fișa de verificare a criteriilor de selecție* va fi completată și semnată, pentru toate proiectele declarate eligibile, de către 2 angajați ai GAL care participă la procesul de selecție.

Termenul pentru emiterea **Fișei de verificare a criteriilor de selecție** este maxim de 5 zile lucrătoare de la emiterea Fișei de verificare a eligibilității.

**9.4. Selecția proiectelor**

 Selecția proiectelor la nivelul GAL INIMA GIURGIULUI–ȚARA NEAJLOVULUI ȘI A CÂLNIȘTEI se face conform Procedurii de evaluare și selecție, anexă la Ghidul Solicitantului.

Proiectele vor fi aprobate într-un comitet comun, care va reuni experții evaluatori (minim 2), și Comitetul de Selecție din cadrul GAL. Comitetul de selecție va lua decizia finală, luând în considerare criteriile de selecție și de departajare specifice Măsurii 2.1/2A.

Pentru verificarea aplicării unei proceduri de selecție corecte, la întâlnirile Comitetului de Selecție vor lua parte și reprezentanții CDRJ: responsabilul cu monitorizarea activității GAL-ului respectiv și coordonatorul CDRJ sau un consilier desemnat de coordonator.

Comitetul de Selecție verifică dacă proiectele pentru care se solicită finanțare răspund obiectivelor propuse în SDL, se încadrează în planul financiar al GAL. Proiectele care nu corespund obiectivelor și priorităților stabilitate în SDL nu vor fi selectate în vederea depunerii la AFIR. De asemenea, analizează proiectele eligibile depuse, verifică punctajul și suma solicitată, ordonează proiectele în funcție de punctaj în ordine descrescătoare. Dacă este cazul, verifică criteriile de departajare a proiectelor cu punctaj egal. Aprobă proiectele care se încadrează în suma alocată sesiunii. Selecția proiectelor se realizează prin raportare la valoarea în Euro.

**RAPORTUL DE SELECȚIE:**

**Etapa I: După evaluarea proiectelor, la nivelul GAL se elaborează și se publică Raportul de selecție intermediar al proiectelor, care include proiectele eligibile și selectate, proiectele eligibile și neselectate, proiectele neeligibile și proiectele retrase.**

Se notifică toți solicitanții cu privire la rezultatul procesului de evaluare și selecție, urmând, conform procedurii de evaluare, perioada de contestații. Acest raport se publică pe site-ul GAL <http://www.galinimagiurgiului.ro/> și se transmit solicitanților, în aceeași zi sau cel târziu ziua următoare**,** *notificările privind rezultatul procesului de evaluare și selecție* a proiectului, cu confirmare de primire din partea solicitantului sau solicitanții vor fi contactați telefonic și invitați la sediul GAL pentru a primi notificarea. Notificarea va include informații cu privire la statutul proiectului în urma evaluării, și modalitatea de depunere a contestațiilor de către aplicanții nemulțumiți de rezultatul evaluării. În cazul în care un proiect este declarat neeligibil, în Notificare vor fi indicate criteriile de eligibilitate care nu au fost îndeplinite precum şi cauzele care au condus la neeligibilitatea proiectului. În cazul în care proiectul este eligibil și a fost punctat, notificarea va menționa punctajul obținut pentru fiecare criteriu de selecție, motivele pentru care nu au fost punctate anumite criterii de selecție, stabilirea criteriilor de departajare.

**Etapa II: perioada de depunere și de soluționare a contestațiilor.**

Solicitanții care au fost notificați de către GAL că proiectele acestora au fost declarate neeligibile, eligibile și neselectate, eligibile și selectate, pot depune contestații o singură dată. Contestaţiile semnate și ștampilate (unde este cazul) de către reprezentantul legal, vor fi depuse la sediul Asociației Grupul de Acţiune Locală ”INIMA GIURGIULUI-ȚARA NEAJLOVULUI ȘI A CÂLNIȘTEI” sau trimise prin poștă, pe suport hârtie, în termen de maxim 5 zile lucrătoare de la primirea notificării privind rezultatul evaluării proiectului depus sau de la publicarea pe pagina de web a GAL ”INIMA GIURGIULUI-ȚARA NEAJLOVULUI ȘI A CÂLNIȘTEI” a Raportului de Evaluare. Contestațiile se depun într-un singur exemplar.

Termenul de instrumentare a contestaţiilor depuse este de maxim 10 zile lucrătoare de la expirarea termenului de depunere a contestaţiilor şi poate fi prelungit cu încă maxim 10 zile lucrătoare. Contestațiile se soluționează de către angajații GAL și Comisia de Contestații la nivelul GAL, iar rezultate vor fi transmise Comitetului de Selecție.

În a doua etapă (dacă se depun contestații), se publică Raportul intermediar de selecție/soluționare a contestațiilor (document denumit în conformitate cu prevederile din cap. XI din SDL), care include: Statutul inițial al proiectului, Statutul proiectului în urma instrumentării contestației și implicit Rezultatul Contestației, însoțit de decizie (admis sau respins).

În cazul în care prin Raportul comisiei de contestații, sunt declarate eligibile și selectate proiecte care prin Raportul de evaluare nu au fost selectate, va urma o nouă perioadă de depunere contestații, pentru solicitanții ale căror proiecte au primit punctaj pentru prima dată. Termenul pentru depunerea contestațiilor este de 3 zile lucrătoarea de la publicarea pe pagina web a GAL ”INIMA GIURGIULUI-ȚARA NEAJLOVULUI ȘI A CÂLNIȘTEI” a Raportului comisiei de contestatii /notificarea solicitanților.

**Etapa III: se elaborează și se publică Raportul de selecție final, care include toate proiectele eligibile și selectate, proiectele eligibile și neselectate, proiectele neeligibile, inclusiv cele soluționate în urma contestațiilor (dacă e cazul) și proiectele retrase.**

Prezența membrilor Comitetului de selecție este obligatorie la momentul aprobării Raportului de Selecție (intermediar, final, suplimentar), când de asemenea trebuie asigurată și prezența reprezentanților CDRJ.

Dacă după parcurgerea perioadei de contestații nu intervin modificări în ceea ce privește Raportul intermediar de selecție, se poate reîntruni Comitetul de Selecție în vederea aprobării Raportului de Selecție final sau GAL poate emite o Notă asumată și semnată de președintele /reprezentantul legal GAL (sau o persoană mandată în acest sens) în care vor fi descrise toate etapele procedurii de evaluare și selecție aplicată și faptul că, după parcurgerea tuturor etapelor, asupra Raportului Intermediar de Selecție nu au intervenit modificări, acesta devenind Raport final de selecție la data semnării Notei. GAL are obligația de a atașa această Notă la documentele emise de GAL care însoțesc proiectele selectate depuse la AFIR, precum și de a transmite o copie scanată a acesteia către CDRJ spre informare. În acest caz, termenul de 15 zile lucrătoare de depunere a proiectelor la AFIR se calculează de la data Notei, atașată la dosarul cererii de finanțare.

Raportul de Selecție va fi semnat de către toți membrii prezenți ai Comitetului de Selecție (reprezentanți legali sau alte persoane mandatate în acest sens de către respectivele entități juridice, în conformitate cu prevederile statutare), specificându-se apartenența la mediul privat sau public. De asemenea, Raportul de selecție va prezenta semnătura reprezentanților CDRJ care supervizează procesul de selecție. Semnătura reprezentantului CDRJ pe Raportul de selecție validează conformitatea procesului de selecție față de prevederile din SDL. Raportul de selecție va fi datat, avizat de către Președintele GAL sau de un alt membru al Consiliului Director al GAL mandatat în acest sens.

Raportul de selecție final se publică pe site-ul GAL <http://www.galinimagiurgiului.ro/> și se notifică în scris aplicanţii cu privire la rezultatul evaluării finale sau vor fi contactați telefonic și invitați la sediul GAL pentru a primi notificarea, în termen de maxim 2 zile lucrătoare de la aprobarea Raportului de Selecţie.

În cazul în care în urma derulării unei sesiuni nu a fost depus nici un proiect, GAL ”INIMA GIURGIULUI-ȚARA NEAJLOVULUI ȘI A CÂLNIȘTEI” va înștiința CDRJ asupra acestui fapt. În această situație nu se va emite Raport de selecție

* **Raportul de selecție suplimentar**

Dacă pe o anumită măsură/componentă a măsurii s-au constituit sume disponibile provenite în urma rezilierii contractelor de finanțare/din economii realizate la finalizarea contractelor de finanțare, sume neangajate ca urmare a neîncheierii contractelor, sume rezultate prin declararea ca neeligibile la nivelul AFIR a unor proiecte eligibile și selectate la nivelul GAL, sume rezultate din realocări financiare, și în Raportul de selecție există proiecte eligibile fără finanțare (în așteptare) ca urmare a ultimei sesiuni lansate, acestea pot fi finanțate în baza unui Raport de Selecție Suplimentar, ce va conține inclusiv statutul tuturor proiectelor depuse în cadrul ultimului apel de selecție, cu evidențierea proiectelor selectate ulterior emiterii Raportului de selecție.Emiterea Raportului de selecție suplimentar se realizează cu respectarea condițiilor impuse în cazul Raportului de Selecție (avizarea de către CDRJ și asigurarea transparenței) și va cuprinde mențiuni privind sursa de finanțare și proiectele selectate (fonduri disponibile/măsură, provenite în urma rezilierii contractelor de finanțare, din economii realizate la finalizarea contractelor de finanțare, sume neangajate ca urmare a neîncheierii contractelor, sume rezultate prin declararea ca neconforme/ încadrate greșit/ neeligibile/ eligibile și neselectate (în urma unei Note de atenționare) la nivelul AFIR a unor proiecte declarate eligibile si selectate de către GAL) care va conține inclusiv statutul tuturor proiectelor depuse, cu evidențierea proiectelor selectate ulterior emiterii Raportului de selecție. Elaborarea și aprobarea Raportului de selecție suplimentar se va realiza în aceleași condiții ca și pentru Raportul de selecție (avizarea de către CDRJ și asigurarea transparenței).

**CAPITOLUL 10. DEPUNEREA ȘI VERIFICAREA
DOSARULUI CERERII DE FINANȚARE LA NIVELUL OJFIR**

Reprezentanții GAL ”INIMA GIURGIULUI-ȚARA NEAJLOVULUI ȘI A CÂLNIȘTEI” sau solicitanții vor depune la AFIR proiectele selectate de către GAL nu mai târziu de 15 (cincisprezece) zile lucrătoare de la data emiterii raportului în cadrul căruia au fost incluse, respectiv Raport de selecție (din care să reiasă statutul de proiect selectat după parcurgerea etapei de depunere și soluționare a contestațiilor) sau Raport suplimentar (în cazul proiectelor eligibile fără finanțare (în așteptare)), finanțate ca urmare a sumelor disponibile provenite în urma rezilierii contractelor de finanțare, din economii realizate la finalizarea contractelor de finanțare, sume neangajate ca urmare a neîncheierii contractelor, sume rezultate prin declararea ca neconforme/ încadrate greșit/ neeligibile/ eligibile și neselectate (urmare unei Note de atenționare) la nivelul AFIR a unor proiecte declarate eligibile și selectate de către GAL sau rezultate din realocări financiare aprobate de către DGDR AM PNDR, astfel încât să se poată realiza evaluarea și contractarea acestora în termenul limită prevăzut de legislația în vigoare.

**10.1. Depunerea Dosarului Cererii de Finanțare la OJFIR**

La depunerea proiectului la OJFIR trebuie să fie prezent solicitantul sau un împuternicit al acestuia (care poate fi inclusiv reprezentantul legal al GAL sau unul din angajații GAL), printr-un mandat sub semnătură privată.

Cererea de finanțare se depune în format letric în original – 1 exemplar și în format electronic (CD – 1 exemplar, care va cuprinde scan-ul cererii de finanțare, inclusive anexele administrative) la expertul Compartimentului Evaluare (CE) al Serviciului LEADER și Investiții Non-agricole de la nivelul OJFIR.

Pentru acele documente care rămân în posesia solicitantului, copiile depuse în Dosarul cererii de finanțare trebuie să conţină menţiunea „Conform cu originalul″. În vederea încheierii contractului de finanțare, solicitanții declarați eligibili vor trebui să prezinte obligatoriu documentele specifice precizate în cadrul cererii de finanțare în original, în vederea verificării conformității.

Dosarul cererii de finanțare conţine Cererea de finanţare însoţită de anexele administrative, conform listei documentelor (punctul E din cadrul Cererii de finanțare), legate într-un singur dosar, astfel încât să nu permită detaşarea şi/ sau înlocuirea documentelor. Toate cererile de finanțare depuse în cadrul submăsurii 19.2 la structurile teritoriale ale AFIR trebuie să fie însoțite în mod obligatoriu de:

* Fișa de verificare a eligibilității, întocmită de GAL (formular propriu) și avizată de CDRJ prin completarea Formularului 3;
* Fișa de verificare a criteriilor de selecție, întocmită de GAL (formular propriu) și avizată de CDRJ prin completarea Formularului 3;
* Fișa de verificare pe teren, întocmită de GAL (formular propriu) – dacă este cazul;
* Copie a Raportului de selecție (din care să reiasă statutul de proiect selectat după parcurgerea etapei de depunere și soluționare a contestațiilor)/ a Raportului suplimentar (dacă este cazul), în cadrul căruia a fost inclus proiectul propus, întocmit de GAL (formular propriu) și avizat de CDRJ;
* Copie a Notei emisă de GAL prin care Raportul intermediar de selecție devine Raport final de selecție – dacă este cazul;
* Copii ale declarațiilor persoanelor implicate în procesul de evaluare și selecție de la nivelul GAL privind evitarea conflictului de interese (formular propriu);
* Copie a Formularului 2 - Formular de verificare a apelului de selecție emis de CDRJ;
* Copie a Formularului 3 - Formular de verificare a procesului de selecție emis de CDRJ.

Fișa de verificare a eligibilității, Fișa de verificare a criteriilor de selecție și Fișa de verificare pe teren (dacă este cazul) se vor depune și în format editabil, electronic.

Pe durata procesului de evaluare la nivelul GAL, personalul GAL va respecta propriile proceduri, precum și versiunea Ghidului de implementare pentru submăsura 19.2 în vigoare la momentul lansării apelului de selecție disponibilă pe site-ul AFIR ([www.afir.info](http://www.afir.info)). În situația în care, pe parcursul derulării apelului de selecție, au intervenit modificări ale legislației, evaluarea proiectelor se va realiza în conformitate cu noile prevederi legislative.

Personalul AFIR va respecta legislația incidentă, precum și versiunea Manualului de procedură pentru submăsura 19.2 în vigoare la momentul realizării verificării cererilor de finanțare disponibil pe site-ul AFIR ([www.afir.info](http://www.afir.info)).

**10.2. Verificarea Dosarului Cererii de Finanțare la OJFIR**

La nivel de OJFIR, proiectele selectate de către GAL ”INIMA GIURGIULUI-ȚARA NEAJLOVULUI ȘI A CÂLNIȘTEI” vor fi supuse **verificării încadrării proiectului, a eligibilității și a criteriilor de selecție aplicate de GAL.**

* **Verificarea încadrării proiectului se realizează la nivelul serviciului de specialitate responsabil din cadrul OJFIR**.

În cazul în care în procesul de verificare a documentelor din dosarul Cererii de finanțare (inclusiv cele emise de către GAL) se constată erori de formă sau erori materiale (de ex.: omisiuni privind bifarea anumitor casete - inclusiv din cererea de finanțare, semnării anumitor pagini, atașării unor documente obligatorii specifice proiectului propus sau prezentarea unor documente neconforme, care nu respectă formatul standard),expertul OJFIR/CRFIR va solicita documente sau informații suplimentare (formular E3.4L), către GAL sau solicitant, în funcție de natura informațiilor solicitate. Termenul de răspuns este de maximum 5 (cinci) zile lucrătoare de la momentul luării la cunoștință de către solicitant/GAL, dar nu mai mult de 7 (șapte) zile lucrătoare de la comunicare, în cazul lipsei confirmării de primire[[1]](#footnote-1). Prin exceptie, in cazul în care solicitarea de informații suplimentare vizează prezentarea de către solicitant a unui document emis de o instituție publică, solicitantul va prezenta dovada demersului făcut la instituția respectivă în termenul precizat în adresă, urmând ca acesta să depună documentul imediat după eliberarea acestuia de către instituția publică în termenele legale sau procedurale specifice instituției respective. În acest caz, termenul de emitere a fișei E1.2.1L se prelungește cu termenul de răspuns.

Fișa de verificare a încadrării proiectului (E1.2.1L) cuprinde două părți:

* + **Partea I – verificarea conformității documentelor**

Expertul CE SAFPD/ SLIN-OJFIR/ CRFIR/ SIBA-CRFIR, care primește cererea de finanțare, trebuie să se asigure de prezența următoarelor documente: fișe de verificare (eligibilitate, criterii de selecție, verificare pe teren – dacă este cazul), copie a Raportului de selecție (din care să reiasă statutul de proiect selectat după parcurgerea etapei de depunere și soluționare a contestațiilor)/ a Raportului suplimentar (dacă este cazul), întocmit de GAL ș avizat de CDRJ, copie a Notei emisă de GAL prin care Raportul intermediar de selecție devine Raport final de selecție (dacă este cazul), copii ale declarațiilor privind evitarea conflictului de interese și copii ale formularelor de verificare a apelului de selecție (Formularul 2), respectiv a procesului de selecție (Formularul 3) emise de CDRJ. Raportul de Selecție va fi semnat de către toți membrii prezenți ai Comitetului de Selecție (reprezentanți legali sau alte persoane mandatate în acest sens de către respectivele entități juridice, în conformitate cu prevederile statutare), specificându-se apartenența la mediul privat sau public. De asemenea, Raportul de selecție va prezenta semnătura reprezentantului CDRJ care supervizează procesul de selecție. Reprezentantul CDRJ va menționa pe Raportul de selecție faptul că GAL a respectat principiile de selecție din fișa măsurii din SDL, precum și dispozițiile minime obligatorii privind asigurarea transparenței Apelului de selecție respectiv, așa cum sunt menționate în Ghidul de implementare aferent submăsurii 19.2. Semnătura reprezentantului CDRJ pe Raportul de selecție validează conformitatea procesului de selecție față de prevederile din SDL. Raportul de selecție va fi datat, avizat de către Președintele GAL/ Reprezentantul legal al GAL sau de un alt membru al Consiliului Director al GAL mandatat în acest sens. Dacă unul dintre parteneri - persoană juridică membră în Comitetul de selecție – își schimbă reprezentantul legal, noul reprezentant legal va înlocui persoana desemnată inițial să reprezinte partenerul respectiv în Comitetul de selecție, fără a fi necesare alte aprobări. În cazul în care, conform prevederilor statutare, este mandatată o altă persoană (diferită de reprezentantul legal) din partea oricărei entități juridice participante la procesul de selecție (inclusiv GAL) să avizeze Raportul de selecție, la dosarul administrativ al GAL trebuie atașat documentul prin care această persoană este mandatată în acest sens. Emiterea Raportului de selecție suplimentar se realizează cu respectarea condițiilor impuse în cazul Raportului de selecție (avizarea de către CDRJ și asigurarea transparenței) și va cuprinde mențiuni privind sursa de finanțare și proiectele selectate. Elaborarea și aprobarea Raportului de selecție suplimentar se va realiza în aceleași condiții ca și pentru Raportul de selecție.

În cazul în care Raportul de selecție este aferent unui Apel lansat în baza strategiei modificate, data depunerii proiectelor la OJFIR trebuie să fie ulterioară datei aprobării „Notei de aprobare privind modificarea Acordului-cadru de finanțare”, de către OJFIR ca urmare a modificării Strategiei de Dezvoltare Locală. Lansarea Apelului de către GAL, în baza strategiei modificate, nu este condiționată de modificarea angajamentului legal între GAL și AFIR.

Solicitanții ale căror cereri de finanțare au fost declarate “neconforme”, inclusiv după solicitarea de informații suplimentare, ca urmare a verificării punctelor specificate în Partea I, vor fi înștiințați prin fax/ poștă/ e-mail privind rezultatul verificării, prin intermediul formularului E1.2.1L (Partea I). O copie a fișei de verificare va fi transmisă și către GAL. Odată cu semnarea de luare la cunoștință, solicitantul va menționa pe fișă dacă dorește restituirea cererii de finanțare și o va transmite către experții verificatori. În caz afirmativ, exemplarul copie (în format electronic - CD) va fi restituit reprezentantului GAL/ solicitantului (după caz), pe baza unui proces-verbal întocmit la nivelul SLIN-OJFIR unde a fost depus proiectul. Pentru proiectele care au fost repartizate în vederea evaluării către alte servicii din cadrul AFIR, experții verificatori vor transmite dosarul cererii de finanțare pentru a fi restituit solicitantului. În acest caz, proiectul poate fi redepus, cu documentația pentru care a fost declarat neconform, refăcută. Redepunerea se poate face în baza aceluiași Raport de selecție. Aceeași cerere de finanțare poate fi depusă de maximum două ori, în baza aceluiași Raport de selecție. În cazul în care concluzia verificării conformității (Partea I) este de două ori „neconform”, Cererea de finanțare se returnează solicitantului, iar acesta poate redepune proiectul la următorul Apel de selecție lansat de GAL, pe aceeași măsură.

* + **Partea a II‐a – Verificarea încadrării proiectului**

Pentru toate proiectele, se va verifica încadrarea corectă a proiectului, respectiv utilizarea corectă a cererii de finanțare folosită pentru depunere. Se va utiliza ca bază de verificare descrierea măsurii aferente, existentă în SDL a GAL care a selectat proiectul, respectiv încadrarea corectă în articolul dinRegulamentul (UE) nr. 1305/2013, în Domeniul de intervenție principal al măsurii (conform Regulamentului (UE) nr. 1305/2013) corelat cu indicatorii specifici corespunzători domeniului de intervenție.

Solicitanții ale căror cereri de finanțare au fost declarate ca fiind „încadrate incorect“, inclusiv după solicitarea de informații suplimentare, în baza unuia sau mai multor puncte de verificare din Partea a II-a, vor fi înștiințați prin fax/ poștă/ e-mail privind rezultatul verificării, prin intermediul formularului E1.2.1L (Partea a II-a). O copie a fișei de verificare va fi transmisă și către GAL. Odată cu semnarea de luare la cunoștință, solicitantul va menționa pe fișă dacă dorește restituirea unui exemplar al cererii de finanțare și o va transmite către experții verificatori. În caz afirmativ, exemplarul copie (în format electronic - CD) va fi restituit reprezentantului GAL/ solicitantului (după caz), pe baza unui proces-verbal întocmit la nivelul SLIN OJFIR unde a fost depus proiectul. Pentru proiectele care au fost repartizate în vederea evaluării către alte servicii din cadrul AFIR, experții verificatori vor transmite dosarul cererii de finanțare pentru a fi restituit solicitantului. Acesta poate reface proiectul și îl poate redepune la GAL în cadrul următorului Apel de selecție lansat de GAL pentru aceeași măsură, urmând să fie depus la OJFIR în baza unui alt Raport de selecție. O Cerere de finanțare pentru care concluzia a fost că proiectul nu este încadrat corect de două ori, pentru puncte de verificare specifice Formularului E 1.2.1L – Partea a II-a, nu va mai fi acceptată pentru verificare. De asemenea, o cerere de finanțare declarată ca fiind încadrată corect și retrasă de către solicitant (de două ori) nu va mai fi acceptată pentru verificare.

**Pentru proiectele depuse în cadrul submăsurii 19.2, indiferent de specific, retragerea cererii de finanțare se poate realiza în orice moment. În acest caz, solicitantul sau reprezentantul solicitantului va înainta la OJFIR unde a depus cererea de finanțare, o solicitare de retragere a cererii de finanțare completată cu datele solicitantului, precum și cu detalierea motivelor în baza cărora solicită retragerea, înregistrată şi semnată de către acesta.** Nu se poate reveni asupra unei solicitări de retragere a unei cereri de finanțare.

* **Verificarea eligibilității și a criteriilor de selecție aplicate de către GAL**

Conform prevederilor PNDR 2014 – 2020, operațiunile implementate prin LEADER trebuie să îndeplinească cel puțin condițiile generale de eligibilitate prevăzute în Regulamentul (UE) nr. 1305/2013 și în Regulamentul (UE) nr. 1303/2013, precum și cele prevăzute în cap. 8.1 din PNDR și să contribuie la atingerea obiectivelor stabilite în SDL.

În conformitate cu prevederile art. 60 din Regulamentul (UE) nr. 1306/2013, nu sunt eligibili beneficiarii care au creat în mod artificial condițiile necesare pentru a beneficia de finanțare în cadrul măsurilor PNDR 2014-2020. În cazul constatării unor astfel de situații, în orice etapă de derulare a proiectului, acesta este declarat neeligibil și se procedează la recuperarea sprijinului financiar, dacă s-au efectuat plăți. Solicitantul trebuie să se regăsească în categoria de beneficiari eligibili menționați în fișa măsurii din SDL.

Localizarea proiectului/ investiției, respectiv toate cheltuielile aferente implementării proiectelor, trebuie să fie efectuate pe teritoriul GAL. Verificarea eligibilității cererilor de finanțare și a criteriilor de selecție aplicate de către GAL se realizează la nivelul OJFIR. Pentru verificarea eligibilității și a criteriilor de selecție aplicate de către GAL, expertul OJFIR va utiliza *,,Fișa de evaluare generală a proiectului”* – formular E 1.2L, din cadrul Secțiunii III Fișe de verificare E1.2L specifice submăsurii 19.2, care corespunde modelului de cerere de finanțare utilizat de solicitant.

**Notă**

Procesul de evaluare a fiecărei cereri de finanțare presupune obligatoriu verificarea tuturor criteriilor de eligibilitate (inclusiv a criteriilor de eligibilitate specifice ale GAL) și a criteriilor de selecție aplicate de către GAL, chiar dacă, pe parcurs, experții verificatori constată neîndeplinirea unuia sau mai multor criterii.

Instrumentarea verificării eligibilității și a criteriilor de selecție aplicate de către GAL se va realiza la nivelul aceluiași serviciu care a realizat verificarea încadrării proiectului. Experții CE SAFPD/SLIN-OJFIR/CRFIR/SIBA-CRFIR vor completa Fișa de evaluare generală a proiectului (E1.2L).

În vederea verificării eligibilității și a criteriilor de selecție aplicate de către GAL, expertul OJFIR va consulta inclusiv fișele măsurilor din SDL - anexă la Acordul – cadru de finanțare încheiat între GAL și AFIR pentru submăsura 19.4 - „Sprijin pentru cheltuieli de funcționare și animare“.

Pentru proiectele de investiții, în etapa de evaluare a proiectului, exceptând situația în care în urma verificării documentare este evidentă neîndeplinirea condițiilor de eligibilitate, experții Compartimentului Evaluare (care au verificat condițiile de eligibilitate~~)~~ vor realiza vizita pe teren la amplasamentul proiectului (înștiințând, în prealabil și reprezentanții GAL, care pot asista la verificare, în calitate de observatori) pentru toate proiectele care vizează modernizări (inclusiv dotări), extinderi, renovări, în scopul asigurării că datele şi informaţiile cuprinse în anexele tehnice şi administrative corespund cu elementele existente pe amplasamentul propus, în sensul corelării acestora.

Concluzia privind respectarea condițiilor de eligibilitate pentru cererile de finanțare pentru care s-a decis verificarea pe teren se va da numai după verificarea pe teren.

Verificarea eligibilității și a criteriilor de selecție aplicate de către GAL se realizează în termen de 3 (trei) zile lucrătoare pentru cererile de finanțare care nu implică vizită pe teren și maximum 6 (șase) zile lucrătoare pentru proiectele care includ vizită pe teren. În cazul în care este necesară solicitarea de informații suplimentare în această etapă, aceste termene se pot prelungi cu termenul maxim necesar pentru primirea răspunsului din partea solicitantului/ GAL. Pentru situațiile în care termenele de verificare nu pot fi respectate, depășirea acestora va fi permisă pe baza unei motivații întemeiate, aprobate de Directorul OJFIR/CRFIR.

Expertul verificator va solicita informații suplimentare în etapa de verificare a eligibilității și a criteriilor de selecție aplicate de către GAL, dacă este cazul:

1. ***către solicitant, în următoarele situații:***
* necesitatea prezentării unor clarificări sau documente suplimentare, fără înlocuirea documentelor obligatorii la depunerea cererii de finanțare. Se acceptă orice informații și alte documente care certifică o stare existentă la momentul depunerii cererii de finanțare, care vin în susținerea și clarificarea informațiilor solicitate din documentele obligatorii existente la dosarul cererii de finanțare;
* informațiile prezentate sunt insuficiente pentru clarificarea unor criterii de eligibilitate/ de selecție;
* prezentarea unor documente obligatorii specifice proiectului, care nu respectă formatul standard (nu sunt conforme);
* prezentarea unor informații contradictorii în cadrul documentelor aferente cererii de finanțare;
* în cazul în care expertul are o suspiciune legată de crearea unor condiții artificiale.

**2. către DGDR AM PNDR în situația în care sunt necesare clarificări privind fișa măsurii din SDL sau către CDRJ în ceea ce privește avizarea apelului/ procesului de selecție.**

**3. către GAL, în situația în care sunt necesare clarificări privind documentele aferente procesului de evaluare și selecție în urma căruia cererea de finanțare a fost selectată.**

Solicitările de informații suplimentare (formular E3.4L) pot fi adresate, ca regulă generală, o singură dată de către entitatea la care se află în evaluare cererea de finanțare, în funcție de natura informațiilor solicitate. Termenul de răspuns la solicitarea de informații suplimentare nu poate depăși 5 (cinci) zile lucrătoare începând cu ziua următoare de la primirea formularului E3.4L de către solicitant/ GAL/ DGDR AM PNDR/ CDRJ, dar nu mai mult de 7 (șapte) zile lucrătoare de la comunicare, în cazul lipsei confirmării de primire. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial.

Un exemplar al Cererilor de finanțare (copie în format electronic - CD), care au fost declarate neeligibile / eligibile și neselectate la nivelul OJFIR/CRFIR, inclusiv după solicitarea informațiilor suplimentare, se restituie solicitanților (la cerere), pe baza unui proces-verbal de restituire, încheiat la nivelul SLIN-OJFIR unde a fost depus proiectul în 2 exemplare, semnat de ambele părți. Acestea pot fi corectate/ completate și redepuse de către solicitanți la GAL, în cadrul următorului Apel de selecție lansat de GAL pentru aceeași măsură. Cererile de finanțare refăcute vor intra din nou într-un proces de evaluare și selecție la GAL și vor fi redepuse la OJFIR în baza Raportului de selecție aferent noului Apel de selecție lansat de către GAL pentru aceeași măsură. Exemplarul original al Cererii de finanțare declarată neeligibilă/ eligibilă și neselectată va rămâne la entitatea la care a fost verificată (structura responsabilă din cadrul AFIR), pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.).

În etapa de evaluare derulată la nivelul AFIR, experții structurilor teritoriale ale Agenției vor verifica atât criteriile de eligibilitate, cât și criteriile de selecție aplicate de către GAL, preluate din Fișa de evaluare a criteriilor de eligibilitate/selecție întocmită de GAL și depusă odată cu cererea de finanțare, inclusiv metodologia de verificare elaborată de către GAL.

Dacă în urma verificării criteriilor de selecție ale proiectelor depuse la AFIR în cadrul submăsurii 19.2 se constată erori cu privire la acordarea punctajelor, expertul verificator de la nivelul AFIR va transmite o Notă de atenționare către GAL, în care se vor consemna erorile identificate.

* În cazul acceptării erorilor sesizate, în termen de maxim 10 zile calendaristice de la primirea Notei de atenționare, GAL va modifica punctajele acordate și va întocmi o Erată la Raportul de selecție, aprobată de organele de decizie ale GAL. Erata însoțită de un Memoriu justificativ (și alte documente, dacă este cazul) va fi transmisă către CDRJ în vederea avizării. Erata semnată de către reprezentantul CDRJ va fi depusă/ transmisă (prin poștă/ fax/ e-mail) de GAL la AFIR. În situația în care proiectele în cauză își mențin statutul de proiect selectat, nu este necesară întrunirea Comitetului de Selecție, urmând ca în baza eratei proiectele respective să își continue fluxul procedural la nivelul AFIR. În cazul în care în urma Eratei proiectele își schimbă statutul inițial trebuie întrunit Comitetul de Selecție și reavizat Raportul de selecție (reluată procedura inițială). Selecția se va realiza în ordinea descrescătoare a punctajului obținut, urmând aceiași pași procedurali ca în cazul raportului de selecție, conform procedurilor GAL (Notificarea solicitanților privind selectarea/ neselectarea proiectelor și comunicarea perioadei de depunere a contestațiilor).
* Dacă GAL nu este de acord cu erorile sesizate, acesta va transmite către DGDR - AM PNDR o prezentare a situației împreună cu documentele aferente și argumentele pentru menținerea punctajelor acordate proiectelor care fac obiectul atenționării, însoțite de o copie a Notei de atenționare emisă de AFIR.
* Dacă în urma verificării experții AM PNDR - SLIN susțin argumentele GAL, GAL va depune/ transmite (prin poștă/ fax/ e-mail) la AFIR adresa emisă de DGDR – AM PNDRîn termen de maxim 10 zile calendaristice de la primirea acesteia, iar proiectele vor fi admise de AFIR automat în etapa de contractare.
* Dacă experții AM PNDR - SLIN nu confirmă sau confirmă parțial argumentele GAL, GAL va întocmi Erată la Raportul de selecție, în conformitate cu verificarea realizată de DGDR – AM PNDR, care trebuie aprobată de organele de decizie ale GAL și avizată de CDRJ. În situația în care proiectele în cauză își mențin statutul de proiect selectat, nu este necesară întrunirea Comitetului de Selecție, urmând ca în baza eratei proiectele respective să își continue fluxul procedural la nivelul AFIR. În cazul în care în urma Eratei proiectele își schimbă statutul inițial trebuie întrunit Comitetul de Selecție și reavizat Raportul de selecție (reluată procedura inițială). Selecția se va realiza în ordinea descrescătoare a punctajului obținut, urmând aceiași pași procedurali ca în cazul raportului de selecție, conform procedurilor GAL (Notificarea solicitanților privind selectarea/ neselectarea proiectelor și comunicarea perioadei de depunere a contestațiilor).
* În cazul în care, în termen de 10 zile calendaristice de la finalizarea etapelor procedurale ale GAL (primirea adresei emise de DGDR – AM PNDR , avizarea eratei, finalizarea etapei de contestații) GAL nu depune documentația la AFIR, AFIR va informa DGDR – AM PNDR care va sesiza Direcția Generală Control Antifraudă și Inspecții din cadrul MADR, în vederea reverificării aspectelor semnalate. În această situație, procesul de contractare se va suspenda până la finalizarea acțiunii de control, rezultatul acesteia constituind decizia finală administrativă privind contractarea proiectelor vizate.

În acest caz, termenele de verificare a eligibilității și a criteriilor de selecție se suspendă până la parcurgerea tuturor etapelor de mai sus, respectiv până la decizia finală privind selecția proiectului.

**Notă**

După evaluarea cererii de finanțare, inclusiv după semnarea angajamentului legal, AFIR poate dispune reverificarea proiectului, ca urmare a unei sesizări externe sau ca urmare a unei autosesizări cu privire la existența unor posibile erori de verificare a cerințelor de conformitate și/ sau de încadrare corectă a proiectului, precum și a criteriilor de eligibilitate și/ sau de selecție. Dacă în urma reverificării se constată nerespectarea acestor cerințe, proiectele respective vor fi declarate neconforme/ încadrate incorect/ eligibile și neselectate/ neeligibile se va proceda la neîncheierea/ încetarea contractului, după caz.

# Notificarea Cererilor de finanțare eligibile și selectate/ eligibile și neselectate/ neeligibile și soluționarea contestațiilor

Solicitanţii ale căror cereri de finanţare au fost declarate eligibile și selectate/ eligibile și neselectate/ neeligibile, precum și GAL-urile care au realizat selecția proiectelor, vor fi notificaţi de către CE SLIN/SAFPD - OJFIR/CRFIR/ CE SIBA - CRFIR privind rezultatul verificării cererilor de finanțare, în termen de maximum 2 (două) zile lucrătoare de la întocmirea Fișei de evaluare generală a proiectului (formularul E1.2L), prin fax/ poștă/ e-mail cu confirmare de primire.

Contestaţia privind decizia de finanţare a proiectului, rezultată ca urmare a verificării proiectului de către OJFIR/ CRFIR, va fi transmisă de către solicitant, în termen de maximum 5 (cinci) zile lucrătoare de la primirea notificării[[2]](#footnote-2), la sediul OJFIR/CRFIR care a analizat proiectul, de unde va fi redirecționată spre soluționare către o structură AFIR superioară/ diferită de cea care a verificat inițial proiectul. Contestațiile depuse în afara termenului prevăzut mai sus se resping.

Un solicitant poate transmite o singură contestație aferentă unui proiect. Vor fi considerate contestații și analizate doar acele solicitări care contestă elemente legate de eligibilitatea proiectului depus sau valoarea proiectului declarată eligibilă/ valoarea sau intensitatea sprijinului public acordat pentru proiectul depus.

Termenul maxim pentru a răspunde contestaţiilor depuse este de 30 (treizeci) de zile calendaristice de la data înregistrării la structura care o soluționează.

Solicitanţii vor fi notificați în termen de 2 (două) zile lucrătoare de la aprobarea Raportului de contestație. Un expert din cadrul serviciului care a instrumentat contestația va transmite prin fax/poștă/e-mail solicitantului și GAL (spre știință) formularul E6.8.2L – Notificarea solicitantului privind contestația depusă.

**CAPITOLUL 11. CONTRACTAREA FONDURILOR**

După încheierea etapelor de verificare a Cererii de finanțare, inclusiv a verificării pe teren dacă este cazul, experții CRFIR vor transmite către solicitant formularul de Notificare a solicitantului privind semnarea Contractului de finanțare. După semnarea Contractelor de finanțare, expertul SLIN/SAFPD/SIBA CRFIR va transmite către GAL o adresă de înștiințare privind încheierea angajamentului legal. În cazul în care solicitantul nu se prezintă în termenul precizat în Notificare pentru a semna Contractul de finanțare și nici nu anunță AFIR, atunci se consideră că a renunțat la sprijinul financiar nerambursabil.

În vederea încheierii contractului de finanțare, solicitanții declarați eligibili și selectați vor trebui să prezinte obligatoriu documentele specifice pentru care au atașat copii la cererea de finanțare, în original, în vederea verificării conformității. După confruntarea documentelor, dosarul cuprinzând documentele în original va rămâne la beneficiar. Nu se cer informații suplimentare pentru documentele care nu sunt conforme cu cele depuse inițial în copie la cererea de finanțare. Dacă se constată neconcordanțe care pot afecta condițiile de eligibilitate și criteriile de selecție nu se semnează decizia de finanțare. După primirea documentelor obligatorii în vederea încheierii deciziei și verificarea conformității documentelor depuse inițial de solicitant, se procedează la întocmirea deciziei de finanțare.

În cazul neîncheierii sau încetării Deciziilor de finanțate prin Sub-măsura 19.2, SLIN/ SAFPD/ SIBA CRFIR are obligația de a transmite și către GAL o copie a deciziei de neîncheiere/ încetare.

Pe tot parcusul derulării Deciziilor de finanțare, AFIR poate dispune reverificarea proiectului dacă este semnalată o neregulă asupra aplicării procedurii de evaluare, contractare și implementare ce ridică suspiciuni de fraudă. În cazul în care se constată că s-a produs o neregulă în aceste etape de evaluare și derulare a Deciziei de finanțare, AFIR poate dispune încetarea valabilității angajamentului legal printr-o notificare scrisă din partea AFIR, adresată beneficiarului și GAL spre informare, fără punere în întârziere, fără nicio altă formalitate și fără intervenția instanței judecătorești.

**Cererea de finanțare depusă de solicitant, rezultată în urma verificărilor, modificărilor și completărilor efectuate pe parcursului etapei de evaluare și selecție devine obligatorie pentru solicitant. Solicitantul acceptă finanțarea nerambursabilă și se angajează să implementeze corect angajamentele asumate pe propria răspundere.**

Atenție! Pe durata de valabilitate și monitorizare a deciziei de finanțare, beneficiarul va furniza GAL-ului ”INIMA GIURGIULUI-ȚARA NEAJLOVULUI ȘI A CÂLNIȘTEI” orice document sau informaţie în măsură să ajute la colectarea datelor referitoare la indicatorii de monitorizare aferenți proiectului.

**11.1. Semnarea deciziilor de finanțare**

Pentru semnarea deciziilor de finanțare, solicitantul are obligaţia de a depune la Autoritatea Contractantă (CRFIR), în termenul prevăzut în notificare, următoarele documente, cu caracter obligatoriu conform HG 226/2015, cu modificarile și completarile ulterioare și a procedurilor în vigoare la momentul notificării:

1. Certificatul care să ateste lipsa datoriilor restante fiscale şi sociale emise de Direcţia Generală a Finanţelor Publice, iar în cazul în care solicitantul este proprietar asupra imobilelor, se va depune Certificat emis de Primăria de pe raza cărora îşi au sediul social şi punctele de lucru.
2. Cazierul judiciar, în original, al reprezentantului legal care să ateste lipsa înscrierilor care privesc sancţiuni penale în domeniul economico-financiar, valabil la data încheierii contractului - *poate fi solicitat de către AFIR, în conformitate cu prevederile Legii nr. 290/ 2004 privind cazierul judiciar, republicată, cu modificările şi completările ulterioare*.
3. Documentul emis de ANSVSA prin care se certifică înregistrarea exploatației ca fiind exploataţie comercială de tip A/înregistrare sanitar veterinară pentru unitățile de vânzare direct de produse primare apicole, conform prevederilor Ordinului nr. 16/2010, cu modificările şi completările ulterioare.
4. Document emis de ANSVSA, prin care se certifică înregistrareaexploataţie apicole comerciale pentru material biologic, conform Ordinului ANSVSA nr. 16 din 16.03.2010.
5. Documentul emis de instituţia financiar-bancară în care să se menţioneze denumirea şi adresa instituţiei financiar-bancare, titularul contului, CUI-ul titularului şi codul IBAN al contului prin care se derulează proiectul FEADR
6. **Alte documente (se vor preciza în notificare).**

Dacă beneficiarul nu prezintă documentele prevăzute în Notificare sau nu se prezintă spre semnare la termenul stabilit și nici nu solicită, în scris, Autorității Contractante alte termene, atunci se consideră că a renunțat la ajutorul financiar. În cazul în care beneficiarul solicită prelungirea termenului de prezentare a clarificărilor solicitate, noul termen nu poate depăși termenul inițial stabilit cu mai mult de 10 zile.

Durata de execuţie a proiectului aferent Deciziei de finanțare este de maxim 36 de luni (60 de luni pentru sectorul pomicol) de la data semnării acesteia de către AFIR.

**FOARTE IMPORTANT:  termenul de finalizare a proiectelor (inclusiv efectuarea ultimei plăți) va fi data de 31.12.2025 (cu respectarea instrucțiunilor de plată - anexă la Contractul de finanțare, privind depunerea ultimei cereri de plată aferentă proiectului – 30.09.2025).**

**Pentru proiectele care se supun ajutorului de minimis, contractarea se va efectua până la data de 31.12.2023.**

**Solicitantul/Beneficiarul trebuie să depună din proprie inițiativă toate eforturile pentru a lua cunoştintă de toate informațiile publice referitoare la Măsura 2.1/2A din SDL GAL INIMA GIURGIULUI-ȚARA NEAJLOVULUI ȘI A CÂLNIȘTEI pentru care depune proiectul în cadrul SDL 2014 – 2020 în vederea selectării pentru finanțare şi să cunoască toate drepturile şi obligațiile prevăzute în contractul de finanțare înainte de semnarea acestuia.**

**11.2. Modificarea deciziilor de finanțare**

Modificarea Deciziei de finanţare se poate realiza numai în cursul duratei de execuţie a acesteia stabilită prin decizie şi nu poate avea efect retroactiv. Orice modificare se va face cu acordul ambelor părţi, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar beneficiarul se obligă a le respecta întocmai.

Modificarea Deciziei de finanțare se realizează în următoarele condiții:

• numai în scris,

• numai în cursul duratei de execuţie a acestuia stabilită prin contract,

• nu are efect retroactiv,

• cu acordul ambelor părţi prin:

– act adițional,

– notificare de acceptare

– notă de aprobare.

În cazul apariţiei forţei majore / circumstanţelor excepţionale, demonstrată de beneficiar prin depunerea de documente conform prevederilor legislației în vigoare, nu se va recupera sprijinul acordat la prima tranşă şi, în cazul în care situaţia nu poate fi remediată în termenul de suspendare a Contractului de finanțare, nu se va mai acorda sprijinul aferent tranşei.

**11.3. Încetarea deciziilor de finanțare**

Dacă pe parcursul perioadei de implementare a proiectului Autoritatea Contractantă constată neîndeplinirea de către beneficiar a obligațiilor asumate la semnarea Deciziei de finanțare sau omisiunea notificării AFIR/CRFIR în cazul operării unor modificări care afectează Decizia de finanțare sau în cazul în care se constată deficiențe în implementare, se va demara procedura de încetare a Deciziei de finanțare în conformitate cu prevederile Anexei I – "Prevederi generale" și recuperarea ajutorului financiar nerambursabil acordat (dacă au fost efectuate plăți).

Părţile pot decide, prin acord, încetarea Deciziei de finanțare și ca urmare a solicitării scrise din partea beneficiarului, aprobată de Autoritatea Contractantă, caz în care beneficiarul va restitui integral sumele primite ca finanţare nerambursabilă până la data încetării Contractului. **Decizia de încetare a Decizie de finanțare va fi comunicată și la GAL.**

**CAPITOLUL 12. ACHIZIȚIILE**

Achizițiile în cadrul proiectului se vor face conform obiectivelor prevăzute în planul de afaceri, respectând legislația și Codul Fiscal. **La cea de-a doua tranşă de plată, solicitantul va depune pentru achizițiile efectuate în cadrul proiectului,** documente care să justifice îndeplinirea obiectivelor din planul de afaceri aprobat, **precum și începerea implementării Planului de afaceri în cel mult 9 luni de la data semnării Deciziei de finanțare** (Ex: contractul de achiziție/ vânzare-cumpărare/factură fiscală/procese verbale/ordine de plată) care trebuie să fie emise în conformitate cu prevederile legislației în vigoare.

**CAPITOLUL 13. TERMENE LIMITĂ ȘI CONDIȚIILE PENTRU DEPUNEREA CERERILOR DE PLATĂ**

**13.1. Plata**

Dosarul cererii de plată trebuie să cuprindă documentele justificative prevăzute în Anexa I – Instrucţiuni de plată la Decizia de Finanţare.

* Formularul AP 0.1 - Declaraţia de eşalonare a depunerii Dosarelor cererilor de plată;
* Formularul AP 1.1 - Cererea de Plată aferentă tranşelor 1 şi 2 şi anexa Identificarea financiară;
* Formularul AP 1.2 - Raportul de execuţie;
* Formularul AP 1.3 - Lista coeficienților de calcul ai producției standard pentru vegetal/ zootehnic;
* Formularul AP 1.4 - Declaraţia pe propria răspundere a beneficiarului.

Sprijinul pentru dezvoltarea fermelor mici va fi acordat în două tranşe, astfel:

* Beneficiarul va depune prima tranşă a dosarului cererii de plata reprezentând 75% din valoarea sprijinului financiar nerambursabil în maximum 30 zile de la data semnării de luare la cunoștință de către beneficiar a Deciziei de finanţare semnată de către Directorul General Adjunct CRFIR;
* Beneficiarul va depune a doua tranşă a dosarului cererii de plată reprezentând 25% din valoarea sprijinului financiar nerambursabil după realizarea obiectivelor propuse în planul de afaceri, respectând termenele prevăzute în Anexa 24 la Ghidul Solicitantului. Aceasta se depune după îndeplinirea tuturor obiectivelor prevăzute în Planul de afaceri, dar nu mai devreme de depunerea unei noi Cereri de plată pe suprafaţă la APIA, față de momentul încheierii Deciziei de finanțare.

Depunerea dosarului pentru a doua tranşă este condiţionată totodată de păstrarea dimensiunii exploataţiei (S.O.) (fără a reduce dimensiunea economică a exploatației cu mai mult de 15 % cu excepția pepinierelor unde marja de fluctuație poate fi mai mare și cu păstrarea dimensiunii minime eligibile) şi după finalizarea implementării corecte a planului de afaceri, fără a depăși trei\* ani (\*cinci ani pentru exploatatiile pomicole) de la semnarea Contractului de finanțare.

**FOARTE IMPORTANT:  termenul de finalizare a proiectelor (inclusiv efectuarea ultimei plăți) va fi data de 31.12.2025 (cu respectarea instrucțiunilor de plată - anexă la Contractul de finanțare, privind depunerea ultimei cereri de plată aferentă proiectului – 30.09.2025).**

**Pentru proiectele care se supun ajutorului de minimis, contractarea se va efectua până la data de 31.12.2023.**

În vederea depunerii Dosarului cererii de plată pentru a doua tranșă de plată, beneficiarul va înștiința AFIR pentru efectuarea vizitei pe teren, astfel:

* pentru fermele vegetale: în perioada de vegetație a culturii/culturilor existente astfel încât situația reală să poată fi identificată și certificată de către experții AFIR;
* pentru fermele zootehnice: în perioada în care se atinge dimensiunea economică previzionată în cadrul Planului de afaceri;
* pentru fermele mixte: în funcție de sectorul prioritar, fie în perioada de vegetație a culturii/ culturilor existente (pentru sector prioritar vegetal), fie în perioada în care se atinge dimensiunea economică previzionată în cadrul Planului de afaceri (pentru sector prioritar zootehnic).

În cazul în care, se constată că Beneficiarul nu respectă condiţiile de implementare corectă a planului de afaceri, respectiv nu sunt îndeplinite condițiile de eligibilitate și de selecție şi/ sau celelalte obiective prevăzute în Planul de afaceri, AFIR va proceda:

* fie la recuperarea integrală a ajutorului financiar nerambursabil plătit și neacordarea celei de a doua tranșe de sprijin (în cazul nerealizării a cel puțin unui obiectiv obligatoriu din Planul de afaceri);
* fie la plata parţială (din valoarea tranșei a doua, şi după caz de la beneficiar), respectiv proporțional cu ponderea obiectivului suplimentar nerealizat în totalul obiectivelor obligatorii și suplimentare din Planul de afaceri (în cazul nerealizării a cel puțin unui obiectiv suplimentar din Planul de afaceri). Suma va fi reținută din valoarea tranșei a doua de sprijin, și după caz de la beneficiar, în cazul în care se constată că trebuie recuperată și din valoarea acordată la prima tranșă de sprijin. Ponderea obiectivului suplimentar nerealizat se calculează ca procent din numărul total de obiective prevăzute în Planul de afaceri aprobat (obligatorii și suplimentare).

Sprijinul financiar se recuperează integral şi proiectul este declarat neeligibil în următoarele cazuri:

* nerespectarea condiţiilor de eligibilitate privind:
* dovada creşterii performanţelor economice ale exploatației, prin comercializarea producției proprii în procent de minimum 5% din valoarea primei tranșe de sprijin;
* existenţa platformei de gestionare a gunoiului de grajd, conform normelor de mediu în baza cerinţelor minime anexate la prezentul Ghid;
* pentru amenajările de gestionare a gunoiului de grajd care, ținând cont de tipul amenajării, nu necesită emiterea autorizației de construire, la a doua tranșă de plată se va atașa o adeverință emisă de Primărie care să ateste că amenajarea și gestionarea gunoiului de grajd respectă legislația în vigoare;
* dacă beneficiarul a recurs pentru elaborarea Planului de afaceri la un consultant privat și suma aferentă cheltuielilor cu consultanța este inclusă în Planul de afaceri, la a doua tranșă de plată trebuie să prezinte contractul de consultanță;
* stabilirea domiciliului/ sediului social în UAT-ul în care este înregistrată exploataţia;
* stabilirea locului de muncă în acelaşi UAT sau zona limitrofă a UAT-ului în care este înregistrată exploataţia;
* demararea implementării Planului de afaceri în maxim 9 luni de la data semnării Deciziei de finanţare;
* nerespectarea menţinerii criteriilor de selecţie;
* crearea de condiţii artificiale;
* neîndeplinirea niciunui obiectiv din Planul de afaceri;
* existența dublei finanțări.

În cazul apariţiei forţei majore/ circumstanţelor excepţionale, demonstrată de beneficiar prin depunerea de documente conform prevederilor legislației în vigoare, nu se va recupera sprijinul acordat la prima tranşă şi nu se va acorda sprijinul aferent tranşei a doua, în cazul în care situaţia nu poate fi remediată în termenul de suspendare a Deciziei de finanţare.

**13.2. Verificare dosarelor cererilor de plată la nivel de GAL INIMA GIURGIULUI-ȚARA NEAJLOVULUI ȘI A CÂLNIȘTEI**

În etapa de autorizare a plăților, toate cererile de plată trebuie să fie depuse de către beneficiari la GAL INIMA GIURGIULUI-ȚARA NEAJLOVULUI ȘI A CÂLNIȘTEI pentru efectuarea conformității. Dosarul Cererii de Plată (DCP) se depune în 2 exemplare (original și copie) pe suport de hârtie, la care se ataşează pe suport magnetic (CD) documentele întocmite de beneficiar.

Beneficiarii au obligația de a depune la GAL și la AFIR Declarațiile de eșalonare ‐ formular AP 0.1L conform prevederilor Deciziei de finanțare cu modificarile și completarile ulterioare și anexele la acesta.

În situația în care DCP este declarat neconform, beneficiarul poate să redepună la GAL Dosarul cererii de plată complet, cu respectarea termenelor prevăzute în Decizia de finanțare/ Actul adițional/ Declarațiile de eșalonare a depunerii DCP. Un DCP declarat neconform poate fi redepus o singură dată la GAL.

În cazul în care cererea de plată este declarată „neconformă“ de două ori de către GAL, beneficiarul are dreptul de a depune contestație. În acest caz, contestația va fi analizată de către alți doi experți din cadrul GAL decât cei care au verificat inițial conformitatea dosarului cerere de plată. Dacă în urma analizării contestației, viza GAL‐ului rămâne „neconform“, atunci beneficiarul poate adresa contestația către AFIR. Depunerea contestației se va realiza la structura teritorială a AFIR (OJFIR/CRFIR) responsabilă de derularea contractului de finanțare.

GAL se va asigura de faptul că verificarea conformității dosarelor de plată la nivelul GAL, inclusiv depunerea contestațiilor și soluționarea acestora (dacă este cazul) respectă încadrarea în termenul maxim de depunere a dosarului de plată la AFIR.

Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanțare) și disponbilile pe site‐ul AFIR ([www.afir.info](http://www.afir.info)).

**13.3. Verificare dosarelor cererilor de plată la structurile teritoriale ale AFIR**

În urma realizării verificării de către GAL INIMA GIURGIULUI-ȚARA NEAJLOVULUI ȘI A CÂLNIȘTEI, în situația în care cererea de plată a fost declarată conformă, beneficiarul depune Dosarul cererii de plată, însoțit de Fișa de verificare a conformității emisă de GAL, la structurile teritoriale ale AFIR (OJFIR/CRFIR) responsabile de derularea contractului de finanțare, conform declarației de eșalonare. Dosarul Cererii de Plată trebuie să cuprindă documentele justificative prevăzute în INSTRUCŢIUNILE DE PLATĂ (Anexă la Decizia de finanţare).

În situația în care DCP este declarat neconform, beneficiarul poate să redepună la GAL Dosarul cererii de plată complet, cu respectarea termenelor prevăzute în Decizia de finanțare/ Actul adițional/ Declarațiile de eșalonare a depunerii DCP.

Termenul limită de efectuare a plăţilor către beneficiar este de maxim 90 de zile calendaristice de la data înregistrării cererii de plată conforme.

Pe parcursul implementării Deciziei de Finanțare, AFIR poate dispune sistarea derulării activităților sau efectuarea plăților, dacă există suspiciuni privind nereguli cu privire la încheierea ori executarea Contractului și dispune analiza acestor aspecte.

**Pentru toate cererile de plată, după primirea de la AFIR a Notificării cu privire la confirmarea plății, în termen de maximum 5 zile lucrătoare, beneficiarul are obligația de a informa GAL INIMA GIURGIULUI-ȚARA NEAJLOVULUI ȘI A CÂLNIȘTEI cu privire la sumele autorizate și rambursate în cadrul proiectului.**

**CAPITOLUL 14. MONITORIZAREA PROIECTULUI**

Durata de monitorizare a proiectului aferent Deciziei de finanțare este de 3 ani calculată de la data efectuarii plăţii transei a II-a de sprijin, perioadă în care beneficiarul se obligă:

* să respecte și să mențină criteriile de eligibilitate şi de selecţie;
* să nu modifice obiectivele prevăzute în Planul de afaceri, parte integrantă din Decizia şi Cererea de finanţare;
* să nu înstrăineze exploataţia parţial sau integral;
* să nu îşi înceteze activitatea agricolă.

Beneficiarul are obligația de a menține criteriile de eligibilitate și de selecție în baza cărora proiectul a fost aprobat pe toată durata de valabilitate a Deciziei de finanțare.

Pentru categoriile de beneficiari ai finanţării din FEADR care, după selectarea/ contractarea proiectului, precum şi în perioada de monitorizare, îşi schimbă tipul şi dimensiunea întreprinderii avute la data depunerii Cererii de finanţare, în sensul trecerii de la categoria de micro- întreprindere la categoria de mică sau mijlocie, respectiv de la categoria întreprindere mică sau mijlocie la categoria alte întreprinderi, cheltuielile pentru finanţare rămân eligibile, cu respectarea prevederilor legale în vigoare, conform prevederilor art. 10 din HG nr. 226/ 2015, cu modificările şi completările ulterioare.

**Indicatori de monitorizare specifici Măsurii 2.1/2A, conform fișei măsurii sunt:**

* Numărul de exploatații agricole/beneficiari sprijiniți - 3;

Atenție! Pe toată durata de monitorizare a deciziei de finanțare, beneficiarul va furniza GAL-ului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului. GAL INIMA GIURGIULUI- ȚARA NEAJLOVULUI ȘI A CÂLNIȘTEI își rezervă dreptul de a efectua vizite în teren la locul investiției, daca va fi cazul, și de a întocmi rapoarte/fotografii care vor face parte din rapoartele de activitate, respectiv materiale de promovare realizate de către GAL.

**CAPITOLUL 15. INFORMAȚII UTILE**

**15.1. Documente necesare întocmirii cererii de finanțare**

Documentele obligatorii care trebuie ataşate Cererii de finanţare pentru întocmirea proiectului sunt:

1. **Planul de afaceri pentru dezvoltarea exploataţiei (în original).**
2. **Copiile documentelor de proprietate/ folosinţă pentru exploataţia agricolă:**

A)**Documente pentru terenul agricol:**

* **documentul care atestă dreptul de proprietate asupra terenului agricol** conform prevederilor legislaţiei în vigoare (contract de vânzare - cumpărare autentificat de notar, act de donaţie autentificat de notar, hotarâre judecatorească definitivă şi irevocabilă cu punere în posesie, certificat de moştenitor unic autentificat de notar, precum şi alte documente care demonstrează terţilor dreptul de proprietate conform prevederilor legislaţiei în vigoare autentificate la notar),

şi/ sau

* **tabelul centralizator cu suprafeţele luate în arendă pe categorii de folosinţă** şi perioade de arendare, emis de Primărie, semnat de persoanele autorizate conform prevederilor legislaţiei în vigoare (care să conţină sumarul contractelor de arendare valabile la data depunerii Cererii de finanţare)

şi/ sau

* **contractul de concesiune** valabil la data depunerii Cererii de finanţare însoţit de adresa emisă de concedent care conţine situaţia privind respectarea clauzelor contractuale, respectarea graficului de realizare a investiţiilor prevăzute în contract şi alte clauze;

şi/ sau

* **contractul de comodat/ contractul de inchiriere/ documentul potrivit caruia suprafata de teren a fost data temporar in administrare/folosinţă**

şi/ sau

* **document notarial care atesta constituirea patrimoniului de afectațiune**

şi/ sau

* **documentele pentru terenul ce constituie vatra stupinei:** acte de proprietate conform legislaţiei în vigoare, sau contract de concesiune/ contract de arendă/ contract de închiriere/ contract de comodat valabile la data depunerii Cererii de finanţare. Suprafaţa de teren eligibilă pentru vatra stupinei este de minim 5 mp/ stup şi 50 mp pentru fiecare pavilion apicol.

Atenție! În cazul exploataţiilor care presupun înfiinţarea şi/ sau reconversia plantaţiilor pomicole, contractele care conferă dreptul de folosință asupra terenurilor trebuie să fie valabile cel puțin 15 ani începând cu anul depunerii cererii de finanțare, cu excepția pepinierelor, culturilor de căpșun, zmeur, mur, coacăz și agriș, unde perioada minimă este de 10 ani.

Contractele care conferă dreptul de folosință asupra terenurilor agricole (arendă, concesiune) trebuie să fie încheiate în numele solicitantului şi să fie valabile la momentul depunerii Cererii de finanţare.

În cazul în care apar diferenţe de localizare între documentele ce atestă dreptul de folosire al terenurilor şi înregistrările din IACS, certificarea localizării suprafețelor de teren se va realiza în conformitate cu înregistrările din APIA.

În ceea ce privește clădirile asupra cărora se intervine cu modernizări/ extinderi și a terenurilor pe care se vor realiza proiecte de presupun lucrări de contrucții montaj, contractele care conferă dreptul de folosință vor fi încheiate pe o perioadă egală cu perioada de implementare și monitorizare a proiectelor.

În cazul în care solicitantul își propune prin proiect construcții noi, documentele solicitate sunt următoarele:

1. Pentru construcții permanente, conform prevederilor Legii nr 50/ 1991, cu modificările și completările ulterioare:
* documentul care atestă dreptul real principal asupra construcției: drept de proprietate, uz, uzufruct, superficie, servitute, concesiune (dobândit prin act autentic notarial de ex: contract de vânzare-cumpărare, de schimb, de donaţie), certificat de moştenitor, act administrativ de restituire, hotărâre judecătorească;
1. Pentru construcții provizorii, conform prevederilor Legii nr 50/ 1991, cu modificările și completările ulterioare:
* documentul care atestă dreptul real principal asupra construcției: drept de proprietate, uz, uzufruct, superficie, servitute (dobândit prin act autentic notarial de ex: contract de vânzare- cumpărare, de schimb, de donaţie), certificat de moştenitor, act administrativ de restituire, hotărâre judecătorească, lege;

sau

* documentul care atestă dreptul de creanţă asupra construcției dobândit prin: concesiune, comodat, locaţiune.

În cazul prezentării contractului de comodat/ locaţiune pentru construcțiile cu caracter provizoriu, conform prevederilor Legii nr 50/ 1991, cu modificările și completările ulterioare, solicitantul trebuie să atașeze și acordul expres al proprietarului de drept.

În cazul terenurilor asupra cărora nu se intervine prin proiect și a clădirilor deja existente, sunt acceptate toate tipurile de documente invocate în secțiunea dedicată documentelor acceptate pentru construcții, după cum urmează:

* documente care atestă: drept de proprietate, uz, uzufruct, superficie, servitute (dobândit prin act autentic notarial de ex: contract de vânzare-cumpărare, de schimb, de donaţie), certificat de moştenitor, act administrativ de restituire, hotărâre judecătorească, lege sau drept de creanţă asupra construcției dobândit prin: concesiune, comodat, locaţiune.

De asemenea, precizăm că locațiunea bunurilor imobile și aceea a bunurilor mobile se numește închiriere, iar locațiunea bunurilor agricole poartă denumirea de arendare (conform Codului Civil – Legea 287/ 2009, cu modificările şi completările ulterioare).

Solicitanții care prevăd în Planul de afaceri ca acțiune pentru îndeplinirea obiectivului, cumpărarea terenului pe care se va construi platforma/ amenajarea privind gestionarea gunoiului de grajd, nu sunt obligați să atașeze la depunerea Cererii de finanțare documente care să ateste proprietatea/ dreptul de folosință pentru amenajarea platformei de gunoi de grajd.

Autorizația de Construire se va prezenta la solicitarea celei de-a doua tranşe de plată pentru construcţiile cu caracter provizoriu/ definitiv propuse a fi realizate prin planul de afaceri, cât şi pentru cele existente asupra cărora se intervine cu modificări care necesită autorizarea lucrărilor conform Legii 50/ 1991, cu modificările și completările ulterioare.

**B) Documente pentru animale, păsări şi familii de albine:**

* copia adeverinței emise de ANZ din care să rezulte codul de identificare a stupinei și stupilor, numărul familiilor de albine actualizat cu cel mult 30 de zile înaintea datei depunerii Cererii de finanţare;

 Carnetul stupinei actualizat va fi prezentat la data verificării pe teren a Cererii de finanțare și a Cererii de plată.

* paşaportul emis de ANZ pentru ecvideele (cabalinele) cu rasă şi origine – dacă este cazul.

**C) Pentru exploatațiile vegetale:** Copie după formularul integral al Registrului agricol emis de Primărie **actualizată în anul depunerii Cererii de finanțare**, din care să rezulte dreptul de folosinţă (proprietate/ arendă/ concesiune) al terenului, dreptul de proprietate asupra animalelor (toate categoriile de animale domestice şi sălbatice aflate în captivitate în cadrul exploataţiei), cu ştampila primăriei şi menţiunea „Conform cu originalul”.

**D) Pentru exploataţiile mixte şi zootehnice:** Copie după formularul integral al Registrului agricol emis de Primărie **actualizat cu cel mult 30 de zile înaintea datei depunerii Cererii de finanţare**, din care să rezulte dreptul de folosinţă (proprietate/ arendă/ concesiune) al terenului, dreptul de proprietate asupra animalelor (toate categoriile de animale domestice şi sălbatice aflate în captivitate în cadrul exploataţiei), cu ştampila primăriei şi menţiunea „Conform cu originalul”.

În situaţia în care primăriile nu pot elibera copia Registrului Agricol cu situaţia curentă, se va depune copia ultimei înregistrari a registrului agricol, după caz însoţită de adeverinţă emisă de primărie privind situaţia curentă.

1. **Copiile situaţiilor financiare** pentru anii „n” și „n-1”, unde „n” este anul anterior anului în care solicitantul depune Cererea de finanțare, înregistrate la Administraţia Financiară:
2. **Pentru societăţi comerciale:**
* Bilanţul (cod 10);
* Contul de profit şi pierderi (cod 20);
* Datele informative (cod 30);
* Situaţia activelor imobilizate (cod 40); ȘI/ SAU
* Declaraţia de inactivitate (pentru societățile înființate în anii „n” și/ sau „n-1”, care nu au avut activitate).

Societățile comerciale înființate în anul 2023 nu au obligația depunerii acestor documente.

1. **Pentru persoane fizice autorizate, întreprinderi individuale şi întreprinderi familiale:**
* **Declaraţia privind veniturile realizate** (Formularul 200 - cod 14.13.01.13);

 Și/SAU

* **Declaraţia privind veniturile din activităţi agricole** - impunere pe normele de venit (Formularul 221 - cod 14.13.01.13/ 9), în cazul solicitanților care în anii „n”și „n-1”, sunt autorizaţi conform OUG. 44/ 2008, cu modificările şi completările ulterioare, care au optat pentru calcularea venitului net pe bază de norme de venit.

**Și/SAU**

* **Declarația unică privind impozitul pe venit și contribuțiile sociale datorate de persoanele fizice**

Persoanele fizice autorizate, întreprinderile individuale și întreprinderile familiale înființate în anul 2023 nu au obligația depunerii acestor documente.

1. **Copia actului de identitate** al reprezentantului legal de proiect (asociat unic/ asociat majoritar/ administrator);
2. **Hotărârea Adunării Generale a Asociaților (AGA) persoanei juridice**, prin care se desemnează reprezentantul legal sau administratorul (actionar majoritar 50%+1) care să reprezinte societatea în relaţia cu AFIR și care exercită un control efectiv pe termen lung (de cel puțin 6 ani/ 8 ani în cazul sectorului pomicol) în ceea ce priveşte deciziile referitoare la gestionare, beneficii, riscuri financiare în cadrul exploataţiei respective;
3. **Documentele care demonstrează gradul de rudenie între asociaţi/ membrii familiei din cadrul microîntreprinderii/întreprinderii mici** (copiile actelor de identitate, alte documente relevante);
4. **Copia diplomei de absolvire/ certificatului de calificare profesională/ certificatului de absolvire/ certificatului de competenţe profesionale/ documentului emis în urma absolvirii cursurilor de instruire/ documentului care atestă absolvirea învăţământului minim:**

Pentru eligibilitate:

* documentul care atestă absolvirea învăţământului minim de 8 clase se ataşează în cazul în care solicitantul nu are studii superioare/ postliceale/ liceale în domeniul agricol/ agro- alimentar/ veterinar/ economiei agrare;

Pentru acordarea punctajului în cadrul criteriilor de selecție:

* diploma de absolvire se ataşează în cazul studiilor superioare (diploma de doctor, diploma de disertație, diploma de licenţă)
* diploma de absolvire a studiilor postliceale (diploma/ certificatul de absolvire)/ liceale (diploma de bacalaureat) în domeniul agricol/ agro-alimentar/ veterinar/economiei agrare;
* certificatul de calificare profesională se ataşează în cazul cursurilor de calificare/ recalificare în domeniul agricol/ agro-alimentar/ veterinar/economiei agrare realizate de către furnizori de formare profesională a adulţilor autorizaţi pentru respectivul program de formare profesională (minim Nivelul I). De asemenea, sunt acceptate și certificatele de absolvire a cursurilor de calificare emise de ANCA în domeniul agricol, agro-alimentar, veterinar sau economie agrară.
* document de recunoaștere a competențelor profesionale obținute pe alte căi decât cele formale, care trebuie de asemenea să fie autorizat de Autoritatea Națională pentru Calificări;
* certificatul de absolvire se ataşează în cazul cursurilor de perfecţionare/ specializare/ iniţiere în domeniul agricol/ agro-alimentar/ veterinar/economiei agrare realizate de către furnizori de formare profesională a adulţilor autorizaţi pentru respectivul program de formare profesională sau documentul echivalent acestuia; (sub numărul de ore aferent Nivelului I de calificare profesională).

Furnizorii de formare profesională a adulţilor autorizaţi se regăsesc în Registrul Național al Furnizorilor de Formare Profesională a Adulților (RNFFPA) publicat la adresa http://www.anc.edu.ro/?page\_id=34.

Nivelul I de calificare profesională are o durată de minim 360 ore, pentru certificatele eliberate până la 1 ianuarie 2016 și 80 ore pentru cele eliberate ulterior, conform prevederilor legale în vigoare.

Centrele de evaluare şi certificare a competenţelor profesionale obţinute pe alte căi decât cele formale autorizate se regăsesc în Registrul naţional al centrelor de evaluare şi certificare a competenţelor profesionale obţinute pe alte căi decât cele formale publicat la adresa http://www.anc.edu.ro/?page\_id=222.

În cazul în care solicitantul care a absolvit în ultimele 12 luni până la data depunerii Cererii de finanţare, nu poate prezenta la Cererea de finanțare copia diplomei de studii superioare (diploma de doctor, diploma de disertație, diploma de licenţă), postliceale (diploma/ certificatul de absolvire)/ liceale (diploma de bacalaureat) sau a certificatului de absolvire a cursului/ documentului echivalent în domeniul agricol/ agro-alimentar/ veterinar/ economiei agrare, acesta poate atașa copia adeverinţei de absolvire a studiilor respective, însoţită de situația școlară (sau după caz foaia matricolă), emise de catre institutia de învățământ absolvită, cu condiţia prezentării diplomei de studii/ certificatului de absolvire sau documentului echivalent în original în vederea acordării celei de-a doua tranşe de sprijin; în caz contrar acesta, va fi declarat neeligibil și se vor recupera sumele plătite în prima tranșă.

1. **Copia/ copiile documentului/ documentelor care certifică utilizarea resurselor genetice autohtone**
* în cazul soiurilor de plante de cultură autohtone se vor ataşa copiile:
* facturii fiscale de achiziție a seminței certificate;
* documentului oficial de certificare a lotului de sămânță cu mențiunea „sămânţă admisă pentru însămânţare”/ buletinului de analiză oficial cu mențiunea „sămânţă admisă pentru însămânţare”/ buletinului de analiză oficial cu mențiunea „Necesar propriu” şi „Interzisă comercializarea”/ documentului de calitate şi conformitate al furnizorului/ oricărui alt document echivalent documentelor menţionate emis într-un stat membru al Uniunii Europene sau într-o ţară terţă care are echivalenţă conform Deciziei Consiliului 2003/ 17/ CE/ etichetei oficiale;

Soiurile se regăsesc în Catalogul Oficial al soiurilor și plantelor de cultură din Romania - ISTIS

* în cazul speciilor autohtone de animale se va ataşa:
* Certificatul de origine pentru animalele deţinute de solicitant emis de către Asociațiile/ Organizaţiile crescătorilor de animale, acreditate pentru întocmirea şi menţinerea registrului genealogic din specia prevăzută în proiect, autorizată de ANZ;
1. **Copia Contractului de colectare a gunoiului de grajd încheiat între solicitant și deținătorul platformei**

sau

**Copia Adeverinței emisă de Primăria Comunei** pe teritoriul căreia se regăsește platforma comunală, din care să rezulte faptul că aceasta va prelua gunoiul de grajd din exploatația solicitantului;

**10. Copiile documentelor emise de autoritățile de mediu, sanitar, sanitar-veterinar**, dacă este cazul;

**11. Alte documente justificative**

* **Declarație de raportare către GAL INIMA GIURGIULUI-ȚARA NEAJLOVULUI ȘI A CÂLNIȘTEI** (Anexa 21 - obligatorie pentru toate proiectele);
* **Declarația pe propria răspundere privind eligibilitatea solicitantului** (Anexa 22 - obligatorie pentru toate proiectele);
* **Declarație prelucrare date cu caracter personal (Anexa 23 -** obligatorie pentru toate proiectele);
* **Certificatul constatator emis de ONRC** cu toate modificările/actualizările realizate până la depunerea Cererii de finanțare (obligatoriu pentru toate proiectele);
* **Adeverință de la APIA** depusă de solicitant cu situația înscrierilor în APIA, codul unic de înregistrare și data atribuirii acestui cod (cel puțin 24 de luni înainte de solicitarea sprijinului);
* **Document care atestă că solicitantul este înregistrat într-o formă asociativă ca membru/** **Documente justificative pentru demonstrarea obiectului de activitate al formei asociative** (obligatoriu pentru punctarea criteriului de selecție CS3);
* Alte documente justificative pe care solicitantul le consideră relevante pentru proiect (dacă este cazul).

ATENŢIE! Documentele trebuie să fie valabile la data depunerii Cererii de Finanţare, termenul de valabilitate al acestora fiind în conformitate cu legislaţia în vigoare.

**15.2. Lista documentelor și formularelor disponibile pe site-ul GAL INIMA GIURGIULUI-ȚARA NEAJLOVULUI ȘI A CÂLNIȘTEI**

Formularele cadru ncesare întocmirii dosarului cererii de finanțare, precum și documentele suport sunt disponibile pe site-ul [[[[[<http://www.galinimagiurgiului.ro/>](http://www.galdobrogeaverde.ro/)](http://www.galdobrogeaverde.ro/)](http://galsudulgorjului.ro/)](http://www.valeaclanitei.ro/)](http://www.galstefancelmare.ro).

* Anexa 1 - Cererea de finanţare;
* Anexa 2 - Fișa Măsurii 2.1/2A;
* Anexa 3 - Planul de afaceri;
* Anexa 4 – Model Decizie de finanţare;
* Anexa 5 - Lista coeficienţilor de calcul ai producţie standard pentru vegetal/ zootehnie;

Anexa 6 - Anexa aferentă Subprogramului Tematic Pomicol;

* Anexa 7 - Nominalizarea arealelor viticole şi încadrarea localităţilor pe regiuni viticole, podgorii şi centre viticole;
* Anexa 8 - Lista denumirilor de origine controlată (DOC), lista indicaţiilor geografice şi a menţiunilor tradiţionale ale vinurilor admise pentru utilizare în România;
* Anexa 9 - Codul bunelor practici agricole pentru protecția apelor împotriva poluării cu nitrați din surse agricole;
* Anexa 9 a - Ghidul depozitării gunoiului de grajd în fermele individuale;
* Anexa 10 - Calculatorul capacităților de stocare și de împrăștiere a gunoiului de grajd;
* Anexa 11 - Sinteza studiului privind „Zonarea potențialului de producție agricolă şi a potenţialului de dezvoltare a investiţiilor în activităţile de procesare agro- alimentară, estimarea necesarului de stocare și procesare pe zone” și Metodologia de realizare a studiului privind zonarea potenţialului agricol și apicol;
* Anexa 11 a - Calculator potențial zonal de producție pentru zootehnie;
* Anexa 12 - Lista UAT-urilor din zonele normale, cu constrângeri specifice și semnificative;
* Anexa 13 - Instrucţiuni privind evitarea creării de condiţii artificiale în accesarea PNDR 2014-2020;
	+ - * Anexa 14 – Fișa de verificare a conformității și metodologia de verificare;
			* Anexa 15 – Fișa de verificare pe teren și metodologia de verificare;
			* Anexa 16 – Fișa de verificare a criteriilor de eligibilitate și metodologia de verificare;
			* Anexa 17 – Fișa de evaluare a criteriilor de selecție și metodologia de verificare;
			* Anexa 18 – Procedura de evaluare și selecție;
			* Anexa 19 – Declarație raportare către GAL INIMA GIURGIULUI-ȚARA NEAJLOVULUI ȘI A CÂLNIȘTEI;
			* Anexa 20 - Declarația pe propria răspundere privind eligibilitatea solicitantului;
			* Anexa 21 - Declarație prelucrare date cu caracter personal;
1. În lipsa unei confirmări, în cazul în care solicitarea se face pe cale poştală, se va transmite prin intermediul unei scrisori recomandate, cu confirmare de primire şi se consideră primită de destinatar la data menţionată de oficiul poştal primitor pe această confirmare. Dacă solicitarea este transmisă prin e-mail sau fax, aceasta se consideră primită în prima zi lucrătoare după ziua în care a fost expediată. În calcularea perioadei nu se vor lua în considerare data luării la cunoștință/ data comunicării în cazul lipsei confirmării de primire și data trimiterii răspunsului către AFIR. [↑](#footnote-ref-1)
2. în cazul în care notificarea se face pe cale poştală, se va transmite prin intermediul unei scrisori recomandate, cu confirmare de primire şi se consideră primită de destinatar la data menţionată de oficiul poştal primitor pe această confirmare. Dacă notificarea este transmisă prin e-mail sau fax, aceasta se consideră primită în prima zi lucrătoare după ziua în care a fost expediată. [↑](#footnote-ref-2)